
lucrează până la epuizare la Ministerul Magiei, are soţie şi trei copii care 

Bazată pe o nouă povestire originală a lui J.K. Rowling, John Tiffany şi 
Jack Thorne, Harry Potter şi copilul blestemat este o nouă piesă semnată de 
Jack Thorne. Este a opta poveste din seria Harry Potter şi prima jucată 
oficial pe scenă. Premiera mondială a piesei a avut loc pe 30 iulie 2016, la 
un teatru londonez din West End. Acest volum conţine scenariul repetiţiei 
cu public şi ne invită să luăm parte la cel mai nou episod din saga lui Harry 
Potter, a prietenilor şi familiei lui. 

Producţia scenică a piesei Harry Potter şi copilul blestemat este asigurată de 
Sonia Friedman Productions, Colin Callender şi Harry Potter Theatrical 
Productions. 

De la stânga la dreapta: J.K. Rowling, Jack Thorne şi John Tiffany 

J.K. Rowling este autoarea celor şapte romane din seria Harry Potter, a trei 
cărţi inspirate din lumea Harry Potter publicate în scopuri caritabile, 
precum şi a romanului pentru adulți Moarte subită. Sub pseudonimul 
Robert Galbraith a scris romanele polițiste din seria Cormoran Strike. 

J.K. Rowling debutează acum ca scenaristă şi este producătoarea filmului 
Animale fantastice şi unde le poţi găsi, care va fi lansat în noiembrie 2016. 
Jack Thome scrie pentru teatru, film, televiziune şi radio. Este autorul 
pieselor Hope şi Let the Right One In, printre multe altele. Printre 
scenariile de film scrise de el se numără War Book şi The Scouting Book 


for Boys, iar pentru televiziune a scris Don't Take My Baby (premiul 
BAFTA), The Fades şi seria This Is England. în prezent lucrează la 
adaptarea trilogiei lui Philip Pullman, Materiile întunecate, pentru BBC. 
John Tiffany a câştigat numeroase premii pentru munca lui de regizor, atât 
de la Teatrul West End, cât şi de pe Broadway. Printre piesele regizate de el 
se numără Menajeria de sticlă, Macbeth, Bacantele, Let the Right One In şi 
Black Watch. Este director asociat al Teatrului Royal Court şi a fost 
director asociat al National Theatre of Scotland din 2005 până în 2012. 

PARTEA INTAI 


1 
ACTUL I 
ACTUL I, SCENA I 


GARA KING'S CROSS 

O gară aglomerată, forfotă. O mulţime de oameni; toți încearcă să ajungă 
undeva. In mijlocul acestei agitaţii zăngăne două colivii mari, aşezate în 
vârful bagajelor clădite pe două cărucioare împinse de doi băieți, JAMES 
POTTER şi ALBUŞ POTTER. Mama lor, GINNY, vine în urmă. Un 
bărbat în vârstă de treizeci şi şapte de ani, HARRY, o duce pe fiica lui, 
LILY, pe umeri. 

ALBUŞ 

Taţi, James tot zice aşa! 

HARRY 

James, astâmpără-te! 

JAMES 

N-am zis decât că s-ar putea să pice în casa Slytherin, ceea ce este posibil, 
aşa că... (Observăprivirea tăioasă a tatălui.) Bine! 

ALBUŞ (ridicând privirea spre mama lui) 

Şi o să-mi scrieţi, da? 

GINNY 

în fiecare zi dacă vrei. 

ALBUŞ 

Nu. Nu chiar în fiecare zi. James zice că majoritatea copiilor primesc 
scrisori de acasă doar cam o dată pe lună. N-aş vrea să... 

HARRY 

Anul trecut îi scriam fratelui tău de trei ori pe săptămână. ALBUŞ 
Cum? James! 

ALBUŞ se uită la JAMES acuzator. 

GINNY 

Da. Poate că ar fi bine să nu mai crezi chiar tot ce-ţi povesteşte fratele tău 
despre Hogwarts. Ştii că îi place să glumească. 

JAMES (cu un zâmbet pe chip) 

Putem să mergem acum? 

ALBUŞ se uită la tatăl lui, apoi la mama lui. 

GINNY 

Tot ce trebuie să faceţi este să mergeţi drept înainte, prin zidul dintre 
peronul nouă şi peronul zece. 

LILY 

Am aşa nişte emoţii! 

HARRY 

Nu vă opriţi şi nu vă temeţi c-o să vă striviţi de zid, asta este foarte 
important. Cel mai bine, dacă ţi-e frică, este să treci în fugă. 

ALBUŞ 

Eu sunt gata. 


HARRY şi LILY îşi pun mâinile pe căruciorul lui ALBUŞ. GINNY se 
apropie de căruciorul lui JAMES şi toată familia porneşte spre zid în fugă. 
PERONUL NOUĂ SI TREI SFERTURI 

» 

Peronul este învăluit în aburul alb, gros ce se revarsă din EXPRESUL DE 
HOGWARTS. 

De asemenea, peronul este foarte aglomerat, dar în loc de oameni îmbrăcaţi 
în costume elegante, fiecare văzându-şi de treburile lui cotidiene, acum se 
văd doar vrăjitori Şi vrăjitoare în mantii, încercând să găsească o modalitate 
de a-şi lua rămas-bun de la iubitele lor progenituri. 

ALBUŞ Aici este. 

LILY 

Uau! 

ALBUŞ 

Peronul nouă şi trei sferturi. 

LILY 

Unde sunt? Sunt aici? Poate că n-au sosit? 

HARRY îi arată cu mâna pe RON, HERMIONE şi fiica lor, ROSE. LILY 
aleargă spre ei cât o ţin picioarele. 

LILY 

Unchiul Ron! Unchiul Ron!!! 

RON se întoarce spre ei tocmai în clipa în care LILY dă peste el. RON o 
ridică în braţe. 


ItON 

I MU mmn din fnmilill Pnt.tnr. 

LILY 

Mi-ai adus trucul? 

RON 

îl ştii pe ăla cu suflatul care-ţi fură nasul? E certificat de Farmecofarsele 
Fraţilor Weasley. 

ROSE 


Mami! Taţi vrea să facă din nou trucul ăla aiurea! HERMIONE 

Tu zici că este aiurea, el zice că e grozav. Eu cred că este undeva pe la 
mijloc. 

RON 
Stai un pic. Numai să molfăi acest... aerul ăsta. Şi nu e pur şi simplu o 
chestiune de... Nu băga de seamă dacă miros puţin a usturoi... 

RON îi suflă lui LILY în faţă. LILY chicoteşte. 

LILY 
Ba miroşi a terci de ovăz. 
RON 


Bing... bang... bu! Acum, domnişoară, pregăteşte-te să nu mai poți mirosi 
absolut deloc... 

RON îi ridică nasul în aer. 

LILY 

Unde mi-e nasul? 

RON 

Ta-daaa! 

Nu are nimic în mână. Este un truc fără noimă. Toată lumea se distrează 
fiindcă este aiurea. 

LILY 

Acum te prosteşti. 

ALBUŞ 

Iar se uită toată lumea la noi. 

HON 

Asta este (lin cauza mea! Sunt celebru de nu se mai poate. Kxporimeritele 
mele cu nasuri sunt legendare! 

IIKHMIONE 

(Iliiar că sunt deosebite. 

IIARKY 

Ki, şi ai parcat cum trebuie? 

HON 

: iigur. Hermione n-a crezut că voi fi în stare să-mi iau car- iiotul de 
conducere mageamesc, nu-i aşa? Zicea că va trebui un Cucă o vrajă prin 
care să-l încurc pe examinator. 

IIKHMIONE 

Kw n-am crezut niciodată aşa ceva; am încredere deplină în tine. 

H< HE 

Şi ou am încredere deplină că într-adevăr l-a încurcat pe examinator. 
HON 
l-auzi! 
ALMUS 
Taţi... 
ALBUŞ îl trage pe HARRY de mantie. HARRY se uită în jos. 
ALMUS 
(rozi că... Şi dacă sunt... Şi dacă sunt repartizat la Slytherin? HARRY 
Şi ce ar fi rău în asta? 

ALMUS 
Slytherin este casa şarpelui, a magiei negre... Nu este casa vrăjitorilor viteji. 
HARRY 

I *o tine te cheamă Albuş Severus. Ai primit numele acestea după doi 
dintre directorii şcolii Hogwarts. Unul dintre ei 


a făcut parte din casa Slytherin şi a fost probabil cel mai curajos om pe care 
l-am cunoscut vreodată. 

ALBUŞ 

Dar să zicem... 

HARRY 

Dacă asta contează pentru tine... pentru tine... să ştii că Pălăria de Selecţie 
va ţine cont de dorinţele tale. 

ALBUŞ 

Zău? 

HARRY 

Cu mine aşa a făcut. 

Acesta este un lucru pe care nu l-a mai mărturisit niciodată, şi pentru o 
clipă îi răsună în minte. 

HARRY 

Hogwarts te va ajuta să devii tu însuţi, Albuş. îţi promit că nu are de ce să-ţi 
fie frică acolo. 

JAMES 

Cu excepția Thestralilor. Păzeşte-te de 'Thestrali. 

ALBUŞ 

Dar nu sunt invizibili? 

HARRY 

Ascultă de profesorii tăi, nu de James, şi ţine minte să te distrezi. Acum ar 
fi bine să urcați dacă nu vreţi să plece trenul fără voi... 

LILY 

Eu am să alerg după tren. 

GINNY 

Lily, treci repede înapoi! 

HERMIONE 

Rose, nu uita să-l îmbrățişezi pe Neville din partea noastră. ROSE 

Mami, nu pot să îmbrăţişez un profesor! 

ROSE porneşte spre tren. Atunci ALBUŞ se întoarce şi îi îmbrățişează încă 
o dată pe GINNY şi pe HARRY, după care porneşte după ROSE. 
ALBUŞ 

Bine atunci. Pa! 

ALBUŞ urcă în tren. HERMIONE, GINNY, RON şi HARRY rămân 
uitându-se la tren, în timp ce fluierăturile răsună de-a lungul peronului. 
GINNY 

O să fie în regulă amândoi, da? 

HERMIONE 

Hogwarts este o şcoală mare. 

RON 


Da, mare... Minunată... Au şi o grămadă de mâncare. Aş da orice să mă pot 
întoarce la Hogwarts. 

HARRY 

Ciudat... Al îşi face griji că va fi repartizat în casa Slytherin. HERMIONE 
Asta nu-i nimic. Rose îşi face griji dacă va reuşi să bată recordul de puncte 
la Quidditch în primul sau în al doilea an. Şi se gândeşte de pe-acum când 
îşi va putea da examenele pentru Calificativele de Vrăjitorie Generală. 
RON 

Zău dacă pricep de la cine a moştenit atâta ambiţie! GINNY 

Harry, şi tu cum te-ai simţi dacă Al ar fi... dacă va fi repartizat la Slytherin? 
RON 

Ştii, Gin, şi despre tine am crezut tot timpul că ai putea fi repartizată la 
Slytherin. 

GINNY 

Cum?! 

RON 

Pe cuvânt! Fred şi cu George chiar au făcut un pariu. HERMIONE 

Putem să plecăm acum? Ştiţi, se uită lumea la noi. 

GINNY 

întotdeauna se uită lumea la voi trei când sunteţi împreună. Şi separat. 
Lumea se uită mereu la voi. 

Cei patru ies. GINNY îl opreşte pe HARRY. 

GINNY 

Harry... Ce crezi... Albuş o să fie în regulă, nu? 

HARRY 

Sigur că o să fie. 


ACTUL I, SCENA 3 

EXPRESUL DE HOGWARTS 

ALBUŞ şi ROSE merg printr-un vagon al trenului. VRĂJITOAREA CU 
CĂRUCIORUL se apropie de ei, împin- gându-și căruciorul. 
VRĂJITOAREA CU CĂRUCIORUL 


Doriţi ceva de pe cărucior, drăguţilor? Delicatese cu Dovleac? Broscuţe de 
Ciocolată? Colţunaşi de Cazan? 

ROSE (băgând de seamă că ALBUŞ priveşte cu jind la Broscuţele de 
Ciocolată) 

Al! Trebuie să ne concentrăm. 

ALBUȘŞ 

La ce să ne concentrăm? 

ROSE 


La cei pe care ni-i alegem ca prieteni. Ştii, mama şi tata l-au întâlnit pe tatăl 
tău în prima zi în Expresul de Hogwarts. 

ALBUŞ 

Adică acum trebuie să alegem cine vor fi prietenii noştri pentru tot restul 
vieţii? Pe mine chestia asta mă cam sperie. 

ROSE 

Dimpotrivă, este foarte palpitant. Eu fac parte din familia Granger- 
Weasley, tu eşti un Potter. Toată lumea va vrea să se împrietenească cu noi. 
Noi trebuie doar să-i alegem pe cei pe care îi vrem. 

ALBUŞ 

Şi cum să hotărâm... în ce compartiment să intrăm? 

ROSE 

Le vom da tuturor note, după care vom decide. 

ALBUŞ deschide o uşă şi se uită la un puşti blond (SCORPIUS), care stă 
singur într-un compartiment. SCORPIUS îi zâmbeşte şi el. 

ALBUŞ 

Salut! Compartimentul ăsta este... 

SCORPIUS 

Este liber. Sunt singur aici. 

ALBUŞ 

Grozav! Atunci am putea şi noi... să intrăm... puţin... dacă nu te deranjează? 
SCORPIUS 

Nu mă deranjează. Salut. 

ALBUŞ 

Albuş. Sau Al. Eu sunt... Pe mine mă cheamă Albuş... SCORPIUS 

Salut! Scorpius. Vreau să zic, eu sunt Scorpius. Tu eşti Albuş. Eu sunt 
Scorpius. Iar tu trebuie să fii... 

Chipul lui ROSE devine tot mai glacial cu fiecare secundă. 

ROSE 

Rose. 

SCORPIUS 

Salut, Rose! Vrei nişte Bâzâiuţe Efervescente? 


ROSE 

Mersi, dar tocmai am luat micul dejun. 

SCORPIUS 

Mai am şi nişte Ciocoşoc, nişte Mentofumuri şi nişte Jeli- macşi. Asta este 
ideea mamei. Zice că (începe să cânte): „Dulciuri... Cu ele-ţi faci prieteni 
orişicând.“ (Dându-și 

seama că a fost o greşeală să cânte:) Dar probabil că este o idee proastă. 
ALBUŞ 

Iau eu câteva... Mama nu-mi dă voie să mănânc dulciuri. Tu cu care ai 
începe? 

Când SCORPIUS nu se uită, ROSE îi dă un ghiont lui ALBUŞ. 
SCORPIUS 

Simplu! Dintotdeauna am zis că Mentofumurile sunt reginele pungii de 
dulciuri. Sunt nişte bomboane cu mentă care fac să-ţi iasă fum pe urechi. 
ALBUŞ 

Excelent, atunci din asta am să... (ROSE îl înghionteşte din nou.) Rose, te 
rog să nu-mi mai dai ghionturi. 

ROSE 

Nu-ţi dau niciun ghiont. 

ALBUŞ 

Ba îmi dai şi mă doare. 

SCORPIUS se întristează brusc. 

SCORPIUS 

îți face semne din pricina mea. 

ALBUŞ 

Cum? 

SCORPIUS 

Uite, eu ştiu cine sunteţi voi şi bănuiesc că şi voi ştiţi cine sunt eu. 
ALBUŞ 

Cum adică ştii cine sunt eu? 

SCORPIUS 

Tu eşti Albuş Potter. Ea este Rose Granger-Weasley. Iar eu sunt Scorpius 
Malfoy. Părinţii mei sunt Astoria şi Draco Malfoy. Părinţii noştri... nu s-au 
înţeles prea bine. 

ROSE 

Asta ca să ne exprimăm frumos. Tatăl tău şi mama ta sunt Morți vor i! 
SCORPIUS (jignit) 

Tatăl meu a fost, intr-adevăr, dar mama nu. 

ROSE priveşte într-o parte, iar SCORPIUS înţelege de ce. SCORPIUS 
Ştiu ce se spune despre mine, dar este o minciună. 


ALBUŞ se uită de la ROSE, care pare cam stânjenită, la SCORPIUS, care 
arată disperat. 

ALBUŞ 

Ce... ce se spune? 

SCORPIUS 

Se spune că părinții mei n-au putut avea copii şi că tata şi bunicul îşi doreau 
cu atâta ardoare un moştenitor puternic, pentru ca numele Malfoy să nu 
dispară, încât au... au folosit un Girotimp pentru a o trimite pe mama mea 
înapoi... 

ALBUŞ 

Unde s-o trimită? 

ROSE 

Albuş, se spune că el este fiul lui Voldemort. 

Tăcere cumplită, stânjenitoare. 

ROSE 

Probabil că este o prostie. Adică... uite, tu ai nas, nu ca el. 

încordarea scade treptat. SCORPIUS râde recunoscător, emoţionat. 
SCORPIUS 

Şi semăn perfect la nas cu tatăl meu! Am nasul lui, părul lui şi numele lui. 
Nu că toate astea ar fi cine ştie ce lucruri grozave. Vreau să zic... am şi eu 
obişnuitele nemulțumiri ale băieţilor faţă de taţii lor. Dar, una peste alta, 
prefer să fiu un Malfoy decât... ştiţi voi... fiul Stăpânului întunericului. 
SCORPIUS şi ALBUŞ se uită unul la celălalt şi ceva se transmite între ei 
doi. 

ROSE 

Bun... Probabil că ar trebui să ne aşezăm în altă parte. Să mergem, Albuş! 
ALBUŞ (cugetă intens) 

Nu! (Când ROSE nu se uită la el.) Eu sunt bine aici. Du-te tu! 

ROSE 

Albuş! Să ştii că nu stau după tine. 

ALBUŞ 

Nici nu mă aştept la aşa ceva din partea ta. Dar eu rămân aici. 

ROSE (îl priveşte pentru o secundă, apoi iese din compartiment) Bine! 
SCORPIUS şi ALBUŞ rămân uitându-se unul la celălalt. Şovăie. 
SCORPIUS 

Mulţumesc. 

ALBUŞ 

N-ai de ce. N-am rămas pentru tine. Am rămas pentru dulciuri. 
SCORPIUS 

Fioroasă mai e! 


ALBUŞ. 

Da. îmi pare rău. 

SCORPIUS 

Nu. Mie îmi place. Cum preferi să ţi se spună, Albuş sau Al? 
Zâmbeşte şi îşi aruncă în gură două bomboane. 

ALBUŞ (gândindu-se) 

Albuş. 

PARTEA ÎNTÂI 

SCORPIUS (în timp ce din urechi începe să-i iasă fum) 
MULŢUMESC CĂ AI RĂMAS PENTRU BOMBOANELE MELE, 
ALBUŞ! 

ALBUŞ (râzând) 

Uau! 


ACTUL I, SCENA 4 

SCENĂ DE TRANZIŢIE 

Şi acum pătrundem într-o lume ireală, a schimbărilor temporale. Această 
scenă este dedicată în întregime magiei. Schimbările se petrec rapid şi 
trecem de la o lume la alta. Nu sunt scene de sine stătătoare, ci fragmente, 
cioburi, care ilustrează trecerea neîntreruptă a timpului. 

La început ne aflăm în interiorul şcolii Hogwarts, în Sala de Festivităţi, 
unde toată lumea dansează în jurul lui ALBUŞ. 

POLLY CHAPMAN Albuş Potter! 

KARL JENKINS 

Un Potter!... în anul nostru! 

Y ANN FREDERICKS 

Are părul tatălui lui. Da, are părul exact ca el. 

ROSE 

Şi este vărul meu. (Când ceilalţi se întorc spre ea, continuă:) Rose Granger- 
Weasley. încântată să vă cunosc! 

PĂLĂRIA DE SELECȚIE intră printre elevi, care se reped la casele lor. 
Devine evident repede că PĂLĂRIA DE SELECŢIE se apropie de ROSE, 
care se crispează, aşteptând să i se hotărască soarta. 


PĂLĂRIA DE SELECŢIE 

De veacuri fac tot slujba astă, 

Am stat pe cap la fiece boboc. 

Ce gândeau ei? Am o întreagă listă; 

Eu le-am găsit tuturor câte-un loc. 

Am tot repartizat şi-n sus, şi-n jos, 

I-am împărțit pe toţi, băiat sau fată, 

Aşa că, de m-aşezi pe cap frumos, 

Ce casă e a ta îți spun pe dată... 

Rose Granger-W easley! 

PĂLĂRIA DE SELECȚIE este aşezată pe capul lui ROSE. 
GRYFFINDOR! 

Elevii din casa Gryffindor aclamă, iar ROSE li se alătură. ROSE 

Slavă lui Dumbledore! 

SCORPIUS aleargă să se aşeze pe locul ocupat adineauri de ROSE, sub 
privirea severă a PĂLĂRIEI DE SELECŢIE. 

PĂLĂRIA DE SELECȚIE Scorpius Malfoy. 

PĂLĂRIA DE SELECȚIE este aşezată pe capul lui SCORPIUS. 
SLYTHERIN! 

SCORPIUS se aştepta la asta. înclină din cap şi zâmbeşte vag. Se aud urale 
dinspre masa casei Slytherin, iar el se alătură grupului. 

POLLY CHAPMAN 

Ei bine, aşa trebuia să fie. 

ALBUŞ înaintează repede spre rampă. 

PĂLĂRIA DE SELECŢIE Albuş Potter. 

PĂLĂRIA DE SELECŢIE este așezată pe capul lui ALBUŞ. De data 
aceasta durează mai mult, de parcă PĂLĂRIA DE SELECŢIE nu s-ar putea 
hotărî. 


SLYTHERIN! 

Urmează un moment de tăcere. 

O linişte deplină, profundă. O linişte care atârnă greu, se încolăceşte puţin 
şi poartă răul în sine. 

POLLY CHAPMAN Slytherin? 

CRAIG BOWKER JR 

Ce chestie! Un Potter în casa Slytherin? 

ALBUŞ priveşte spre elevii din casa Slytherin, neştiind ce să facă. 
SCORPIUS (zâmbind larg spre ALBUŞ, îi strigă) 

Poți să stai lângă mine! 

ALBUŞ (complet derutat) 


Da... Bine... 

Y ANN FREDERICKS 

Cred că nici nu seamănă chiar aşa de tare la păr. 

ROSE 

Albuş? Dar asta nu e bine, Albuş! Nu este aşa cum ar trebui să fie. 

Şi, deodată, o lecţie de zbor cu MADAM HOOCH. 

MADAM HOOCH 

Ei, ce mai aşteptaţi cu toţii? Fiecare să ia o mătură. Haideţi, mai repede! 
Elevii se grăbesc să-şi ocupe locurile, fiecare lângă mătura lui. întindeţi 
mâna peste mătură, apucaţi-o şi spuneţi „Sus!“ TOȚI ELEVII 

sus! 

Mătura lui ROSE şi a lui YANN se ridică. 

ROSE şi YANN Este! 

MADAM HOOCH 

Haideţi acum cu toţii; nu am timp pentru cei care se codesc. Spuneţi 
„SUS!“, dar spuneţi-o cu convingere. „SUS!“ 

TOŢI ELEVII (cu excepţia lui ROSE şi a lui YANN) 

SUS! 

Aproape toate măturile se ridică în aer, inclusiv a lui SCORPIUS. Numai 
ALBUŞ rămâne cu mătura pe pământ. 

TOŢI ELEVII (cu excepţia lui ROSE, YANN şi ALBUŞ) 

ESTE! 

ALBUŞ 

Sus! SUS! SUS! 

Mătura lui nu se clinteşte din loc nici măcar cu un milimetru. ALBUŞ se 
uită la ea disperat şi nu-i vine să creadă. Toţi ceilalți încep să chicotească. 
POLLY CHAPMAN 

Pe barba lui Merlin, ce ruşine! Nu seamănă deloc cu tatăl lui, nu-i aşa? 
KARL JENKINS 

Albuş Potter, Vrăjichix din casa Slytherin. 

MADAM HOOCH 

Bine, copii! Acum e vremea să zburăm. 

Şi deodată îşi face apariția din senin HARRY alături de ALBUŞ. Aburul 
învăluie toată scena. Ne aflăm acum pe peronul nouă şi trei sferturi. Timpul 
a trecut implacabil. ALBUŞ este acum mai mare cu un an (şi HARRY este 
cu un an mai bătrân, dar la el nu este atât de evident). 

ALBUŞ 

Te rog, tată, fii drăguţ... şi stai puţin mai departe de mine. HARRY 
(amuzat) 

De ce, elevilor de anul doi nu le place să fie văzuţi în compania taţilor lor? 
Despre asta e vorba? 

UN VRĂJITOR SUPERVIGILENT începe să se învârtă în jurul lor. 
ALBUŞ 

Nu. Doar că... tu eşti tu, iar eu sunt eu şi... 

HARRY 

Nu sunt decât nişte oameni care se uită la noi, da? Oamenii se uită. ŞI se 
uită la mine, nu la tine. 

VRĂJITORUL SUPERVIGILENT îi dă lui HARRY să semneze ceva, iar 
HARRY semnează. 

ALBUŞ 

Se uită la Harry Potter şi la fiul lui care este o dezamăgire pentru toată 
lumea. 

HARRY 

Cum adică? 

ALBUŞ 

La Harry Potter şi la fiul lui care face parte din casa Slytherin. 
JAMES trece pe lângă ei în grabă, cu geanta în mână. 

JAMES 

Slytherin, Slytherin, hai să nu ne mai prostim! Trebuie să urcăm în tren. 
HARRY 

Nu e nevoie să-i vorbeşti aşa, James! 

JAMES (la multă vreme după ce a dispărut) 

Ne vedem de Crăciun, tată! 

HARRY se uită la ALBUŞ, îngrijorat. 

HARRY 

AL... 

ALBUŞ 

Mă cheamă Albuş, nu Al! 

HARRY 

Te necăjesc copiii? Asta este? Poate dacă ai încerca să-ţi mai faci nişte 
prieteni... Fără Hermione şi fără Ron nici 

eu n-aş fi reuşit să supraviețuiesc la Hogwarts; chiar n-aş fi reuşit să 
supraviețuiesc. 

ALBUŞ 

Dar eu n-am nevoie de un Ron şi de o Hermione. Şi apoi am... am un 
prieten, pe Scorpius. Ştiu că nu-ţi place de el, dar nu am nevoie de 
altcineva. 

HARRY 

Ştii ce? Dacă tu eşti fericit, pe mine altceva nu mă interesează. 
ALBUŞ 

Nu era nevoie să mă conduci la gară, tată. 


ALBUŞ îşi ridică geamantanul şi porneşte anevoie. 

HARRY 

Dar mi-am dorit să fiu aici... 

însă ALBUŞ a dispărut. DRAC O MALFOY, cu o mantie impecabilă, cu 
coada lui de păr blond aranjată perfect, iese din mulţime şi se apropie de 
HARRY. 

DRACO 

Trebuie să-mi faci o favoare. 

HARRY 

Draco... 

DRACO 

Bârfele acestea... despre cine este tatăl fiului meu... nu mai încetează. 
Ceilalți elevi de la Hogwarts îl necăjesc pe Scorpius tot timpul, fără milă... 
Dacă ar putea ministerul emite o declaraţie prin care să reafirme că toate 
Girotimpurile au fost distruse în Bătălia Departamentului de Mistere... 
HARRY 

Draco, lasă povestea să treacă de la sine... în curând au să se sature de 
subiectul acesta. 

DRACO 

Dar fiul meu suferă şi... Astoria nu se simte bine în ultimul timp, aşa că 
Scorpius are nevoie de tot sprijinul posibil. 

HARRY 

Dacă reacţionezi în vreun fel la bârfa asta, nu vei face decât să o alimentezi. 
Sunt ani de zile de când se vorbeşte că Vol- demort ar fi avut un copil. 
Scorpius nu este primul bănuit. Pentru binele tău, precum şi al nostru, 
ministerul trebuie să stea departe de toate acestea. 

DRACO se încruntă, iritat. Scena se goleşte şi apar ROSE şi ALBUŞ, 
pregătiţi, cu geamantanele în mâini. 

ALBUŞ 

După ce porneşte trenul, nu vei mai fi nevoită să vorbeşti cu mine. 
ROSE 

Ştiu. Trebuie să jucăm doar puţin teatru în faţa adulților. 

Intră în scenă SCORPIUS, cu speranţe mari şi cu un geamantan şi mai 
mare. 

SCORPIUS (încrezător) 

Bună, Rose! 

ROSE (hotărâtă) 

La revedere, Albuş! 

SCORPIUS (încă încrezător) 

Rose începe să se înmoaie. 


Şi deodată suntem în Sala de Festivităţi, iar doamna McGonagall stă în faţa 
elevilor, cu chipul numai un zâmbet. 

DOAMNA McGONAGALL 

Sunt încântată să vă anunţ cel mai nou membru al echipei de Quidditch al 
casei Gryffindor... superbul nostru... (dându-şi seama că nu are voie să fie 
părtinitoare) superbul vostru nou trăgaci... Rose Granger-W easley. 

Sala izbucneşte în urale. SCORPIUS aplaudă împreună cu toți ceilalți. 
ALBUŞ 

O aplauzi şi tu? Dar noi urâm jocul de Quidditch şi, în plus, ea joacă pentru 
o altă casă! 

SCORPIUS 

Este verişoara ta, Albuş. 

ALBUŞ 

Crezi că ea m-ar aplauda pe mine? 

SCORPIUS 

Eu cred că este grozavă. 

Elevii îl încercuiesc din nou pe ALBUŞ şi deodată începe om de filtre şi 
elixire. 

POLLY CHAPMAN 

Albuş Potter... Un tip insignifiant. Până şi portretele îşi întorc capetele în 
altă parte când apare el pe scări. 

ALBUŞ (aplecându-se asupra unui elixir) 

Şi acum adăugăm... corn sau bicorn? 

KARL JENKINS 

Lasă-i pe el şi pe copilul lui Voldemort s-o facă, zic eu. ALBUŞ 

Cu doar puţintel sânge de salamandră... 

Elixirul explodează cu zgomot. 

SCORPIUS 

Bine. Care este contraingredientul? Ce trebuie să schimbăm? 

ALBUŞ 

Totul. 

Şi astfel timpul curge mai departe. Ochii lui ALBUŞ s-au întunecat, iar faţa 
i s-a făcut mai pământie. Este totuşi un băiat atrăgător, dar se străduieşte să 
nu lase să se vadă asta. 

Şi deodată se află din nou pe peronul nouă şi trei sferturi împreună cu tatăl 
lui, care încă încearcă să-l convingă (şi să se convingă pe sine) că totul este 
în regulă. Amândoi au mai îmbătrânit cu un an. 

HARRY 

Anul al treilea! Un an mare. Uite formularul de acord pentru Hogsmeade. 
ALBUŞ 

Urăsc Hogsmeade! 


HARRY 

Cum poți urî un loc pe care încă nu l-ai vizitat? 

ALBUŞ 

Pentru că ştiu că va fi plin de elevi de la Hogwarts acolo. ALBUŞ 
mototoleşte foaia de hârtie. 

HARRY 

încearcă măcar... Haide! Asta este şansa ta de a da iama prin Honeydukes 
fără să afle mama ta. Nu, Albuş, să nu cumva să îndrăzneşti! 

ALBUŞ (îndreptându-şi bagheta spre foaia de hârtie) 

Incendio! 

Şomoiogul de hârtie se aprinde şi se ridică, plutind deasupra scenei. 
HARRY 

Asta a fost o mare prostie din partea ta! 

ALBUŞ 

Ironia este că nici nu mă aşteptam să-mi iasă. Vraja asta nu-mi reuşeşte 
niciodată. 

HARRY 

AL... Albuş, am schimbat nişte bufniţe cu doamna McGo- nagall. Zice că ai 
început să te izolezi... Nu participi la lecţii... Eşti nesociabil... Eşti... 
ALBUŞ 

Şi ce ai vrea să fac? Să fac o vrajă ca să devin mai popular? Să fac farmece 
ca să ajung într-o altă casă? Să mă preschimb într-un elev mai bun? Fă tu o 
vrajă, tată, şi schimbă-mă în ceea ce vrei să fiu, da? Va fi mai bine pentru 
amândoi. Trebuie să plec. Să prind trenul. Să-mi găsesc prietenul. 

ALBUŞ aleargă spre SCORPIUS, care stă pe geamantanul lui, absent la ce 
se întâmplă în jur. 

ALBUŞ (încântat) 

Scorpius! (îngrijorat:) Scorpius! S-a întâmplat ceva? 

SCORPIUS nu spune nimic. ALBUŞ încearcă să ghicească ce s-a întâmplat 
uitându-se în ochii lui. 

ALBUŞ 

Mama ta? Se simte mai rău? 

SCORPIUS 

Mai rău decât atât nu are cum să fie. 

ALBUŞ (se aşază lângă SCORPIUS) 

Credeam că ai să-mi trimiţi o bufniţă... 

SCORPIUS 

N-am ştiut ce să-ţi spun. 

ALBUŞ 

Şi acum nu ştiu eu ce să-ţi spun... 


SCORPIUS 

Nu spune nimic. 

ALBUŞ 

Dacă pot să fac ceva... 

SCORPIUS 

Vino la înmormântare. 

ALBUŞ 

Desigur. 

SCORPIUS 

Şi fii prietenul meu cel bun. 

Și deodată PĂLĂRIA DE SELECȚIE apare în mijlocul scenei şi suntem 
din nou în Sala de Festivităţi. 
PĂLĂRIA DE SELECŢIE: 

Te înspăimânţi de ce-ai să afli-ndat'? 
C-am să rostesc un nume rău famat? 


Nici Slytherin! Nici Gryffindor! 

Nici Hufflepuff! Nici Ravenclaw! 

Ştiu eu ce fac, nu te îngrijora, 

De plângi întâi, te vei îmbucura. 

Lily Potter. GRYFFINDOR! 

LILY 

Este! 

ALBUŞ 

Grozav! 

SCORPIUS 

Tu chiar credeai că va veni la noi? Nu, cei din familia Potter nu aparţin 
casei Slytherin. 

ALBUŞ Eu da. 

încearcă să se piardă în mulţime; toți ceilalţi elevi râd. El ridică privirile 
spre ei. 

Nu eu am ales asta, ştiţi? Nu eu am ales să fiu fiul lui. 

ACTUL I, SCENA 5 

MINISTERUL AFACERILOR MAGICE, BIROUL LUI HARRY 
HERMIONE stă, cu nişte teancuri de foi în faţă, în biroul lui HARRY, în 
care domneşte dezordinea. HERMIONE îi aranjează încet lucrurile. 
HARRY intră în grabă. Are pe obraz o zgârietură care sângerează. 
HERMIONE 

Ei, cum a mers? 

HARRY Aşa era! 


HERMIONE 

Şi Theodore Nott? 

HARRY 

Reţinut. 

HERMIONE 

Şi Girotimpul? 

HARRY îi arată Girotimpul, care străluceşte ademenitor. HERMIONE 
E autentic? Funcţionează? Nu este un Girotimp care te duce înapoi doar cu 
o oră? Merge şi mai departe în trecut? 

HARRY 

încă nu ştim nimic. îmi venea să-l încerc acolo, pe loc, dar a învins 
raţiunea. 

ACTUL I. SCENA 5 

HERMIONE 

Bine, acum am pus mâna pe el. 

HARRY 

Şi eşti convinsă că vrei să-l păstrezi? 

HERMIONE 

Cred că nu avem altă opţiune. Uită-te la el! Este un Giro- timp complet 
diferit de cel pe care îl aveam eu. 

HARRY (sec) 

Se pare că şi vrăjitoria a evoluat de când eram noi copil. 

HERMIONE 

Sângerezi. 

HARRY îşi priveşte chipul în oglindă şi îşi tamponează zgârietura cu 
mantia. 

HERMIONE 

Nu-ţi face griji, o să se vindece. 

HARRY (zâmbind larg) 

Ce te-a adus în biroul meu, Hermione? 

HERMIONE 

Abia aşteptam să aflu ce se întâmplă cu Theodore Nott şi m-am gândit să 
verific dacă te-ai ţinut de cuvânt şi ai ajuns cu hârtiile la zi. 

HARRY 

Aha! Se pare că nu. 

HERMIONE 

Chiar că nu. Harry, cum poți lucra în harababura asta? 

HARRY flutură din baghetă şi hârtiile şi cărțile se aranjează : n teancuri 
ordonate. HARRY zâmbeşte. 

HARRY 

Gata, nu mai e harababură. 


HERMIONE 

Dar tot nu ţi-ai rezolvat hârtiile. Ştii, sunt nişte chestii interesante pe aici... 
Prin Ungaria au apărut troli de munte 

călare pe Graphorni şi giganţi cu aripi tatuate pe spate, care bântuie mările 
Greciei. Şi sunt vârcolaci pe care parcă i-a înghiţit pământul cu totul... 
HARRY 

Grozav! Hai să pornim pe teren! Adun eu echipa. HERMIONE 

Harry, te înţeleg. E o plictiseală îngrozitoare să ai de-a face cu acte... 
HARRY 

Pentru tine nu este. 

HERMIONE 

Eu sunt destul de ocupată cu actele mele. E vorba de persoane şi de animale 
care au luptat de partea lui Voldemort în marile războaie vrăjitoreşti. Sunt 
aliaţii forţelor întunericului. Informaţia asta, coroborată cu ceea ce tocmai 
s-a descoperit acasă la Theodore Nott, ar putea însemna ceva. Dar dacă 
tocmai şeful Departamentului pentru Aplicarea Legislaţiei Magice nu-şi 
citeşte dosarele... 

HARRY 

Dar nici nu am nevoie să le citesc... Eu ies pe teren şi aflu totul. Şi cu 
Theodore Nott... Eu am auzit zvonurile despre Girotimp şi am acţionat 
imediat. N-ai de ce să mă dojeneşti. 

HERMIONE se uită la HARR Y-asta e o stratagemă de-a ei. 

HERMIONE 

Ai poftă de o caramelă? Să nu-i spui lui Ron! 

HARRY 

încerci să schimbi subiectul. 

HERMIONE 

Exact! Vrei o caramelă? 

HARRY 

Nu pot. Am renunțat la zahăr pentru un timp. (Moment de tăcere.) Ştii că 
poți deveni dependent de zahăr? 

HERMIONE 

Ce pot să zic? Părinţii mei au fost dentişti, trebuia să mă revolt şi eu cumva. 
E cam târziu la patruzeci de ani, dar... Ai făcut o treabă grozavă astăzi. Şi 
nu te dojeneam, în niciun caz, doar că vreau să te uiţi şi peste hârtii din 
când în când, asta-i tot. Consideră discuţia asta doar un... un ghiont mai 
blând. Din partea ministrului afacerilor magice. 

HARR Ypricepe aluzia din ultimele ei cuvinte şi dă din cap. 

HERMIONE 

Ce mai face Ginny? Ce mai face Albuş? 

HARRY 


Cred că nici în rolul de tată nu mă descurc mai bine decât în cel de 
conţopist. Dar Rose ce mai face? Şi Hugo? 

HERMIONE (cu un zâmbet trist) 

Ştii, Ron zice că petrec mai mult timp cu Ethel, secretara mea (arată vag cu 
mâna), decât cu el. Crezi că a existat un moment în care am ales să fim cei 
mai buni angajaţi ai ministerului în loc să fim cei mai buni părinţi? Du-te! 
Du-te acasă la ai tăi, Harry! Expresul de Hogwarts porneşte numaidecât şi 
începe un an şcolar nou. Bucură-te de cât timp ţi-a mai rămas... Şi apoi 
întoarce-te cu mintea limpede şi pune-te pe citit dosare! 

HARRY 

Chiar crezi că toate astea ar putea însemna ceva? HERMIONE (zâmbind) 
S-ar putea. Dar, dacă înseamnă într-adevăr ceva, vom găsi noi o soluţie, 
Harry. Ca întotdeauna. 

HERMIONE mai zâmbeşte o dată, îşi vâră o caramelă în gură şi iese din 
birou. HARRY rămâne singur. îşi pune lucrurile în geantă. Iese din birou şi 
porneşte pe coridor. Pare că poartă toată greutatea lumii pe umeri. 

Intră, obosit, într-o cabină telefonică. Formează 62442. 

PARTEA ÎNTÂI 

CABINA TELEFONICĂ 

La revedere, Harry Potter! 

HARRY începe să urce, îndepărtându-se de Ministerul Afacerilor Magice. 


ACTUL I, SCENA 6 

CASA LUI HARRY ŞI A LUI GINNY POTTER 

ALBUŞ nu poate dormi. Stă în capul scărilor. Aude voci undeva mai Jos. 
Noi auzim vocea lui HARRY înainte de a-l vedea. împreună cu el este 
AMOS DIGGORY, un bărbat în vârstă, într-un scaun cu rotile. 
HARRY 

Amos, înţeleg, zău că înţeleg... Dar abia am ajuns acasă şi... 

AMOS 

Am încercat să obţin o audienţă la minister. Mi-au spus: „Ah, domnule 
Diggory, putem să vă planificăm... ia să vedem... peste două luni“. Eu 
aştept. Am toată răbdarea. 

HARRY 


„..ŞI VII acasă la mine în toiul nopţii... Când copiii mei tocmai se pregătesc 
să plece la şcoală pentru încă un an... Nu este corect. 

AMOS 

După două luni, primesc o bufniţă: „Domnule Diggory, îmi pare deosebit 
de rău, dar domnul Potter a fost chemat de urgenţă pentru o problemă şi va 
trebui să modificăm puţin orarul. Sunteţi disponibil pentru o 
reprogramare... să vedem... peste două luni?“ Şi apoi tărăşenia asta se 
întâmplă încă o dată şi încă o dată... Nu vrei să mă primeşti. 

HARRY 

Nu este deloc aşa. Doar că, din păcate, în calitate de şef al Departamentului 
Aplicării Legislaţiei Magice... din păcate... în sarcina mea cad... 

AMOS 

Sunt o mulțime de lucruri care cad în sarcina ta. 

HARRY 

Poftim? 

AMOS 

Fiul meu, Cedric. îți aduci aminte de Cedric, nu-i aşa? 

HARRY (amintirea lui Cedric îi face rău) 

Da, îmi amintesc de fiul tău. Pierderea lui... 

AMOS 

Voldemort pe tine te voia! Nu pe fiul meu! Chiar tu mi-ai spus, cuvintele 
lui au fost: „Omoară-l pe celălalt!“ Pe celălalt] Fiul meu, frumosul meu fiu, 
a fost doar „celălalt“. 

HARRY 

Domnule Diggory, după cum ştiţi, am toată înţelegerea pentru eforturile 
dumneavoastră de a păstra memoria lui Cedric, însă... 

AMOS 

A-i păstra memoria? Nu mă interesează un monument comemorativ. Nu mă 
mai interesează. Eu sunt bătrân... Sunt un bătrân cu un picior în groapă... 
Mă aflu aici să-ți cer... să te implor... să mă ajuţi să-l aduc înapoi. 

HARRY ridică ochii, uluit. 

HARRY 

Să-l aduci înapoi? Dar, Amos, asta nu este cu putinţă! AMOS 

Dar ministerul deţine un Girotimp, nu? 

HARRY 

Toate Girotimpurile au fost distruse. 

AMOS 

Motivul pentru care am venit aici şi pentru care insist atâta este faptul că 
tocmai am auzit un zvon - dar unul întemeiat - că ministerul a confiscat un 


Girotimp ilicit de la Theodore Nott şi l-a păstrat. Pentru investigaţii. Dați- 
mi voie să folosesc eu acel Girotimp. Daţi-mi voie să-mi aduc fiul înapoi. 
Urmează o pauză lungă, mormântală. Pentru HARRY este foarte greu. îl 
vedem pe ALBUŞ apropiindu-se ca să audă mai bine. 

HARRY 

Amos, vrei să te joci cu timpul? Ştii că nu putem face aşa ceva. 

AMOS 

Câţi oameni au murit pentru „băiatul care a scăpat cu viață“? Te rog să îl 
salvezi pe unul dintre aceşti oameni. 

Ceea ce se întâmplă îi face rău lui HARRY. Cade pe gânduri, chipul i se 
înăspreşte. 

HARRY 

Indiferent ce ai auzit, povestea asta despre Theodore Nott este o scorneală. 
îmi pare rău. 

DELPHI 

Bună! 

ALBUŞ tresare în momentul în care apare Delphi, o femeie de douăzeci şi 
ceva de ani, cu o figură hotărâtă, care îl priveşte de la baza scării. 
DELPHI 

O, îmi pare rău. N-am vrut să te sperii. Şi mie îmi plăcea grozav să ascult 
pe scări. Stăteam acolo şi aşteptam ca cineva să spună ceva cât de cât 
interesant... 


ALBUȘŞ 

Cine eşti tu? Fiindcă asta este casa mea, ca să zic asa, sl... 
9 " » s > 

DELPHI 


Sunt o hoață, fireşte! Vreau să fur tot ce ai. Dă-mi aurul, bagheta ta şi 
Broscuţele de Ciocolată! (îi aruncă o privire fioroasă, apoi îndată îi 
zâmbeşte.) Iar dacă nu sunt o hoaţă, atunci sunt Delphini Diggory. (Urcă 
scările şi îi întinde mâna.) Delphi. Eu îl îngrijesc pe Amos... Adică încerc. 
(Arată spre AMOS.) Şi tu eşti...? 

ALBUȘ (cu un zâmbet trist) 

Albuş. 

DELPHI 

Fireşte! Albuş Potter! Deci Harry este tatăl tău? Asta e cam extraordinar, 
nu-i aşa? 

ALBUŞ Nu prea. 

DELPHI 

Aha! Am făcut o gafa? De-aia îmi spuneau la şcoală Delphini Diggory - 
delfinul care nu ştie să înoate. 

ALBUŞ 


Şi cu numele meu fac tot felul de jocuri de cuvinte. 

Pauză. Ea îl studiază cu atenţie. 

AMOS 

Delphi! 

Fata se îndepărtează, apoi pare că stă pe gânduri. îi zâmbeşte lui ALBUŞ. 
DELPHI 

Nu noi ne alegem familia. Uite, Amos nu este doar pacientul meu, este şi 
unchiul meu. Asta este unul dintre motivele pentru care am şi acceptat 
slujba din Upper Flagley. Dar din cauza asta este şi foarte greu. E greu să 
trăieşti în aceeaşi casă cu oameni care au rămas blocaţi în trecut, nu-i aşa? 
AMOS 

Delphi! 


ALBUŞ 

Upper Flagley? 

DELPHI 

Acolo este Căminul de Bătrâni Sf. Oswald pentru Vrăjitori şi Vrăjitoare. 
Vino să mă vezi cândva. Dacă vrei. 

AMOS 

DELPHI! 

Ea zâmbeşte, apoi se împiedică în timp ce coboară treptele. DELPHI intră 
în încăperea în care se află AMOS şi HARRY. ALBUŞ o urmăreşte cu 
privirea. 

DELPHI 

Da, unchiule. 

AMOS 

Fă cunoştinţă cu Harry Potter, care cândva a fost cineva, iar acum este un 
funcţionar ministerial împietrit şi rece. Am să vă las în pace, domnule. 
Dacă într-adevăr pace se numeşte aceasta. Delphi, scaunul! 

DELPHI 

Da, unchiule. 

îl împinge pe AMOS afară din încăpere. HARRY rămâne pe loc, mâhnit. 
ALBUŞ îi urmăreşte cu privirea, foarte gânditor. 

CASA LUI HARRY ŞI A LUI GINNY POTTER, 

CAMERA LUI ALBUŞ 

ALBUŞ stă pe pat în timp ce lumea continuă să se învârtă dincolo de uşa 
lui. Stă nemişcat pe fundalul mişcării continue a lumii de afară. îl auzim pe 
JAMES urlând (în culise). 

GINNY 


James, te rog, lasă-ţi părul în pace şi apucă-te să-ţi faci ordine în camera aia 
afurisită!... 

JAMES 

Cum să-l las în pace? E roz! Am să fiu nevoit să port Mantia de 
Invizibilitate. 

JAMES apare în uşă. Are părul roz. 

GINNY 

Nu de-asta ţi-a dăruit tatăl tău mantia! 

LILY 

Mi-a văzut cineva manualul de filtre şi elixire? 

GINNY 

Lily Potter, să nu crezi că mergi mâine la şcoală îmbrăcată aşa! 

LILY apare în uşa camerei lui ALBUŞ. Poartă o pereche de aripi de zână. 
LILY 

Le ador. Uite ce frumos flutură! 

Iese. Apoi în uşa camerei lui ALBUŞ apare HARRY. Se uită înăuntru. 
HARRY 

Salut! 

Intre cei doi se aşterne tăcerea; niciunul dintre ei nu se simte în largul lui. 
Apare în uşă GINNY. Vede ce se întâmplă şi un moment rămâne pe loc. 
HARRY 

Am venit doar să-ţi aduc un cadou înainte de plecare... Adică nişte 
cadouri... Pe ăsta l-a trimis Ron... 

ALBUŞ 

Bine. Un filtru de dragoste. Bine. 

HARRY 

Cred că e o glumă legată de... nu ştiu ce. Lily a primit nişte gnomi 
pârţâitori, iar James, un pieptăn care i-a colorat părul într-un fel de roz. 
Ron... Ei, Ron e Ron, ştii tu... 

HARRY pune filtrul lui ALBUŞ pe pat. 

HARRY 

Şi eu am... Asta e din partea mea... 

Scoate la iveală o păturică. GINNY se uită la ea, înţelege că HARRY se 
străduieşte, apoi se îndepărtează încet. 

ALBUŞ 

O pătură veche? 

HARRY 

M-am tot gândit ce să vă dăruiesc anul acesta. Lui James... Ei, James o ţine 
una şi bună cu Mantia de Invizibiliiate. Iar lui Lily ştiam că-i plac foarte 
mult aripile. Dar ţie... Ai deja paisprezece ani, Albuş, şi voiam să-ţi 
dăruiesc un lucru 


care... să însemne ceva. Acesta este ultimul lucru pe care îl mai am de la 
mama mea. Singurul, de fapt. Când m-au încredinţat soţilor Dursley, în asta 
eram înfăşurat. Multă vreme am crezut că a dispărut, pentru ca mai târziu, 
când a murit strămătuşa ta, Petunia, Dudley să o găsească, surprinzător, 
ascunsă printre lucrurile ei şi să mi-o trimită. De atunci... Da, de câte ori am 
avut nevoie de noroc, am căutat-o şi am ţinut-o puţin în braţe. Și mă 
întrebam dacă şi tu... 

ALBUŞ 

Dacă vreau s-o ţin şi eu puţin? Bun. S-a făcut! Să sperăm că-mi va purta şi 
mie noroc. Categoric am nevoie de nişte noroc. 

Atinge păturica. 

Dar cred că ar trebui s-o păstrezi tu. 

HARRY 

Mă gândesc... cred... că Petunia a vrut să mi-o dea şi de aceea a păstrat-o. 
Acum vreau să o păstrezi tu pentru mine. Eu nu mi-am cunoscut mama, dar 
cred că şi ei i-ar plăcea să o păstrezi tu. Şi poate că am să vin să încerc să te 
găsesc... şi am s-o regăsesc şi pe ea... în ajun de Halloween. Aş vrea să o 
am în noaptea în care au murit părinții mei... Şi s-ar putea ca asta să fie bine 
şi pentru noi doi... 

ALBUŞ 

Ascultă, am multe de împachetat, iar tu sigur ai de lucru la minister până 
peste cap, aşa că... 

HARRY 

Albuş, aş vrea să păstrezi tu pătura. 

ALBUŞ 

Şi ce să fac cu ea? Tată, aripile de zână au o noimă, mantiile de 
invizibilitate şi ele au o noimă. Dar asta... Zău! 

HARRY se întristează. îşi priveşte fiul. E disperat să ajungă la inima lui. 
HARRY 

Vrei să-ţi dau o mână de ajutor la împachetat? întotdeauna mi-a plăcut să 
fac bagaje. Pentru mine făcutul bagajelor însemna că plecam în sfârşit din 
aleea Privet şi mă întorceam la Hogwarts. Ceea ce era... în fine, ştiu că ţie 
nu-ți place, dar... 

ALBUŞ 

Pentru tine e cel mai grozav loc de pe pământ, ştiu. Bietul orfan, chinuit de 
unchiul şi de mătuşa lui... 

HARRY 

Albuş, te rog... N-am putea pur şi simplu să... 

ALBUŞ 

„„„traumatizat de vărul Dudley şi salvat de Hogwarts. Ştiu toate astea, tată. 
Bla, bla, bla! 


HARRY 

N-am de gând să intru în jocul tău, Albuş Potter! 

ALBUŞ 

Bietul orfan care mai târziu ne-a salvat pe toţi. Aş dori să-mi exprim, în 
numele întregii magosfere, adânca recunoştinţă pentru eroismul de care ai 
dat dovadă. Să fac o plecăciune sau ajunge o reverență? 

HARRY 

Albuş, te rog... Eu nu am dorit niciodată recunoştinţă din partea celorlalți, 
să ştii. 

ALBUŞ 

Dar în momentul acesta sunt copleşit de recunoştinţă. Probabil din pricina 
frumosului cadou pe care mi l-ai făcut, această pătură mucegăită... 
HARRY 

Pătură mucegăită? 

ALBUŞ 

Ce credeai tu că se va întâmpla? C-o să ne îmbrăţişăm? C-o să-ţi spun că te 
iubesc sau ce? Ce? 

HARRY (pierzându-și în sfârşit cumpătul) 

Ştii ce? Eu m-am săturat ca toată lumea să mă considere 

vinovat de nefericirea ta. Tu cel puţin ai avut un tată. Dar eu nu am avut, 
înţelegi? 

ALBUŞ 

Şi crezi că ăsta-i un ghinion? Eu nu! 

HARRY 

Cu alte cuvinte, ai vrea să fiu mort? 

ALBUŞ 

Nu! As vrea doar să nu fii tatăl meu. 

HARRY (vede roşu în faţa ochilor) 

Ei bine, să ştii că sunt momente în care şi eu îmi doresc ca tu să nu fii 
copilul meu. 

Se aşterne tăcerea. ALBUŞ clatină din cap. Pauză. HARRY îşi dă seama ce 
grozăvie a spus. 

HARRY 

Nu, n-am vrut să spun asta... 

ALBUŞ 

Ba da, ai vrut. 

HARRY 

Albuş, câteodată reuşeşti pur şi simplu să mă scoţi din minţi... 

ALBUŞ 

Asta ai gândit, tată. Şi, cinstit vorbind, nu te învinovăţesc. Urmează o pauză 
îngrozitoare. 

Poate că ar fi mai bine să mă laşi în pace acum. 

HARRY 

Albuş, te rog... 

ALBUŞ ia păturica şi o aruncă. Păturica loveşte sticluţa cu filtrul de la 
RON, care se împrăştie pe toată pătura şi pe pat, scoțând un nor de fum. 
ACTUL I. SCENA 7 

ALBUŞ 

Uite, acum n-o să am parte nici de noroc, nici de dragoste. lese din cameră 
în fugă. HARRY iese după el. 

HARRY 

Albuş. Albuş! Te rog... 

ACTUL I, SCENA 8 

VIS, O COLIBĂ PE STÂNCĂ 

Se aude o BUBUITURĂ PUTERNICĂ. Urmează o BUFNITURĂ 
PUTERNICĂ. DUDLEY DURSLEY, MĂTUŞA PETUNIA şi UNCHIUL 
VERNON se ascund în spatele unui pat. 

DUDLEY DURSLEY 

Mami, nu-mi place ce se întâmplă. 

MĂTUŞA PETUNIA 

Ştiam eu că am făcut o greşeală venind aici. Vernon! Ver- non! Nu avem 
unde ne ascunde. Nici măcar un far nu e destul de departe! 

Se mai aude o BUBUITURĂ PUTERNICĂ. 

UNCHIUL VERNON 

Nu vă pierdeţi cu firea! Nu vă pierdeţi cu firea! Orice ar fi, aici n-o să intre! 
MĂTUŞA PETUNIA 

Suntem blestemaţi! El ne-a blestemat! Băiatul ne-a blestemat! (Văzându-l 
pe TĂNĂRUL HARRY.) Numai tu eşti de vină! Treci înapoi în văgăuna 
ta! 

TĂNĂRUL HARRY se trage într-o parte. UNCHIUL VERNON ţine în 
mână o puşcă. 

UNCHIUL VERNON 

Oricine ai fi, te previn că sunt înarmat! 

Urmează o BUBUITURĂ ENORMĂ. Uşa sare din balamale. în cadrul uşii 
se află acum HAGRID şi priveşte spre cei patru. 

«bB 52 

HAGRID 

S-ar putea cumva o ceaşcă de ceai, mă rog frumos? N-a fost un drum uşor. 

DUDLEY DURSLEY Uitati-vă... la... el! 

UNCHIUL VERNON 

Ascundeţi-vă! Ascundeţi-vă! în spatele meu, Petunia! în spatele meu, 
Dudley! Vă scap eu îndată de Scarramanger ăsta. 

HAGRID 

Scarra-cum? (Uriaşul înşfacă puşca UNCHIULUI VERNON.) N-am mai 
văzut aşa ceva de multă vreme. (Răsuceşte capătul puştii şi- -l face nod.) Na- 
ti-o frântă...! (Ceva îi atrage atenția. Tocmai l-a zărit pe TÂNĂRUL 
HARRY.) Harry Potter! 

TÂNĂRUL HARRY Salut! 

HAGRID 

Câr’ te-am văz’t io ultima oară erai numa’ un bebeluş. Semeni mult cu tata 
tău, da” ochii îs a’ lu’ mama ta. 

TÂNĂRUL HARRY 

I-aţi cunoscut pe părinții mei? 

HAGRID 

Vai, am uitat de buna-creştere! Ani mulț', cu sănătate! Ia, ţi-am adus ceva - 
ere’ că m-am aşezat din greşeală pe pachet, da” n-a avut ce să-i strice la 
gust. 

Scoate dinăuntrul hainei un tort cu ciocolată puțin deformat, pe care scrie 
cu glazură verde „La mulți ani, Harry!“ 

TÂNĂRUL HARRY Cine sunteţi? 

HAGRID (râzând) 

Aşa-i, nu m-am prezentat. Sunt Rubeus Hagrid, păstrătorul cheilor şi 
îngrijitorul terenurilor de la Hogwarts. 

(Priveşte împrejur.) Ei, cum îi cu ceaiu” ăla? N-aş zice nu nici la ceva mai 
tărişor dacă aţi avea aşa ceva. 

TÂNĂRUL HARRY Hog... cum ai zis? 

HAGRID 

Hogwarts. Da” precis că ştii tot despre Hogwarts, nu? 

TÂNĂRUL HARRY 

Ăăă... nu, îmi pare rău. 

HAGRID 

Ţie îți pare rău? Lor ar trebui să le pară rău! Ştiam că nu primeşti scrisorile, 
da” nici nu m-aş fi gândit că nici n-ai auzit de Hogwarts. Măi să fie! Nu te- 
ai întrebat niciodată unde-au învățat părinții tăi tot ce ştiau? 

TÂNĂRUL HARRY Care tot? 

HAGRID se întoarce ameninţător spre UNCHIUL VERNON. HAGRID 
Vreţi să spuneţi adicătelea că băiatu” ăsta... băiatu” ăsta... nu ştie nimic 
despre... despre NIMIC? 


UNCHIUL VERNON 

îți interzic să-i spui băiatului mai mult! 

TÂNĂRUL HARRY Ce să-mi spună? 

HAGRID se uită la UNCHIUL VERNON, apoi la TÂNĂRUL HARRY. 
HAGRID 

Harry, băiete... eji vrăjitor... Tu ai schimbat totul. Eşti cel mai faimos 
vrăjitor din toată lumea. 

Şi atunci, din spatele încăperii, se aud în jurul tuturor şoapte. Cuvinte 
rostite de o voce inconfundabilă. Vocea lui VOLDEMORT... 

Haaarry Poootter. 

ACTUL I, SCENA 9 

CASA LUI HARRY ȘI A LUI GINNY POTTER, ÎN DORMITOR 
Noapte. HARRY se trezeşte brusc, gâfâind. 

Aşteaptă un moment. încearcă să se liniştească. Apoi prin cicatricea din 
frunte îi trece un junghi puternic. în jurul lui, mişcări de magie neagră. 
GINNY 

Harry... 

HARRY 

Totul e bine. Dormi mai departe. 

GINNY 

Lumos! 

încăperea se umple de lumină de la bagheta lui GINNY. HARRY se uită la 
ea. 

GSNNY 

Ai avut un coşmar? 

HARRY 

Da. 

GINNY Cu ce? 

HARRY 

Cu familia Dursley... Adică de acolo a început, după care a devenit altceva. 
Pauză. GINNY se uită la el, încercând să-şi dea seama la ce se gândeşte. 
GINNY 

Vrei un Filtru de Somn? 

HARRY 

Nu, e-n regulă. Culcă-te la loc. 

GINNY 

Nu pari în regulă. 

HARRY nu spune nimic. 

(Văzând că este agitat:) Nu cred că ţi-a fost prea uşor... cu Amos Diggory. 
HARRY 


Pot face faţă furiei lui, dar gândul că are dreptate e mai greu de suportat. 
Amos şi-a pierdut fiul din pricina mea... 

GINNY 

Acum eşti nedrept cu tine... 

HARRY 

Şi nu pot spune nimic... nu pot spune nimic nimănui... decât lucruri 
neadevărate, fireşte... 

GINNY (înţelege la ce sau mai degrabă la cine se referă HARRY) Şi asta te 
supără aşa de tare? Ultima seară înainte de a pleca la Hogwarts este 
întotdeauna grea, mai ales când nu-ţi doreşti să mergi acolo. A fost bine că 
măcar ai încercat să-i dai lui Al păturica. 

HARRY 

Dar după aceea totul a mers foarte rău. Ginny, i-am spus nişte lucruri... 
GINNY Am auzit. 

HARRY 

Şi încă mai ai puterea să vorbeşti cu mine? 

GINNY 

Da, pentru că ştiu că atunci când va veni timpul ai să-ți ceri iertare. Ai să-i 
spui că n-ai vrut să zici asta. Că acele cuvinte ascundeau... alte lucruri. Poţi 
să fii sincer cu el, Harry. De asta are el nevoie. 

HARRY 

Aş vrea aşa de mult să fie şi el ca James sau ca Lily. GINNY (sec) 

Ei, poate nu chiar aşa de sincer... 

HARRY 

Nu, nu aş schimba nimic la el... Dar pe ei îi înţeleg, iar... GINNY 

Albuş este diferit şi ăsta este un lucru foarte bun. Şi, ştii, el îşi dă seama 
imediat atunci când îți pui mutra aceea de Harry Potter. El vrea să te vadă 
pe tine cel adevărat. 

HARRY 

„Adevărul este un lucru deopotrivă minunat şi îngrozitor. De aceea ar 
trebui abordat cu extrem de multă precauţie.“ 

GINNY se uită la el mirată. 

HARRY 

Aşa mi-a spus Dumbledore. 

GINNY 

Ciudat, să-i spui unui copil aşa ceva... 

HARRY 

Nu şi dacă ai în minte faptul că acel copil va trebui să moară pentru a salva 
lumea. 

HARRY tresare din nou şi se străduieşte să nu-şi ducă mâna la frunte. 
GINNY 


Harry! Ce s-a întâmplat? 

HARRY 

Nimic. Sunt bine. Am înţeles. O să încerc să fiu... 
PARTEA ÎNTÂI 

GINNY 

Te doare cicatricea? 

HARRY 

Nu, nu. Sunt bine. Acum, Nox şi hai să mai dormim puţin. GINNY 
Harry, de câtă vreme te doare cicatricea? 

Se întoarce spre GINNY. Chipul lui spune totul. 
HARRY 

De douăzeci şi doi de ani. 


ACTUL I, SCENA 10 

EXPRESUL DE HOGWARTS 

ALBUŞ merge repede prin tren. 

ROSE 

Albuş, te căutam... 

ALBUŞ 

Pe mine? De ce? 

ROSE (nu ştie sigur cum să exprime ceea ce vrea să-i spună) Albuş, este 
începutul anului patru şi pentru toți începe un an nou. Vreau să fim iar 
prieteni. 

ALBUŞ 

Dar noi n-am fost prieteni niciodată. 

ROSE 

Ce tăios eşti! Dar tu ai fost cel mai bun prieten al meu când aveam şase ani. 
ALBUŞ 

Asta a fost cu foarte mult timp în urmă. 

Dă să o ia din loc, dar ea îl împinge într-un compartiment gol. 

ROSE 

Ai auzit ce se spune? O descindere de mare amploare a ministerului în 
urmă cu câteva zile. Se pare că tatăl tău a fost extraordinar de curajos. 


ALBUŞ 

Cum se face că tu întotdeauna ştii astfel de lucruri, iar eu nu? 

ROSE 

Se pare că vrăjitorul pe care l-au percheziţionat - Theodore Nott, cred - 
deţinea tot felul de obiecte care încălcau tot felul de legi, inclusiv - şi se 
pare că asta i-a pus pe toţi pe jar - un Girotimp ilegal. Şi încă unul foarte 
avansat. 

ALBUŞ (se uită la ROSE; deodată totul se leagă) 

Un Girotimp? Tata a găsit un Girotimp? 

ROSE 

Şşşşt! Da, ştiu. E grozav, nu? 

ALBUŞ 

Eşti sigură? 

ROSE 

Absolut! 

ALBUŞ 

Acum trebuie să-l găsesc pe Scorpius. 

Porneşte mai departe de-a lungul trenului. ROSE o ia pe urmele lui, 
ROSE 

Albuş! 

ALBUȘŞ (se întoarce, ferm) 

Cine te-a pus să vorbeşti cu mine? 

ROSE (surprinsă) 

Bine... Poate că mama ta i-a trimis tatălui meu o bufniţă, dar numai fiindcă 
este îngrijorată pentru tine. Şi eu cred că... 

ALBUŞ 

Lasă-mă-n pace, Rose! 

SCORPIUS stă în compartimentul lui obişnuit. ALBUŞ intră primul, cu 
ROSE pe urmele lui. 

SCORPIUS 

Albuş! 0, bună, Rose! A ce miroşi? 

ROSE 

A ce miros? 

SCORPIUS 

Nu, vreau să zic... e ceva drăguţ. Mirosul tău e un amestec de flori 
proaspete şi... de pâine proaspătă. 

ROSE 

Albuş, eu sunt aici, bine? In caz că ai nevoie de mine. 3CORPIUS 
Adică pâine bună, pâine gustoasă, pâine... Ce e în neregulă cu pâinea? 
ROSE (iese din compartiment, clătinând din cap) 


Cică ce e în neregulă cu pâinea! 

ALBUŞ 

Te-am căutat peste tot... 

SCORPIUS 

Şi acum m-ai găsit. Ta-daaa! Nu mă ascundeam. Ştii că îmi place să urc în 
tren devreme. Să nu se zgâiască toată lumea. Să nu strige. Să nu-mi scrie pe 
cufăr „fiul lui Volde- mort“. Văd că de gluma asta nu se mai satură. Lui 
Rose chiar nu-i place de mine, nu-i aşa? 

ALBUŞ îşi îmbrăţişează prietenul. Cu disperare. Rămân aşa o secundă. 
SCORPIUS e surprins de gestul lui. 

Hai, gata, gata... Hei, ne-am mai îmbrăţişat noi vreodată? Acum începem să 
ne îmbrăţişăm? 

Cei doi băieți se despart, stânjeniți. 

ALBUŞ 

Ultimele douăzeci şi patru de ore au fost cam ciudate pentru mine. 
SCORPIUS 

Ce s-a întâmplat în ultimele douăzeci şi patru de ore? ALBUŞ 

Am să-ţi explic mai târziu. Trebuie să coborâm din tren. 

De afară se aude şuierat de sirenă. Trenul începe să se pună în mişcare. 
SCORPIUS 

Prea târziu. Trenul a pornit deja. Venim, Hogwarts! 

ALBUŞ 

Atunci va trebui să coborâm din tren în mers. 

VRĂJITOAREA CU CĂRUCIORUL 

Doriţi ceva de pe cărucior, dragilor? 

ALBUŞ deschide o fereastră şi dă să sară. 

SCORPIUS 

Dintr-un tren vrăjit în mers? 

VRĂJITOAREA CU CĂRUCIORUL 

Delicatese cu Dovleac, Colţunaşi de Cazan? 

SCORPIUS 

Albuş Severus Potter, ce-i cu privirea asta stranie? 

ALBUŞ 

Prima întrebare: Ce ştii despre Trimagiciadă? 

SCORPIUS (încântat) 

Oooo, un chestionar! Trei şcoli aleg trei campioni care să concureze în trei 
probe diferite pentru o cupă. Dar ce legătură are cu ce se întâmplă acum? 
ALBUŞ 

Ştii că eşti un tocilar, da? 

SCORPIUS 

Îhî! 


ALBUŞ 

întrebarea a doua: De ce nu se mai ţine Trimagiciada de peste douăzeci de 
ani? 

SCORPIUS 

La ultima ediţie au luat parte tatăl tău şi un băiat pe nume Cedric Diggory. 
Ei au hotărât să câştige împreună, dar cupa s-a dovedit a fi o 'Teleportcheie 
şi au fost transportaţi până la Voldemort. Cedric a fost ucis. Imediat după 
aceea competiţia a fost anulată. 

ALBUŞ 

Bun! A treia întrebare: Era nevoie ca Cedric să fie ucis? O întrebare uşoară, 
un răspuns uşor: Nu! Cuvintele pe care le-a rostit Voldemort au fost: 
„Ucideţi-l pe celălalt“. Pe celălalt! Cedric a murit numai fiindcă era 
împreună cu tatăl meu, iar tata nu l-a putut salva. Noi putem. S-a comis o 
greşeală, iar noi o vom îndrepta. Vom folosi un Girotimp şi-l vom aduce 
înapoi. 

SCORPIUS 

Albuş, din motive bine cunoscute, eu nu sunt un mare fan al 
Girotimpurilor... 

ALBUŞ 

Amos Diggory i-a cerut tatălui meu un Girotimp, dar tata a negat şi că ar 
exista vreunul. A minţit un biet bătrân care nu dorea decât să-şi aducă fiul 
înapoi, un bătrân care îşi iubea fiul. Şi a făcut asta fiindcă nu i-a păsat, 
fiindcă nu-i pasă. Toată lumea vorbeşte despre curajul de care a dat dovadă 
tatăl meu. Dar a făcut şi nişte greşeli grave. Nişte greşeli foarte grave, de 
fapt. Iar eu vreau să îndrept una dintre greşelile acestea. Vreau să-l salvăm 
pe Cedric. 

SCORPIUS 

Cred că ai început s-o iei razna. 

ALBUŞ 

Asta am de gând să fac, Scorpius. Trebuie s-o fac. Şi ştim amândoi că, dacă 
nu vii cu mine, am s-o dau în bară. Haide! 

Zâmbeşte larg, după care dispare pe geam, trăgându-se în sus. SCORPIUS 
ezită o secundă. Se strâmbă, apoi dispare pe urmele lui ALBUŞ. 
ACOPERIŞUL EXPRESULUI DE HOGWARTS 

Vântul şuieră din toate părțile şi e un vânt care suflă cu furie. SCORPIUS 
Bun, acum am ajuns pe acoperişul unui tren care merge cu viteză mare şi e 
înspăimântător. E grozav, simt că am învăţat o grămadă despre mine şi câte 
ceva despre tine, dar... 

ALBUŞ 


După calculele mele, ar trebui să ne apropiem curând de viaduct, iar de 
acolo până la Căminul de Bătrâni Sf. Oswald pentru Vrăjitori şi Vrăjitoare 
mai avem doar câţiva paşi... 

SCORPIUS 
Ce? Unde? Ascultă, sunt la fel de încântat ca tine că mă revolt pentru prima 
oară în viaţa mea... Ura! Acoperişul trenului... Grozav! Dar acum... O! 
SCORPIUS vede un lucru pe care n-ar vrea să-l vadă. 

ALBUŞ 
Apa ne va fi de mare ajutor în caz că nu ne iese Vraja de Amortizare. 
SCORPIUS 
Albuş! Vrăjitoarea cu Căruciorul! 

ALBUŞ 

Vrei ceva de mâncare pentru drum? 

SCORPIUS 

Nu, Albuş. Vrăjitoarea cu Căruciorul vine spre noi! 

ALBUŞ 

Nu, nu se poate! Suntem pe acoperişul trenului... 

SCORPIUS îi arată lui ALBUŞ în direcția respectivă. ALBUŞ o vede pe 
VRĂJITOAREA CU CĂRUCIORUL. 

VRĂJITOAREA CU CĂRUCIORUL (se apropie dezinvoltă, împingând 
căruciorul) 

Doriţi ceva de pe cărucior, dragilor? Delicatese cu Dovleac? Broscuţe de 
Ciocolată? Colţunaşi de Cazan? 

ALBUŞ 

Of! 

VRĂJITOAREA CU CĂRUCIORUL 

Lumea nu ştie prea multe despre mine. Cumpără Colţunaşi de Cazan de la 
mine, dar nu mă bagă niciodată în seamă cu adevărat. Nici nu-mi mai 
amintesc ultima oară când m-a întrebat cineva cum mă cheamă. 

ALBUŞ 

Cum te cheamă? 

VRĂJITOAREA CU CĂRUCIORUL 

Am uitat. Tot ce vă mai pot spune este că, la inaugurarea Expresului de 
Hogwarts, cea care mi-a oferit această slujbă a fost însăşi Ottaline 
Gambol... 

SCORPIUS 

Asta înseamnă... acum o sută nouăzeci de ani. Faci slujba asta de o sută 
nouăzeci de ani? 

VRĂJITOAREA CU CĂRUCIORUL 


Mâinile astea au făcut un milion de Delicatese cu Dovleac. La astea mă 
pricep foarte bine. Dar ceea ce lumea nu observă în legătură cu Delicatesele 
cu Dovleac este cât de uşor se transformă în altceva... 

VRĂJITOAREA ia o Delicatesă cu Dovleac şi o azvârle ca pe o grenadă. 
Prăjitura explodează. 

Şi n-o să vă vină să credeţi ce pot face cu Broscuţele de Ciocolată! N-am 
lăsat niciodată, dar niciodată, pe nimeni să coboare din tren înainte de-a 
ajunge la destinație. Au încercat unii... Sirius Black şi alții ca el, Fred şi 
George Weasley. NICIUNUL NU A REUŞIT, FIINDCĂ TRENULUI 
ĂSTUIA NU-I PLACE CA LUMEA SĂ COBOARE DIN EL. (Mâinile 
VRĂJITOAREI CU CĂRUCIORUL se transformă în nişte ţepi foarte 
ascuţiţi. Ea zâmbeşte.) Aşa că vă rog să mergeţi înapoi la locurile voastre şi 
să rămâneţi acolo până la destinaţie. 

ALBUŞ 

Aveai dreptate, Scorpius. Trenul ăsta este într-adevăr vrăjit. SCORPIUS 
în clipa asta nu prea mă bucur că am avut dreptate. ALBUŞ 

Dar şi eu am avut dreptate în legătură cu viaductul. Acolo jos este apă. E 
timpul să încercăm Vraja de Amortizare. 

SCORPIUS 

Albuş, e o idee proastă! 

ALBUŞ 

Zău? (Ezită un moment, apoi îşi dă seama că nu e momentul să ezite.) Prea 
târziu. Trei... doi... unu... 

Rosteşte formula magică în timp ce sare. 

Molliare! 

SCORPIUS Albuş! Albuş! 

Priveşte disperat în jos, după prietenul lui. Apoi priveşte spre 
VRĂJITOAREA CU CĂRUCIORUL, care se apropie, cu părul vâlvoi. 
Țepii ei sunt deosebit de ascuţiţi. 

Ei, la cât de ciudat arăţi, n-am încotro. 

Se prinde de nas şi sare după ALBUŞ, rostind în acelaşi timp formula 
magică. 

Molliare! 


ACTUL I, SCENA 12 

MINISTERUL AFACERILOR MAGICE, SALA MARE DE ŞEDINŢE 

O mulţime de vrăjitoare şi vrăjitori umplu scena. Turuie şi pălăvrăgesc, aşa 
cum fac toţi vrăjitorii şi toate vrăjitoarele autentice. Printre ei, GINNY, 
DRACO şi RON. Deasupra lor, pe o estradă, HERMIONE şi HARRY. 
HERMIONE 

Linişte! Linişte! Trebuie să apelez la magie pentru a face linişte? (îşi 
foloseşte bagheta pentru a linişti mulţimea.) Bun. Bine ati venit la această 
Adunare Generală Extraordinară! 

Sunt încântată că aţi reuşit să veniţi în număr atât de mare. Comunitatea 
vrăjitorilor trăieşte în pace de ani buni. Se împlinesc douăzeci şi doi de ani 
de când l-am înfrânt pe Voldemort în Bătălia de la Hogwarts şi sunt 
încântată să constat că noua generaţie a crescut cunoscând doar conflicte 
minore. Asta până acum... Harry! 

HARRY 

în ultimele luni, aliaţii lui Voldemort au început să se agite din nou. Am 
urmărit troli care s-au deplasat prin Europa şi giganţi care au început să 
treacă mările. Iar vârcolacii... Ei bine, cu îngrijorare vă anunţ că acum 
câteva săptămâni le-am pierdut urma. Nu ştim încotro merg şi cine i-a 
încurajat să pornească din loc, dar ştim că se deplasează şi suntem 
îngrijoraţi pentru ce ar putea însemna asta. Aşa că dorim să vă întrebăm: A 
văzut cineva ceva? Aţi simţit ceva? Dacă da, vă rog să vă ridicaţi baghetele 
şi vom asculta pe toată lumea. Doamnă profesoară McGonagall... Vă 
mulţumesc. 

DOAMNA McGONAGALL 

La întoarcerea din vacanţa de vară am constatat că cineva a umblat prin 
magaziile de poţiuni, dar nu lipseau cantități mari de ingrediente, doar nişte 
piele de şarpe Boomslang şi muşte cu aripi dantelate, dar nimic din 
Registrul de Ingrediente Interzise. Noi am dat atunci vina pe Peeves. 
HERMIONE 

Vă mulţumim, doamnă profesoară. Vom întreprinde cercetări. (Priveşte de 
jur împrejur prin încăpere.) Nimeni altcineva? Bun! Şi - cel mai grav dintre 
toate - un lucru care nu s-a mai întâmplat de la moartea lui Voldemort 
încoace: pe Harry a început din nou să-l doară cicatricea. 

DRACO 

Dar Voldemort a murit, Voldemort a dispărut. 

HERMIONE 


Da, Draco, Voldemort a murit, dar toate aceste lucruri ne fac să credem că 
există posibilitatea ca Voldemort - sau vreo urmă a lui Voldemort - să se 
întoarcă. 

Această afirmaţie e primită cu surprindere de toată lumea. 

HARRY 

Ceea ce urmează e mai greu, dar trebuie să întrebăm, pentru a elimina 
posibilitatea. Aceia dintre dumneavoastră care aveţi Semnul întunericului... 
ați simțit în ultimul timp ceva? Chiar şi o furnicătură... 

DRACO 

Păi ce facem, Potter, ne întoarcem la vechile prejudecăţi împotriva celor 
care au Semnul întunericului? 

HERMIONE 

Nu, Draco. Harry încearcă doar să... 

DRACO 

Ştiţi despre ce este vorba aici? Harry vrea să-şi mai vadă mutra prin ziare. 
în fiecare an în Profetul vrăjitorilor a apărut măcar o dată zvonul că 
Voldemort se întoarce... 

HARRY 

Dar niciunul dintre aceste zvonuri nu a pornit de la mine! 

DRACO 

Nu zău! Nu este soţia ta redactor la Profetul vrăjitorilor? GINNY face un 
pas spre el, indignată. 

GENNY 

Da, dar la paginile de sport! 

HERMIONE 

Draco! Harry a adus această problemă în atenţia ministerului. Iar eu, în 
calitate de ministru al afacerilor magice... 

DRACO 

Ai câştigat alegerile numai fiindcă eşti prietena lui. GINNY îl opreşte pe 
RON să se repeadă la DRACO. 

RON 

Poate că ţi s-a făcut de un pumn în gură! 

DRACO 

Recunoaşteţi că celebritatea lui se răsfrânge şi asupra voastră, a tuturor. Și 
cum altcumva să faci ca toată lumea să vorbească din nou despre Potter 
dacă nu cu (începe să-l imite pe HARRY) „mă doare cicatricea, mă doare 
cicatricea“. Şi ştiţi ce înseamnă toate astea? Că bârfitorii vor prinde din nou 
ocazia de a-l defăima pe fiul meu cu zvonuri ridicole despre ascendenţa lui. 
HARRY 

Draco, nimeni nu a făcut nicio legătură între toate astea şi Scorpius... 
DRACO 


Ei bine, eu unul cred că întrunirea asta este praf în ochi, aşa că plec! 
DRACO iese. După el încep să plece şi alţii. 

HERMIONE 

NU! NU aşa se... întoarceţi-vă! Avem nevoie de o strategic... 
CĂMINUL DE BĂTRÂNI SF. OSWALD PENTRU VRĂJITORI ŞI 
VRĂJITOARE 

Aici domneşte haosul. Aici domneşte magia. Acesta este Căminul de 
Bătrâni Sf. Oswald pentru Vrăjitori şi Vrăjitoare şi este mai minunat decât 
ați putea spera. 

Mai multe cadre pentru mers au fost vrăjite şi au prins viaţă, lâna pentru 
tricotat este fermecată să producă haos, iar asistenții medicali dansează 
tango. 

Aici se află persoane care au fost scutite de povara de a fi nevoite să facă 
vrăji pentru un motiv anume; în schimb, aceşti vrăjitori şi vrăjitoare fac 
vrăji doar ca să se distreze. Şi chiar se distrează pe cinste. 

Intră ALBUŞ şi SCORPIUS. Privesc în jurul lor, amuzaţi, dar şi puţin 
speriați. 

ALBUŞ şi SCORPIUS 

Hm, fiți amabili... Fiţi amabili. FIŢI AMABILI! 

SCORPIUS 

Locul ăsta e o nebunie. 

ALBUŞ 

îl căutăm pe Amos Diggory. 

Deodată se aşterne o linişte deplină. Totul încremeneşte pe dată şi devine 
puţin mohorât. 

FEMEIA CU TRICOTAJUL 

Şi ce treabă aveţi voi, băieţi, cu un biet bătrân nenorocit? 


ACTUL I, SCENA 14 

CĂMINUL DE BĂTRÂNI SF. OSWALD 

PENTRU VRĂJITORI ŞI VRĂJITOARE, CAMERA LUI AMOS 

AMOS se uită la SCORPIUS şi la ALBUȘŞ iritat. DELPHI îi priveşte pe cei 
trei. 

AMOS 

Vreau să clarificăm lucrurile de la început. Tu ai auzit întâmplător o 
conversaţie, o conversaţie pe care nu ar fi trebuit să o auzi, şi decizi - fără a 
ți se cere acest lucru, de fapt, fără a avea dreptul - să te amesteci, şi încă să 
te amesteci grav, în treburile altcuiva. 

ALBUŞ 


Tatăl meu v-a minţit. Ştiu sigur că a minţit. Există un Girotimp la minister. 
AMOS 

Bineînţeles că există. Acum puteţi pleca. 

ALBUŞ 

Cum? Nu! Noi am venit să vă ajutăm. 

AMOS 

Să mă ajutaţi? Ce fel de ajutor ar putea să-mi dea mie doi adolescenţi 
mărunţei? 

ALBUŞ 

Tatăl meu a dovedit că nu este nevoie să fii adult pentru a schimba lumea 
vrăjitorilor. 

AMOS 

Aşadar crezi c-ar trebui să-ţi îngădui să te amesteci fiindcă eşti un Potter? 
Te bizui pe numele tău celebru, nu? 

ALBUŞ 

Nu! 

AMOS 

Un Potter care face parte din casa Slytherin - da, da, am citit despre tine - şi 
care, când vine în vizită la mine, mai aduce după el şi un Malfoy. Un 
Maltoy care ar putea fi de fapt un Voldemort... Cine-mi poate garanta că nu 
vă ocupați cu magia neagră? 

ALBUŞ 

Dar... 

AMOS 

Informaţia pe care mi-aţi adus-o o ştiam, era evidentă, dar e bine că am o 
confirmare. Tatăl tău a minţit, într-adevăr. Acum plecaţi! Amândoi. Şi nu 
mă mai faceţi să-mi pierd vremea. 

ALBUŞ (cu putere, cu tărie) 

Nu, trebuie să mă ascultați! Aţi spus chiar dumneavoastră... cât sânge este 
pe mâinile tatălui meu. Daţi-mi voie să vă ajut să schimbaţi asta. Daţi-mi 
voie să vă ajut să corectaţi una dintre greşelile pe care le-a făcut el. Aveţi 
încredere în mine! 

AMOS (ridicând vocea) 

Ai auzit ce am spus, băiete? Nu văd niciun motiv pentru care să am 
încredere în tine. Aşa că pleacă! Acum! înainte să te fac eu să pleci. 

îşi ridică bagheta ameninţător. ALBUŞ se uită la baghetă şi se dezumflă. 
AMOS l-a înfrânt. 

SCORPIUS 

Hai să mergem, amice! Dacă este un lucru la care ne pricepem şi noi, acela 
e faptul că înţelegem când nu suntem doriți undeva. 


Lui ALBUŞ tot nu-i vine să plece. SCORPIUS îl trage de braţ. Se întoarce 
ŞI o iau din loc. 

DELPHI 

Eu ştiu un motiv pentru care ar trebui să ai încredere în ei, unchiule. 

Cei doi se opresc. 

DELPHI 

Ei sunt singurii care s-au oferit să te ajute. Sunt pregătiţi să se pună pe ei 
înşişi în pericol cu mult curaj ca să-ţi aducă fiul înapoi. De fapt, sunt 
absolut sigură că au riscat foarte mult si doar venind aici... 

AMOS 

Vorbim despre Cedric... 

DELPHI 

Şi n-ai spus chiar dumneata că ar fi un avantaj enorm dacă ai avea pe 
cineva chiar din interiorul şcolii Hogwarts? 

DELPHI îl sărută pe AMOS pe creştetul capului. AMOS se uită la 
DELPHI, apoi se întoarce să se uite la băieţi. 

AMOS 

Dar de ce vreţi voi să vă puneţi pielea la bătaie? Ce aveţi de câştigat din 
asta? 

ALBUŞ 

Eu ştiu cum este să fii „celălalt“. Fiul dumneavoastră nu merita să fie ucis, 
domnule Diggory. Noi vă putem ajuta să-l aduceţi înapoi. 

AMOS (arătând în sfârşit o urmă de emoție) 

Fiul meu... fiul meu a fost cel mai bun lucru care mi s-a întâmplat 
vreodată... Şi da, a fost o nedreptate, o nedreptate strigătoare la cer. Dacă 
vorbiţi serios... 

ALBUŞ 

Vorbim foarte serios. 

AMOS 

Treaba asta va fi foarte primejdioasă. 

ALBUŞ 

Ştim. 

SCORPIUS 

Ştim? 

AMOS 

Delphi, cum ar fi să te pregăteşti şi să mergi cu ei? 

DELPHI 

Dacă asta te-ar face fericit, unchiule. 

DELPHI îi zâmbeşte lui ALBUŞ, iar el îi întoarce zâmbetul. AMOS 


înțelegeți că până şi prin simplul fapt de a pune mâna pe Girotimp vă riscaţi 
viaţa, da? 

ALBUŞ 

Suntem pregătiţi să ne riscăm viaţa. 

SCORPIUS 

Suntem? 

AMOS (cu gravitate) 

Sper să găseşti puterea asta în sufletul tău. 

fbr> 76 

ACTUL I, SCENA 15 

CASA LUI HARRY ȘI A LUI GINNY POTTER, ÎN BUCĂTĂRIE 
HARRY, RON, HERMIONE şi GINNY iau masa împreună. HERMIONE 
I-am zis lui Draco de atâtea ori: nimeni din minister nu spune nimic despre 
Scorpius. Zvonurile acestea nu pornesc de la noi. 

GINNY 

I-am scris şi eu, după moartea Astoriei, ca să-l întreb dacă putem să-l 
ajutăm cu ceva. M-am gândit că poate că Scorpius, fiind prieten atât de bun 
cu Albuş, va vrea să petreacă aici o parte din vacanţa de Crăciun sau... 
Bufnița mea s-a întors cu o scrisoare care conţinea o singură frază: „Spune- 
i soţului tău să dezmintă acele afirmaţii despre fiul meu o dată pentru 
totdeauna“. 

HERMIONE 

E obsedat de treaba asta. 

GINNY 

E tulburat. E îndurerat şi foarte tulburat. 

RON 

îmi pare rău că a suferit o pierdere aşa de mare, dar când o acuză pe 
Hermione de... Ei bine... (privind peste masă la Harry) Hei, puştiule, cum îi 
spun şi nevesti-mii tot timpul, s-ar putea să nu fie mare lucru. 

HERMIONE Nevesti-mii ? 

RON 

Poate că trolii aceia merg la o petrecere, iar giganţii la o nuntă. Poate că ai 
început să ai coşmaruri fiindcă îți faci griji din pricina lui Albuş. Iar 
durerile din frunte ar putea fi un semn de bătrâneţe. 

HARRY 

De bătrâneţe! Mersi, amice. 

RON 

Pe cuvânt, eu de câte ori mă aşez scot aşa un sunet: „uuuf!“ Eu fac „uuuf“. 
Şi picioarele... nu ştii ce probleme am cu picioarele! Aş putea scrie romane 
întregi despre durerile mele de picioare. Poate că aşa este şi cu cicatricea ta. 
GINNY 


Numai tâmpenii spui! 

RON 

Consider că asta e specialitatea mea. Asta şi gama de Cutii de Merinde 
pentru Chiulit. Şi iubirea mea pentru voi toţi. Până şi pentru Ginny- 
Slăbănoaga. 

GINNY 

Ronald Weasley, vezi că dacă nu te porţi frumos te spun mamei! 

RON 

Nu te cred! 

HERMIONE 

Dacă, într-adevăr, a supravieţuit ceva din Voldemort, sub orice formă ar fi, 
atunci trebuie să fim pregătiți. Şi sunt foarte speriată. 

GINNY 

Şi eu sunt foarte speriată. 

RON 

Pe mine nu mă sperie nimeni. In afară de mama. 

HERMIONE 

Vorbesc serios, Harry, n-am să mă comport precum Cor- nelius Fudge în 
povestea asta. N-am să-mi vâr capul în nisip. Şi nu-mi pasă cât de 
nepopulară o să fiu în ochii lui Draco Malfoy din pricina asta. 

RON 

Dar pe tine nu te-a interesat niciodată prea mult popularitatea, nu-i aşa? 
HERMIONE îi aruncă lui RON o privire criminală cu gândul să-l 
nimerească, dar RON se fereşte. 

RON 

Nu m-ai prins! 

GINNY îl loveşte pe RON, care se încovoaie de durere. 

RON 

M-ai nimerit. Şi ce lovitură)... 

Deodată în încăpere îşi face apariția o bufniţă, care zboară în jos şi lasă o 
scrisoare să cadă pe farfuria lui HARRY. 

HERMIONE 

E o oră cam târzie pentru o bufniţă, nu? 

HARRY desface scrisoarea. 

HARRY (surprins) 

Este din partea doamnei McGonagall. 

GINNY 

Ce spune? 

HARRY (şocat) 

Ginny, e vorba despre Albuş... Albuş şi Scorpius... N-au ajuns la şcoală. Au 
dispărut. 


ACTUL I, SCENA 16 

WHITEHALL, ÎN PIVNIŢĂ 

SCORPIUS (uitându-se chiorâş la o sticlă) 

Şi o bem pur şi simplu? 

ALBUŞ 

Scorpius, chiar trebuie să-ţi explic ţie, un supertocilar expert în poţiuni, 
cum acţionează Elixirul Polisevă? Delphi s-a descurcat atât de bine cu 
prepararea elixirului. Acum tot ce ne rămâne de făcut este să-l înghițim şi 
să ne transformăm. După care, deghizați aşa, vom putea intra în Ministerul 
Afacerilor Magice. 

SCORPIUS 

Bun, acum am două întrebări. Prima: Doare? 

DELPHI 

Foarte tare, din câte am înţeles. 

SCORPIUS 

Mulţumesc. E bine să ştim dinainte. A doua întrebare: Ştie vreunul dintre 
voi ce gust are Elixirul Polisevă? Fiindcă am auzit că are gust de peşte şi, 
dacă e aşa, eu o să-l dau afară. Nu-mi place peştele. Nu mi-a plăcut 
niciodată şi n-o să-mi placă niciodată. 

DELPHI 

Bun, consideră că ne-ai prevenit. (Dă elixirul pe gât.) Nu are gust de peşte. 
(începe să se transforme. Este un proces cumplit.) De fapt are gust destul de 
plăcut, iam-iam. Este dureros, dar... (Râgâie tare.) Retrag ce am spus. De 
fapt are un... 

uşor... (râgâie din nou, apoi se transformă în HERMIONE) un uşor... 
copleşitor... iz de peşte. 

ALBUŞ 

Dar asta este... extraordinar! 

SCORPIUS 

De două ori extraordinar! 

DELPHI/HERMIONE 

într-adevăr, nu am impresia că... Până şi vocea îmi sună ca a ei! De trei ori 
extraordinar! 

„ALBUŞ 

Bun! Acum urmez eu. 

SCORPIUS 

Nu! Nici prin gând să nu-ţi treacă. Dacă e să facem asta, atunci o facem 
(punându-şi o pereche de ochelari care arată foarte familiar şi zâmbind) 
împreună. 

ALBUŞ 


Trei... doi... unu! (ŞI el, şi Scorpius înghit elixirul.) Hm, e bun! 
(Contorsionându-se de durere:) Ba nu, nu-i chiar aşa de bun. 

Amândoi încep, agonizant, să se transforme. ALBUŞ se transformă în 
RON, iar SCORPIUS în HARRY. Cei doi se uită unul la celălalt. Tăcere. 
ALBUS/RON 

Chestia asta o să fie cam stranie, nu? 

SCORPIUS/HARRY (jucând teatru; este limpede că îi place la nebunie) 
Treci în camera ta! Treci imediat în camera ta! Ai fost un fiu rău, absolut 
îngrozitor. 

ALBUS/RON (râzând) 

Scorpius... 

SCORPIUS/HARR Y (aruncându-şi mantia peste umăr) 

Tu ai avut ideea ca eu să fiu el, iar tu să fii Ron! Nu fac decât să mă distrez 
puţin înainte de a... (Râgâie tare.) Mda, deci... Elixirul ăsta este absolut 
oribil. 

ALBUS/RON 

Să ştiţi că unchiul Ron începe să facă burtă, dar încă reuşeşte să o ascundă. 
DELPHI/HERMIONE 

Ar trebui s-o luăm din loc, nu credeţi? 

Cei trei ies pe stradă. Intră într-o cabină telefonică şi formează numărul 
62442. 

CUTIA TELEFONICĂ 

Bine ai venit, Harry Potter! Bine ai venit, Hermione Gran- ger! Bine ai 
venit, Ron Weasley! 

Toţi trei râd. Cabina telefonică dispare în podea. 

ACTUL I, SCENA 17 

MINISTERUL AFACERILOR MAGICE, SALA DE ŞEDINŢE 

HARRY, HERMIONE, GINNY şi DRACO se învârt agitaţi prin încăperea 
strâmtă. 

DRACO 

S-au uitat atent pe lângă şine...? 

HARRY 

Oamenii din departamentul meu au scotocit o dată şi mai caută încă o dată. 
DRACO 

Şi Vrăjitoarea cu Căruciorul nu ne poate spune nimic util? HERMIONE 
Vrăjitoarea cu Căruciorul e furioasă. O ţine una şi bună că a dezamăgit-o pe 
Ottaline Gambol. Se mândreşte că n-a pierdut niciodată pe nimeni pe 
drumul spre Hogwarts. 

GINNY 

A existat vreun caz raportat de către Mageamii cu privire la folosirea 
magiei? 


HERMIONE 

Până acum nu. L-am informat pe prim-ministrul Magea- miu, care va 
trimite presei o notificare de perdis. Sună ca o vrajă, dar înseamnă 
„persoane dispărute“. 

DRACO 

Deci în clipa aceasta ne bizuim pe Mageamii ca să-i găsească pe băieţi? I- 
am informat şi despre cicatricea lui Harry? 

HERMIONE 

N-am făcut decât să le cerem ajutorul Mageamiilor. Şi nu se ştie ce amestec 
va avea cicatricea lui Harry în povestea asta, dar este cu siguranță o 
problemă pe care o tratăm cu cea mai mare seriozitate. în clipa aceasta 
Aurorii noştri îi cercetează pe toți cei care se ocupă de magia neagră şi... 
DRACO 

Povestea asta nu are nimic de-a face cu Mortivorii! HERMIONE 

Eu nu sunt chiar atât de încrezătoare ca tine... 

DRACO 

Eu nu sunt încrezător, ci ştiu sigur! Numai nişte cretini s-ar apuca să-i 
urmărească acum pe cei implicaţi în magia neagră... Fiul meu este un 
Malfoy, n-ar îndrăzni! 

HARRY 

Poate a apărut de undeva un lucru nou, ceva care... GINNY 

Eu sunt de acord cu Draco. Dacă este o răpire, înţeleg să-l ia pe Albuş, dar 
să-i ia pe amândoi... 

HARRY şi GINNY schimbă între ei o privire. Devine tot mai limpede ce 
anume doreşte ea ca HARRY să spună. 

DRACO 

Iar Scorpius nu are personalitate de lider, ci se ia după alţii, în ciuda a tot ce 
am încercat eu să-i insuflu. Aşa că nu am nicio îndoială că Albuş l-a 
convins să coboare din tren, dar întrebarea este unde anume l-a dus. 
GINNY 

Harry, au fugit, amândoi ştim asta. 

DRACO (bagă de seamă că HARRY şi GINNY se uită lung unul la 
celălalt) 

Ştiţi? Ştiţi asta? Atunci de ce nu ne spuneţi şi nouă? (Moment de tăcere.) 
Dacă mai există informaţii pe care ni le-aţi ascuns, vă recomand să ni le 
spuneţi chiar acum. 

HARRY 

Albuş şi cu mine ne-am certat cu o zi înainte de plecare. 

DRACO 

ŞI... 

HARRY (ezită, apoi îl priveşte pe DRACO drept în ochi) 


Şi i-am spus că au existat momente în care aş fi vrut să nu fie fiul meu. 
Un nou moment de tăcere. O tăcere adâncă, puternică. După care DRACO 
face un pas spre HARRY, ameninţător. 

DRACO 

Dacă Scorpius păţeşte ceva... 

GINNY se bagă între DRACO şi HARRY. 

GINNY 

Nu mai azvârli cu ameninţări în dreapta şi în stânga, Draco! Te rog să nu 
faci asta. 

DRACO (răcnind) 

Fiul meu a dispărut! 

GINNY (răcnind la fel de tare) 

Şi al meu la fel! 

Privirea lui DRACO se intersectează cu a ei. în cameră domneşte o tensiune 
copleşitoare. 

DR ACO (strâmbând din gură, întocmai ca tatăl lui) 

Dacă aveţi nevoie de bani... Tot ce are familia Malfoy... Scorpius este 
singurul meu moştenitor... El este... toată familia mea. 

HERMIONE 

Mulţumesc, Draco, dar ministerul are suficiente resurse. DRACO porneşte 
spre uşă. Se opreşte şi se uită la HARRY. DRACO 

Mie nu-mi pasă ce ai făcut şi pe cine ai salvat. Pentru familia mea, tu eşti 
un blestem continuu, Harry Potter. 

ACTUL I, SCENA 18 

MINISTERUL AFACERILOR MAGICE, UN CORIDOR 
SCORPIUS/HARRY Eşti sigur că aici e? 

Un paznic trece pe lângă ei. SCORPIUS/HARRY şi DELPHI/ 
HERMIONE încearcă să-şi joace rolurile cât mai bine. 
SCORPIUS/HARRY 

Da, doamnă ministru, consider că este categoric o problemă la care 
ministerul trebuie să se gândească pe îndelete, da. 

PAZNICUL (înclinând din cap) 

Doamnă ministru... 

DELPHI/HERMIONE 

Da, hai să ne gândim la asta împreună! 

PAZNICUL trece mai departe. Cei doi oftează, uşuraţi. 

Unchiul meu a avut ideea să folosim Veritaserul. L-am turnat pe furiş în 
băutura unui oficial din minister care a venit în vizită, iar acesta ne-a spus 
unde este păstrat Girotimpul. Şi ne-a spus chiar şi unde se află biroul 
ministrului. 

DELPHI arată spre o uşă. Deodată cei trei aud un zgomot. 


HERMIONE (în culise) 

Harry, trebuie să vorbim despre asta... 

HARRY (în culise) 

Nu avem despre ce să vorbim. 

DELPHI/HERMIONE O, nu! 

ALBUS/RON 

Hermione... Si tata! 

9 

Brusc cei trei sunt cuprinşi de panică. 

SCORPIUS/HARRY 

Deci... Ascunzătoare... Nu avem unde să ne ascundem! Ştie careva dintre 
voi vreo formulă magică de invizibili- tate? 

DELPHI/HERMIONE 

Să intrăm... în biroul ei? 

ALBUS/RON 

Dar Hermione va veni în birou. 

DELPHI/HERMIONE încearcă să deschidă uşa. încearcă din nou. 
HERMIONE (în culise) 

Dacă nu vorbeşti cu mine sau cu Ginny despre... 
SCORPIUS/HARRY 

Daţi-vă la o parte! Alohomora! 

îşi îndreaptă bagheta spre uşă. Uşa se deschide. SCORPIUS/ HARRY 
zâmbeşte larg, încântat. 

Albuş, opreşte-o! Numai tu poți face asta. 

HARRY (în culise) 

Ce a mai rămas de spus? 

ALBUS/RON Eu? De ce? 

DELPHI/HERMIONE 

Păi, noi doi n-avem cum, nu? Noi doi suntem ei doi. 

HERMIONE (în culise) 

Ce i-ai spus a fost greşit, evident, dar... Trebuie să luăm în calcul mai mulţi 
factori decât... 

ALBUS/RON 

Dar nu pot... Nu pot... 

Urmează o mică busculadă, în urma căreia ALBUS/RON rămâne singur în 
faţa uşii. HERMIONE şi HARRY intră în scenă din culise. 

HARRY 

Hermione, îţi mulţumesc de grija pe care mi-o porţi, dar nu este nevoie... 
HERMIONE 

Ron? 

ALBUS/RON 


Surpriză!!! 

HERMIONE Ce cauţi aici? 

ALBUS/RON 

Ce, un soț are nevoie de un motiv special ca să-şi vadă soția? O sărută ferm 
pe HERMIONE. 

HARRY 

Eu trebuie să plec... 

HERMIONE 

Harry! Vreau să zic... Orice ar spune Draco... în legătură cu ce i-ai spus lui 
Albuş... Nu cred că va fi bine pentru niciunul dintre noi dacă ai să te 
gândeşti numai la asta. 

ALBUS/RON 

O, vorbiţi despre ce a spus Harry, că uneori ar vrea ca eu... (se corectează) 
ca Albuş să nu fie fiul lui? 

HERMIONE 

Ron! 

ALBUS/RON 

Eu zic că mai bine s-o spună decât s-o ţină în el. HERMIONE 

O să înţeleagă... Toţi spunem uneori lucruri pe care nu le gândim. Ştie şi el 
asta. 

ALBUS/RON 

Dar dacă spunem uneori şi lucruri pe care chiar le gândim? Atunci ce se 
întâmplă? 

HERMIONE 

Ron, nu e momentul, zău aşa. 

ALBUS/RON 

Bineînţeles că nu. Pa, draga mea! 

ALBUS/RON aşteaptă până când ea pleacă, sperând că va trece pe lângă 
uşa biroului fără să intre. Dar bineînţeles că ea dă să intre în birou. El 
aleargă să o oprească. li blochează calea o dată, apoi încă o dată, legănând 
din şolduri. 

HERMIONE 

De ce mă împiedici să intru în birou? 

ALBUS/RON 

Dar... nu te împiedic. Deloc. 

HERMIONE încearcă din nou să intre în birou, iar el nu o lasă. 
HERMIONE 

Ba mă împiedici. Lasă-mă să intru în birou, Ron! ALBUS/RON 

Hai să mai facem un copil! 

HERMIONE (încercând să se strecoare pe lângă el) 

Cum?! 


ALBUS/RON 

Sau, dacă nu, atunci să mergem în vacanţă undeva. îmi doresc un copil sau 
o vacanţă. Şi insist! Vrei să discutăm despre asta ceva mai târziu, draga 
mea? 

HERMIONE încearcă încă o dată să intre în birou, dar el o opreşte, 
sărutând-o. Totul se transformă într-un fel de luptă. 

Nu mergem să bem ceva la Cazanu” Găurit? Te iubesc! HERMIONE 
(înduioşându-se) 

Dacă îmi pui din nou vreo pilulă puturoasă în pahar, nici Merlin n-o să te 
scape de mine. Bine! Trebuie oricum să le comunicăm Mageamiilor 
ultimele noutăţi. 

HERMIONE iese. HARRY iese împreună cu ea. 

ALBUSIRON se întoarce spre uşă. HERMIONE intră din nou în scenă, de 
data aceasta singură. 

Un copil SAU o vacanţă? In unele zile chiar exagerez, ştii? ALBUS/RON 
Dar de asta te-ai şi măritat cu mine, nu? Pentru ghiduşia mea. 

Ea iese din nou. El începe să deschidă uşa, dar HERMIONE intră în scenă 
încă o dată. El închide uşa, trântind-o. 

HERMIONE 

Miroşi a peşte. Ţi-am spus să nu te atingi de sandviciurile cu batoane de 
peşte. 

ALBUS/RON Ai dreptate. 

HERMIONE iese din scenă. El se asigură că a plecat, apoi, răsuflănd 
uşurat, deschide uşa. 


ACTUL I, SCENA 19 

MINISTERUL AFACERILOR MAGICE, BIROUL LUI HERMIONE 
SCORPIUS/HARR Yşi DELPHI/HERMIONE aşteaptă în partea opusă 
celei în care se află uşa biroului lui HERMIONE. Intră ALBUS/RON şi se 
prăbuşeşte, epuizat. 

ALBUS/RON 

E mult prea ciudat! 

DELPHI/HERMIONE 

Ai fost impresionant. Mi-a plăcut cum ai blocat-o. SCORPIUS/HARRY 


Nu ştiu dacă să te felicit sau să te cert pentru că ai sărutat-o pe mătuşa ta de 
vreo cinci sute de ori! 

ALBUS/RON 

Ron e un tip foarte afectuos. încercam doar să-i distrag atenţia, Scorpius. ŞI 
am reuşit. 

SCORPIUS/HARRY 

Dar şi ce a spus tatăl tău... 

DELPHI/HERMIONE 

Băieți! Hermione o să se întoarcă îndată; nu avem prea mult timp. 
ALBUS/RON (lui SCORPIUS/HARRY) 

L-ai auzit? 

DELPHI/HERMIONE 

Oare unde ar ascunde Hermione un Girotimp? (Priveşte de jur împrejurul 
încăperii şi ochii îi cad pe corpurile de bibliotecă.) Căutaţi în bibliotecă! 
încep toți trei să caute. SCORPIUS/HARR Ypriveşte spre prietenul lui, 
îngrijorat. 

SCORPIUS/HARRY 

De ce nu mi-ai spus? 

ALBUS/RON 

„Tata zice că ar vrea să nu fiu fiul lui“ - ţi se pare că ar fi un bun început 
pentru o conversaţie? 

SCORPIUS/HARR Y (încearcă să găsească ceva de zis) 

Şi eu ştiu că... lucrul acela despre Voldemort nu este... adevărat... şi... ştii... 
Dar uneori, uitându-mă la tata, mi se pare că se gândeşte: „Cum l-am făcut 
eu pe ăsta?“ 

ALBUS/RON 

Tot e mai bine decât ce a spus tatăl meu. Sunt absolut sigur că mare parte 
din timp se gândeşte: „Oare cum l-aş putea returna?“ 
DELPHIIHERMIONE încearcă să-l tragă pe SCORPIUS/ HARRY mai 
aproape de rafturi. 

DELPHI/HERMIONE 

Poate n-ar fi rău să ne concentrăm la ce avem de făcut acum. 
SCORPIUS/HARRY 

Vreau să spun că există un motiv pentru care ne-am împrietenit noi doi, 
Albuş... Ceva care ne-a ajutat să ne găsim unul pe altul, ştii? Şi indiferent 
ce ar însemna această... aventură... 

Observă o carte pe un raft şi se încruntă. 

Ai văzut cărțile de pe rafturile astea? Sunt cărţi foarte importante aici! Cărţi 
interzise, cărți blestemate... 

ALBUS/RON 


Cum îi poți distrage atenţia lui Scorpius de la probleme emoționale 
serioase? Du-l într-o bibliotecă! 

SCORPIUS/HARRY 

Toate cărțile din Zona cu Acces Limitat a bibliotecii şi încă şi altele. Cea 
mai neagră magie, Duhuri rele din secolul 

al XV-lea. Sonetele unui vrăjitor - asta nici măcar nu este permisă la 
Hogwarts! 

ALBUS/RON 

Umbre şi spirite; Umbra nopţii. Ghid de necromanție. 
DELPHI/HERMIONE 

Chiar că sunt grozave, nu? 

ALBUS/RON 

Istoria adevărată a focului de opal. Blestemul Imperius şi cum să faci abuz 
de el. 

SCORPIUS/HARRY 

Şi ia uitaţi-vă aici! Oau! Ochii mei şi cum să văd dincolo de ei, de Sybill 
Trelawney. O carte de divinație! Hermione Granger nu poate suferi 
divinaţia. Asta este fascinant. Asta da descoperire! 

Trage o carte de pe raft. 

CARTEA (cade pe jos deschisă şi începe să vorbească) întâi e a patra, plus 
un verb foarte scurt; 

Nu le afli în mult, dar le afli-n demult. 

SCORPIUS/HARRY 

Bun. O carte care vorbeşte. Foarte straniu! 

CARTEA 

Apoi vine-un verde ce-i de răcorit, 

Când nu te afumă pe urechi şi pe gât. 

La urmă-s doar două, când „fie“, când „dar“. 

ALBUS/RON 

E o ghicitoare! Cartea ne spune o ghicitoare! 

CARTEA 

Să ai de-unde alege. Ghiceşte-aşadar! 

DELPHI/HERMIONE Ce aţi făcut? 

SCORPIUS/HARRY 

Am... of!... am deschis o carte. E o activitate care, în toți anii pe care i-am 
petrecut pe planeta asta, nu a fost niciodată deosebit de periculoasă. 
Cărţile se întind şi îl înşfacă pe ALBUS/RON, care abia reuşeşte să scape 
din strânsoarea lor. 

ALBUS/RON 

Ce mai e şi asta? 

DELPHI/HERMIONE 


Hermione a înarmat-o! Şi-a înarmat biblioteca. înseamnă că aici ar trebui să 
fie Girotimpul. Rezolvaţi ghicitoarea şi o să-l găsim. 

ALBUS/RON 

„întâi e a patra, plus un verb foarte scurt; / Nu le afli în mult, dar le afli-n 
demult“... D si E... DE-! 

Cărțile încearcă să o înghită pe DELPHI/HERMIONE. 
SCORPIUS/HARRY 

„Apoi vine-un verde ce-i de răcorit, / Când nu te afumă pe urechi şi pe 
gât“... 

DELPHI/HERMIONE (entuziasmându-se) 

Mentă! Sau poate mentl DE-MENT... De-ment... or! Găsiţi o carte despre 
Dementori şi fiți cu băgare de seamă! (Biblioteca o trage în ea.) Albuş! 
ALBUS/RON 

Delphi! Ce se întâmplă? 

SCORPIUS/HARRY 

Concentrează-te, Albuş! Fă ce ţi-a spus Delphi. Găseşte o carte despre 
Dementori şi fii cu băgare de seamă. 

ALBUS/RON 

Uite aici Cum să stăpâneşti Dementorii: Adevărata istorie a Azkabanului. 
Cartea se deschide şi porneşte învărtindu-se periculos spre 
SCORPIUS/HARR Y, care trebuie să se ferească din calea ei. 
SCORPIUS/HARRY cade grămadă peste bibliotecă, care încearcă să-l 
înghită. 

CARTEA 

Intr-o cuşcă-am fost crescut Dar am sfărmat-o-ntr-un minut. 

Sângele de Gaunt din mine M-a salvat de orişicine Ce-ncerca să m- 
oprească să fiu. 

ALBUS/RON 

Voldemort! 

DELPHI (apare dintre cărţi; s-a transformat din nou în ea însăşi) Mişcaţi-vă 
mai repede! 

Este trasă înapoi între cărți, țipând. 

ALBUS/RON 

Delphi! Delphi! 

încearcă să o prindă de mână, dar DELPHI deja a dispărut. 
SCORPIUS/HARRY 

A redevenit ea însăşi, ai observat? 

ALBUS/RON 

orice, despre Voldemort! (Găseşte o carte.) Uite: Moştenitorul lui Slytherin. 
Ce zici? 


Ia cartea de pe raft, dar cartea se trage înapoi, iar ALBUŞ/ RON este 
înghiţit de bibliotecă. 

SCORPIUS/HARRY Albuş? Albuş! 

Dar ALBUS/RON a dispărut. 

Bun... Nu asta! Voldemort... Voldemort... Voldemort... (Trece cu privirea 
peste rafturi.) Adevărul despre Ruvel. Asta trebuie să fie! 

Deschide cartea. încă o dată cartea se trage într-o parte, lăsând să se vadă o 
lumină tăioasă şi o voce mai groasă decât cea dinainte începe să vorbească. 
CARTEA 

Sunt cel pe care nu l-ai cunoscut. 

Sunt tu, sunt eu, ecoul nevăzut. 

Acum "nainte, mai apoi în urmă, îţi stau alături. Eu, tu suntem una. 
ALBUŞ se iveşte dintre cărți; s-a transformat din nou în el însuşi. 
SCORPIUS/HARRY 

Albuş! 

încearcă să-l prindă. 

ALBUŞ 

Nu. GÂNDEȘTEEEE! 

Este tras violent înapoi în bibliotecă. 

SCORPIUS/HARRY 

Dar nu pot... „Ecoul nevăzut“... Ce să fie? Singurul lucru la care mă pricep 
este să gândesc, şi uite, când am mai mare nevoie de idei, nu am niciuna. 
Cărțile îl trag şi pe el înăuntrul lor; nu se poate împotrivi. Totul este 
înspăimântător. 

Se aşterne liniştea. 

Apoi BUF! - o grămadă de cărţi ies din bibliotecă. SCORPIUS apare şi el, 
azvârlind cărțile din drumul lui. 

SCORPIUS 

Nu! Nu se poate! Sybill Trelawney. Nu!!! (Priveşte înjur, prăbuşit, dar plin 
de energie.) E complet greşit. Albuş, mă auzi? Şi toate astea pentru un 
afurisit de Girotimp! Gândeşte, Scorpius, gândeşte! 

Cărțile încearcă să pună iar mâna pe el. 

„îți stau alături“... „Acum "nainte, mai apoi în urmă“... Stai puţin! Cum de 
nu mi-am dat seama? UMBRA! Eşti o umbră! Umbre şi spirite - asta 
trebuie să fie! 

SCORPIUS urcă pe bibliotecă, ceea ce este înfricoşător, fiindcă biblioteca 
se tot ridică spre el, agățându-se de el la fiecare pas. El trage cartea de pe 
raft. Cartea iese de pe raft. 

In clipa aceea zgomotul şi haosul încetează brusc. 

Asta este...? 


Deodată se aude o bufnitură. în clipa aceea ALBUŞ şi DELPHI cad dintre 
rafturi pe podea. 

Am înfrânt-o! Am înfrânt biblioteca. 

ALBUŞ 

Delphi, eşti...? 

DELPHI 

Uau! Ce călătorie!... 

ALBUŞ (observă cartea pe care SCORPIUS o ţine la piept) 

Asta este? Scorpius? Ce este în cartea aceea? 

DELPHI 

Cred că ar trebui să ne uităm, nu? 

SCORPIUS deschide cartea. în mijlocul ei, un Girotimp care se roteşte. 
SCORPIUS 

Am găsit Girotimpul! N-aş fi crezut niciodată că vom reuşi. .ALBUŞ 
Amice, acum că am pus mâna pe el, următoarea etapă va fi salvarea lui 
Cedric. Călătoria noastră abia a început. 

SCORPIUS 

Abia a început şi a fost cât pe ce să ne ucidă. Bun! Totul o să fie bine. 
Şoaptele se transformă în urlete şi deodată ne cufundăm în întuneric. 
ACTUL II 

ACTUL II, SCENA I 

VIS, ALEEA PRIVET, DEBARAUA DE SUB SCARĂ 

MĂTUŞA PETUNIA 

Harry! Harry! Vasele astea nu sunt curate! VASELE ASTEA SUNT O 
RUŞINE! HARRY POTTER! Trezeşte-te! 

TÂNĂRUL HARRY se trezeşte şi o vede pe MĂTUŞA PETUNIA, care se 
apropie de el ameninţător. 

TÂNĂRUL HARRY 

Mătuşă Petunia... Cât e ceasul? 

MĂTUŞA PETUNIA 

E devreme. Ştii, când am acceptat să te luăm la noi, speram că vom putea 
scoate ceva din tine... că te vom modela... că vom face din tine un om 
cumsecade. Bănuiesc că numai noi suntem de vină că ai ieşit un mototol. 
De nimic nu eşti bun. 

TÂNĂRUL HARRY 

Eu încerc... 

MĂTUŞA PETUNIA 

Dar faptul că încerci nu înseamnă că şi reuşeşti, nu-i aşa? Pe pahare sunt 
pete de grăsime, iar pe oale sunt urme de arsură. Ridică-te chiar acum din 
pat, du-te în bucătărie şi pune-te pe curăţat! 


TÂNĂRUL HARRY se ridică din pat. Pe partea din spate a pantalonilor se 
vede o pată udă. 

MĂTUŞA PETUNIA 

O, nu! O, nu! Ce ai făcut? Ai făcut din nou pe tine! (Dă plapuma la o 
parte.) Asta e cu totul inacceptabil! 

TÂNĂRUL HARRY 

îmi... îmi pare rău. Cred că am avut un coşmar. 

MĂTUŞA PETUNIA 

Băiat scârbos ce eşti! Numai animalele fac pe ele. Animalele şi băieţii 
scârboşi ca tine. 

TÂNĂRUL HARRY 

I-am visat pe mama şi pe tata. Cred că i-am văzut... cred că i-am văzut... 
murind... 

MĂTUŞA PETUNIA 

Şi ce treabă am eu cu visul tău? 

TÂNĂRUL HARRY 

Era un bărbat care striga Adkava Ad... nu mai ştiu cum... Acabra... Ad... Şi 
un sâsâit de şarpe. Şi am auzit-o pe mama ţipând. 

MĂTUŞA PETUNIA se opreşte o secundă, încercând să se remonteze. 
Dacă într-adevăr ai fi retrăit momentul morții lor, atunci nu ai fi auzit decât 
un scrâşnet de frâne şi o bufnitură îngrozitoare. Părinţii tăi au murit într-un 
accident de maşină. Doar ştii asta. Nu cred că mama ta a apucat să mai ţipe. 
Să te ferească Dumnezeu să afli şi celelalte amănunte. Acum strânge-ţi 
aşternutul de pe pat, treci în bucătărie şi pune-te pe frecat vasele! Să nu 
trebuiască să-ţi zic de două ori. 

Iese, trântind uşa cu zgomot. 

TÂNĂRUL HARRY rămâne cu aşternuturile în braţe. 

Scena se schimbă şi se înalță nişte copaci. Visul se transformă în ceva 
complet diferit. 

Deodată apare ALBUŞ, care se uită drept la TÂNĂRUL HARRY. 

Şi apoi, din fundul încăperii, o voce care vorbeşte în Herpetiliană îi învăluie 
pe toți. 

Vine! Vine! 

Cuvintele sunt rostite de o voce inconfundabilă. Vocea lui 
VOLDEMORT... 

Haaarry Poootter! 

CASA LUI HARRY SI A LUI GINNY POTTER, SCARA 

HARRY se trezeşte pe întuneric, respirând greu. Oboseala lui este 
palpabilă, iar teama, copleșitoare. 

HARRY 


Lumos! 

GINNY intră, surprinsă să vadă lumină. 

GINNY 

Eşti în regulă? 

HARRY 

Dormeam. 

GINNY Aşa este. 

HARRY 

Tu nu. Ai primit vreo veste? Vreo bufniţă sau...? 

GINNY 

Nimic. 

HARRY 

Visam... Eram sub scară şi apoi l-am... l-am auzit pe... Vol- demort... foarte 
limpede. 

GINNY 

Pe Voldemort? 

HARRY 

Da, apoi l-am văzut pe... pe Albuş. îmbrăcat în roşu... Purta uniformă de 
Durmstrang. 

GINNY 

Uniformă de Durmstrang? 

HARRY (după un moment de gândire) 

Ginny, cred că ştiu unde este... 

ACTUL II, SCENA 3 

HOGWARTS, BIROUL DIRECTOAREI 

HARRY şi GINNY, în picioare, în biroul DOAMNEI McGO- NAGALL. 
DOAMNA McGONAGALL 

Şi nu ştim unde anume în Pădurea Interzisă? 

HARRY 

N-am mai avut un astfel de vis de ani de zile. Dar Albuş era acolo. Ştiu 
sigur! 

GINNY 

Trebuie să pornim căutarea lui cât mai curând cu putinţă! DOAMNA 
McGONAGALL 

Puteţi să-l luaţi pe profesorul Longbottom. Cunoştinţele lui despre plante v- 
ar putea fi de folos... şi... 

Deodată, din şemineu se aude un fel de huruit. DOAMNA 
McGONAGALL priveşte îngrijorată într-acolo. In secunda următoare, în 
încăpere se rostogoleşte HERMIONE. 

HERMIONE 

Este adevărat? Pot să vă ajut şi eu? 


DOAMNA McGONAGALL 

Doamnă ministru... Ce apariție neaşteptată... 

GINNY 

Cred că este vina mea... Eu i-am convins să publice o ediţie specială a 
Profetului vrăjitorilor prin care solicitam voluntari. 

RON năvăleşte şi el în încăpere, plin de funingine. La gât încă mai are un 
şervet pătat cu sos. 

RON 

Am pierdut ceva? Mi-a fost greu să-mi dau seama în ce şemineu trebuie să 
ajung. Am nimerit în bucătărie din greşeală. 

HERMIONE îl priveşte cruciş; el îşi ia şervetul de la gât. 

Ce? 

Deodată din şemineu se aude din nou zgomot şi apare şi DRACO, care 
cade pe podea, într-un nor de praf şi funingine. 

Toţi îl privesc surprinşi. 

DRACO (ridicăndu-se în picioare şi scuturându-se de funingine) îmi pare 
rău că ţi-am făcut mizerie pe jos, Minerva. 

DOAMNA McGONAGALL 

îmi vine să spun că eu sunt de vină fiindcă am un şemineu. HARRY 
Ce surpriză să te văd aici, Draco! Parcă nu credeai în visele mele. 
DRACO 

Nici nu cred, dar am încredere în norocul tău. Harry Pot- ter se află 
întotdeauna în mijlocul acţiunii. Şi vreau să-mi aduc fiul înapoi viu şi 
nevătămat. 

GINNY 

Atunci hai să mergem în Pădurea Interzisă şi să-i găsim pe amândoi! 
ACTUL II, SCENA 4 

LIZIERA PĂDURII INTERZISE 

ALBUŞ şi DELPHI stau faţă în faţă, cu baghetele ridicate. ALBUŞ 
Expelliarmus! 

Bagheta lui DELPHI zboară în aer. 

DELPHI 

Deja ai prins mişcarea. Eşti chiar bun. (îşi ia bagheta înapoi din mâna lui. 
Apoi, cu o voce afectată.) „Eşti cu siguranţă un tânăr dezarmant.“ 
ALBUŞ 

Expelliarmus! 

Bagheta lui DELPHI zboară înapoi. 

DELPHI 

Şi avem un învingător! 

Ea şi ALBUŞ bat palma. 

ALBUŞ 


N-am fost niciodată bun la formule magice. 

Din fundul scenei se apropie SCORPIUS. Se uită la prietenul lui, care 
vorbeşte cu o fată. Intr-un fel îi place asta, dar în alt fel nu. 

DELPHI 

Eu eram varză, până ce într-o bună zi mi-am dat drumul. Aşa se va 
întâmpla şi cu voi doi. Nu că aş fi cine ştie ce supervră- jitoare sau aşa 
ceva, dar... Cred că începi să devii un vrăjitor pe cinste, Albuş Potter. 
ALBUŞ 

Atunci rămâi prin preajmă, ca să mă mai înveţi câte ceva. DELPHI 
Fireşte că am să mai rămân pe aici, doar suntem prieteni, nu? 

ALBUŞ 

Da! Da! Categoric suntem prieteni! Categoric! 

DELPHI 

Grozav, Vrăjii 

SCORPIUS 

Ce înseamnă Vrăjii Scorpius se apropie hotărât. 

ALBUŞ 

Mi-a reuşit vraja! De fapt, e foarte simplu, dar eram eu... In sfârsit, mi-a 
ieşit! 

SCORPIUS (peste măsură de entuziasmat, dornic să fie şi el acceptat) 
Iar eu am găsit drumul spre şcoală. Ascultaţi, putem fi siguri 

că va funcționa? 

> 

DELPHI 

Da! 

ALBUŞ 

E un plan genial. Secretul pentru ca Cedric să nu fie ucis este să-l 
împiedicăm să câştige Trimagiciada. Dacă nu câştigă, n-are cum să fie ucis. 
SCORPIUS 

Asta înţeleg, dar... 

ALBUŞ 

Deci tot ce avem de făcut este să-i distrugem orice şansă de a câştiga, încă 
de la prima probă. Prima încercare este să recupereze un ou de aur de la un 
dragon. Cum a procedat Cedric ca să-i distragă atenţia dragonului? 
DELPHI ridică mâna. ALBUŞ zâmbeşte şi arată spre ea. Cei doi sunt într- 
adevăr foarte apropiaţi acum. 

Diggory! 

DELPHI 

Transformând o piatră într-un câine. 

ALBUŞ 

Ei bine, un mic Expelliarmus, şi n-o să-i mai reuşească vraja. 


SCORPIUS (nu prea îi place tandemul pe care-l fac DELPHI şi ALBUŞ) 
Bun, eu am două întrebări. Prima întrebare: Suntem convinşi că dragonul n- 
o să-l omoare? 

DELPHI 

întotdeauna are două întrebări, nu? Bineînţeles că n-o să-l omoare, doar 
suntem la Hogwarts. Doar n-au să lase ca un campion să păţească ceva. 
SCORPIUS 

Bun! A doua întrebare şi cea mai importantă: Vom călători în timp fără să 
avem nicio idee dacă după aceea mai putem să ne întoarcem, ceea ce este 
palpitant. Poate că ar trebui întâi să încercăm să mergem înapoi, să zicem, o 
oră, şi abia după aceea... 

DELPHI 

îmi pare rău, Scorpius, dar nu avem timp de pierdut. Este destul de 
periculos şi faptul că stăm şi aşteptăm aici, atât de aproape de şcoală. Sunt 
sigură că o să vă caute şi... 

ALBUŞ 

Delphi are dreptate... 

DELPHI 

Acum... Va trebui să purtaţi astea. 

Le dă două pungi mari de hârtie, iar băieţii scot din ele două mantii. 
ALBUŞ 

Dar astea sunt uniforme de Durmstrang! 

DELPHI 

E ideea unchiului meu. Dacă sunteti îmbrăcaţi în unifor- 

mele de Hogwarts, toată lumea o să fie curioasă să afle cine sunteţi. Dar la 
Trimagiciadă mai iau parte alte două şcoli. Şi, dacă sunteţi îmbrăcaţi în 
uniforma celor de la Durmstrang, veţi putea să vă pierdeţi în peisaj, nu? 
ALBUŞ 

Bună idee! Dar, stai puţin, mantia ta unde este? 

DELPHI 

Albuş, sunt măgulită, dar nu cred că pot să mă dau drept elevă, tu ce zici? 
Am să rămân undeva în spate şi am să mă prefac că sunt... hm, poate o 
îngrijitoare de dragoni? Oricum treaba cu vraja va trebui să o faceţi voi. 
SCORPIUS se uită la ea, apoi la ALBUŞ. 

SCORPIUS 

Tu n-ar trebui să vii. 

DELPHI 

Cum? 

SCORPIUS 


Ai dreptate. Nu avem nevoie de tine ca să facem vraja. Şi dacă tot nu poţi 
purta uniformă de şcoală... Te expui unui pericol prea mare. îmi pare rău, 
Delphi, dar e mai bine să nu vii. 

DELPHI 

Dar trebuie să vin! E vărul meu. Tu ce zici, Albuş? 

ALBUŞ 

Cred că Scorpius are dreptate. îmi pare rău. 

DELPHI 

Cum? 

ALBUŞ 

N-o s-o dăm în bară, ai să vezi. 

DELPHI 

Dar fără mine... n-o să puteţi pune în funcțiune Girotim- pul. 

SCORPIUS 

Dar ne-ai învăţat cum să-l folosim. 

DELPHI (supărată de-a binelea) 

Nu! N-am să vă las să faceţi asta... 

ALBUŞ 

Tu i-ai spus unchiului tău să aibă încredere în noi. Acum e rândul tău să ai 
încredere. Am ajuns aproape de şcoală. E mai bine să te lăsăm aici. 
DELPHI îi priveşte pe amândoi şi inspiră adânc. Dă din cap şi zâmbeşte. 
DELPHI 

Atunci plecaţi. Dar... ţineţi minte... azi vi se oferă o ocazie de care nu mulţi 
au parte... azi aveţi ocazia să schimbaţi istoria... să schimbaţi însuşi timpul. 
Dar, mai mult decât atât, azi aveţi ocazia să-i redaţi fiul unui bătrân. 
DELPHI zâmbeşte şi priveşte spre ALBUŞ, apoi se apleacă şi îl sărută uşor 
pe obraji, după care se îndepărtează, dispărând în pădure. ALBUŞ se uită 
după ea. 

SCORPIUS 

Pe mine nu m-a sărutat, ai observat? (îl priveşte pe prietenul lui.) Eşti în 
regulă, Albuş? Arăţi cam palid. Şi îmbujorat. Palid şi îmbujorat în acelaşi 
timp. 

ALBUŞ 

Hai să trecem la treabă! 

ACTUL II, SCENA 5 

PĂDUREA INTERZISĂ 

Pădurea pare că devine mai mare şi mai deasă, iar printre copaci se zăresc 
oameni care îi caută pe cei doi vrăjitori. Dar încet-încet oamenii dispar până 
ce HARRY rămâne singur. 

HARRY (aude ceva şi se întoarce la dreapta) 

Albuş? Scorpius? Albuş? 


Aude sunet de copite şi tresare. Priveşte de jur împrejur, să vadă de unde 
vine sunetul. 

Deodată păşeşte în lumină BANE, un centaur magnific. BANE 

Harry Potter! 

HARRY 

Bun! încă mă recunoşti, Bane. 

BANE 

Ai mai îmbătrânit. 

HARRY 

într-adevăr. 

BANE 

Dar n-ai devenit mai înțelept. Fiindcă iar ne încâlci teritoriul. HARRY 
Eu întotdeauna i-am respectat pe centauri. Noi nu suntem duşmani. Ai 
luptat cu mare vitejie în Bătălia de la Hog- warts, iar eu am luptat alături de 
tine. 

BANE 

Mi-am făcut datoria, dar pentru turma mea şi pentru onoarea noastră, nu 
pentru voi. lar după bătălie, pădurea a fost declarată teritoriul centaurilor. 
Tu te afli acum pe teritoriul nostru, dar fără acordul nostru; aşadar eşti 
duşmanul meu. 

HARRY 

Bane, fiul meu a dispărut. Am nevoie de ajutor ca să-l găsesc. BANE 

Şi este aici? în pădurea noastră? 

HARRY 

Da. 

BANE 

Atunci e la fel de neghiob ca tine. 

HARRY 

Poți să mă ajuţi, Bane? 

Moment de tăcere. 

BANE (uitându-se în jos, la HARRY, cu aroganță) 

Nu pot decât să-ţi spun ceea ce ştiu... Dar n-am să-ţi spun asta pentru binele 
tău, ci pentru binele turmei mele. Centaurii nu au nevoie de un nou război. 
HARRY 

Nici noi nu avem nevoie! Ce ştii? 

9 

BANE 

L-am văzut pe fiul tău, Harry Potter. L-am văzut în mişcările stelelor. 
HARRY 

L-ai văzut în mişcările stelelor? 


BANE 

Nu pot să-ţi spun unde se află. Nu pot să-ţi spun cum să-l găseşti. 

HARRY 

Dar ai văzut ceva? Poţi să-mi prezici ceva? 

BANE 

în jurul fiului tău este un nor negru, un nor negru ameninţător. HARRY 

în jurul lui Albuş? 

BANE 

Un nor negru care ne-ar putea pune pe toți în pericol. Ai să-ţi regăseşti fiul, 
Harry Potter. Dar după aceea s-ar putea să-l pierzi pentru totdeauna. 

BANE nechează ca un cal, apoi deodată o ia din loc în goană, lăsându-l în 
urma lui pe HARRY uluit. 

HARRY (începe să caute din nou, şi mai hotărât) 

Albuş! Albuş! 

ACTUL II, SCENA 6 

LIZIERA PĂDURII INTERZISE 

SCORPIUS şi ALBUŞ sunt cât pe ce să ajungă la un luminiş... Iar printre 
copaci se vede o lumină măreaţă... 

SCORPIUS Şi iată! 

ALBUŞ 

Hogwarts! N-am mai văzut niciodată şcoala din partea aceasta. 

SCORPIUS 

Tot te mai ia cu furnicături când o vezi, nu-i aşa? 

Dintre copaci apare în zare HOGWARTS, o alcătuire splendidă de clădiri 
cu turnuri rotunde. 

SCORPIUS 

Din clipa în care am auzit prima oară de Hogwarts, mi-am dorit cu 
disperare să ajung aici. Tatălui meu nu i-a plăcut foarte mult la Hogwarts, 
dar chiar şi modul în care o descria... De la vârsta de zece ani am început să 
răsfoiesc în fiecare dimineaţă, la prima oră, Profetul vrăjitorilor, convins că 
asupra şcolii s-a abătut vreo nenorocire, convins că eu nu voi reuşi să ajung 
la Hogwarts. 

ALBUŞ 

Iar când ai ajuns, s-a dovedit a fi un loc îngrozitor. 

SCORPIUS 

Pentru mine nu! 

ALBUŞ se uită la prietenul lui, şocat. 

SCORPIUS 

Tot ce mi-am dorit mai mult a fost să ajung la Hogwarts şi să am un prieten 
cu care să mă bucur de toată nebunia de aici. La fel ca Harry Potter! Şi l-am 
găsit pe fiul lui. Am avut un noroc nebun. 


ALBUŞ 

Dar eu nu semăn cu tatăl meu. 

SCORPIUS 

Nu, eşti şi mai bun. Eşti cel mai bun prieten al meu. lar ce se întâmplă aici 
este nebunie de gradul n-sprezece. Ceea ce e grozav, e mai mult decât 
grozav, doar că... Dar trebuie să-ţi spun - şi nu mi-e ruşine să recunosc asta 
- că sunt puţintel... doar puţintel de tot speriat. 

ALBUŞ se uită la SCORPIUS şi zâmbeşte. 

ALBUŞ 

Iar tu eşti prietenul meu cel mai bun. Şi nu-ţi face griji, am eu presimţiri 
bune în legătură cu povestea asta. 

Auzim din culise vocea lui RON; e clar că e foarte aproape. 

RON 

Albuş! Albuş! 

ALBUŞ se întoarce într-acolo, speriat. 

ALBUŞ 

Trebuie să plecăm! în clipa asta! 

ALBUŞ ia Girotimpul din mâna lui SCORPIUS şi apasă pe el. Girotimpul 
începe să vibreze, apoi declanşează o furtună de mişcări. 

Şi, cu aceasta, scena începe să se transforme. Cei doi băieţi privesc uimiţi. 


Un vâjâit, apoi pentru o clipă se aprinde o lumină puternică. Un vacarm de 
zgomote stridente. 

Şi timpul se opreşte. Apoi se întoarce, stă pe gânduri o clipă, după care 
începe să se deruleze brusc în urmă, la început mai încet... 

Apoi prinde viteză. 

TRIMAGICIADA, 

LIZIERA PĂDURII INTERZISE, 1994 

Deodată pe scenă apare „cel mai mare măscărici de pe pământ“ (sunt 
cuvintele lui, nu ale noastre), care foloseşte Vraja Sonoruspentru a-şi 
amplifica vocea şi... ei bine... se distrează de minune. 

LUDO BAGMAN 

Doamnelor şi domnilor... băieţi şi fete... vă prezint... cea mai mare... 
fantastica... singura... şi unica TRIMAGICIADĂ! (Se aud ovaţii puternice.) 
Dacă sunteţi de la Hogwarts... să vă aud! (Din nou ovaţii puternice.) Dacă 
sunteţi de la Durm- strang... să vă aud! (Din nou ovaţii puternice.) ŞI, 
DACĂ SUNTEŢI DE LA BEAUXBATONS, SĂ VĂ AUD! (Se aud ovaţii 
mai slabe.) Ceva mai puţin entuziasm din partea francezilor noştri... 
SCORPIUS (zâmbind) 

A funcţionat! Ăla este Ludo Bagman. 


LUDO BAGMAN 

Şi acum, iată-i! Doamnelor şi domnilor... băieţi şi fete... Vi-i prezint acum... 
pe cei pentru care ne aflăm cu toţii aici... CAMPIONII! Reprezentantul 
Institutului Durmstrang... ce sprâncene, ce mers, ce mai băiat... e maestru 
absolut pe mătură... Viktor Krazy Krum! 

SCORPIUS şi ALBUŞ (care deja încep să-şi intre serios în rolul de elevi la 
Durmstrang) 

Hai, hai, Krazy Krum! Hai, hai, Krazy Krum! 

LUDO BAGMAN 

Din partea Academiei Beauxbatons -zut alors1 - participă Fleur Delacour! 
(Se aud doar câteva aplauze de complezență.) Şi din partea şcolii Hogwarts, 
nu unul, ci doi elevi. Cel care ne face pe toți să ni se cam înmoaie 
picioruşele... El este Cedric Diggory, zis „Deliciosul“. (Mulțimea parcă a 
înnebunit.) Şi cel de-al doilea... II cunoaşteţi sub numele „Băiatul care a 
scăpat cu viaţă“... Eu îl ştiu ca băiatul care ne surprinde mereu pe toți... 
ALBUŞ 

Ala este tata! 

LUDO BAGMAN 

Da, este vorba despre Harry Potter, zis „Neînfricatul“! 

Ovaţii. In special din partea unei fete foarte emoţionate care stă mai într-o 
parte, TÂNĂRA HERMIONE (care joacă şi rolul lui ROSE). Se observă că 
ovaţiile pentru HARRY sunt ceva mai slabe decât au fost pentru CEDRIC. 
LUDO BAGMAN 

Şi acum... Linişte, vă rog, toată lumea! Primaaaa... pro- băăăă! Aducerea 
unui ou de aur. Din cuibul... doamnelor şi domnilor, băieţi şi fete, vă 
prezint... DRAGONII! Şi iată-l şi pe cel care se ocupă de dragoni... 
CHARLIE WEASLEY! 

Se aud din nou ovaţii. 

TÂNĂRA HERMIONE 

Dacă tot staţi aşa de aproape, faceţi bine şi nu mai suflaţi pe mine tot 
timpul! 

SCORPIUS 

Rose? Ce cauţi aici? 

1 „Drăcia dracului“, în franceză în original. (N. tr.) 

TÂNĂRA HERMIONE 

Cine e Rose? Şi unde ţi-e accentul? 

ALBUŞ (vorbind cu un accent puternic) 

Scuze... „Hermione“ voia să zică. Te-a confundat cu altcineva. 

TÂNĂRA HERMIONE 

De unde ştiţi cum mă cheamă? 


LUDO BAGMAN 

Şi, cum nu mai avem vreme de pierdut, să-l aducem pe primul nostru 
campion - care se va confrunta cu un dragon bot-scurt suedez... Vi-l 
prezint, aşadar, pe CEDRIC DIG- GORY! 

Atenţia TINEREI HERMIONE este distrasă de un răget de dragon. 
ALBUŞ îşi pregăteşte bagheta. 

LUDO BAGMAN 

Cedric Diggory a urcat deja pe scenă. Şi pare pregătit. Speriat, dar pregătit. 
Se fereşte în dreapta. Se fereşte în stânga. Fetele leşină când îl văd plonjând 
ca să se adăpostească. Toate strigă într-un glas: „Domnule Dragon, nu-i 
face rău lui Diggory al nostru!“ 

SCORPIUS (arată încordat) 

Albuş, ceva nu e în regulă. Girotimpul a început să vibreze. 

Se aude un tic-tac continuu, rău prevestitor. Şi vine dinspre Girotimp. 
LUDO BAGMAN 

Cedric fentează în stânga, sare în dreapta... îşi pregăteşte bagheta magică... 
Să vedem acum ce are în mânecă acest tânăr viteaz şi chipeş... 

ALBUŞ (întinzând mâna cu bagheta) 

Expelliarmus! 

Bagheta lui CEDRIC zboară până în mâna lui ALBUŞ. 

LUDO BAGMAN 

Dar nu! Ce este asta? Să fie magie neagră sau cu totul şi cu totul altceva? 
Cedric Diggory a fost dezarmat... 

SCORPIUS 

Albuş, cred că e ceva în neregulă cu Girotimpul! Girotimpul începe să 
ticăie şi mai tare. 

LUDO BAGMAN 

Lucrurile nu merg deloc bine pentru Diggory. S-ar putea ca pentru el acest 
incident să marcheze sfârşitul probei. Şi sfârşitul Trimagiciadei. 
SCORPIUS îl apucă pe ALBUŞ de mânecă. 

Ticăitul răsună din ce în ce mai tare şi brusc se aprinde o lumină puternică. 
Timpul se derulează înapoi către prezent. ALBUŞ urlă de durere. 
SCORPIUS 

Albuş! Te-a rănit? Albuş, eşti... 

ALBUŞ 

Ce s-a întâmplat? 

SCORPIUS 

Probabil că există o limită... Probabil că Girotimpul are o limită de timp... 
ALBUŞ 

Crezi că am reuşit? Crezi că am schimbat ceva? 


Deodată în scenă năvălesc din toate părțile HARRY, RON (al cărui păr este 
pieptănat acum cu cărare într-o parte şi care poartă nişte haine mai sobre), 
GINNY şi DRACO. SCORPIUS priveşte spre ei şi îşi strecoară repede 
Girotimpul în buzunar. ALBUŞ îi priveşte parcă indiferent; încă are dureri 
mari. 

RON 

V-am spus eu! V-am spus că i-am văzut! 

SCORPIUS 

Cred că o să aflăm în curând. 

ALBUŞ 

Bună, tată! S-a întâmplat ceva? 

HARRY (se uită la fiul lui şi nu-i vine să creadă) 

Da, s-ar putea zice şi aşa. 

ALBUŞ se prăbuşeşte. HARRY şi GINNY se reped să-l ajute. 

ACTUL II, SCENA 8 

HOGWARTS, LA INFIRMERIE 

ALBUŞ doarme pe un pat din infirmerie. HARRY stă alături de el, 
tulburat. Pe un perete atârnă un tablou înfăţişând un bărbat cu o figură 
blândă, care pare îngrijorat. HARRY se freacă la ochi, se ridică în picioare 
şi se plimbă prin încăpere, întinzându-şi spatele. 

în clipa aceea ochii lui întâlnesc privirea bărbatului din tablou, care pare 
surprins că a fost observat. Şi HARRY este surprins. 

HARRY 

Domnule profesor Dumbledore! 

DUMBLEDORE 

Bună seara, Harry! 

HARRY 

Nu v-am observat. De câte ori am trecut pe la doamna directoare în ultima 
vreme, rama dumneavoastră era goală. 

DUMBLEDORE 

Ei, îmi place să mă mai arăt şi prin celelalte portrete ale mele din când în 
când. (Priveşte spre ALBUŞ.) Se va face bine? 

HARRY 

Doarme de douăzeci şi patru de ore. Asta mai ales pentru ca Madam 
Pomfrey să-i poată pune braţul la loc. Madam Pomfrey zice că este ceva 
foarte ciudat, arată de parcă i-ar fi fost rupt cu douăzeci de ani în urmă şi s- 
ar fi vindecat în „cea mai nefirească“ poziţie. Dar zice că va fi bine. 
DUMBLEDORE 

Bănuiesc că ţi-e foarte greu să-ţi vezi copilul suferind. HARR Ypriveşte 
spre DUMBLEDORE, apoi în jos, spre ALBUŞ. HARRY 


Cred că nu v-am întrebat niciodată ce părere aveți despre faptul că i-am dat 
numele dumneavoastră. 

DUMBLEDORE 

Sincer să fiu, Harry, cred că ai aruncat pe umerii bietului băiat o povară 
foarte mare. 

HARRY 

Am nevoie de ajutorul dumneavoastră. Am nevoie de sfatul dumneavoastră. 
Bane spune că Albuş e în pericol. Cum să-mi protejez băiatul, domnule 
Dumbledore? 

DUMBLEDORE 

Pe mine mă întrebi cum să protejezi un băiat aflat într-un pericol 
îngrozitor? Noi nu prea avem cum să-i apărăm pe tineri de rău. Trebuie să 
sufere şi vor suferi. 

HARRY 

Şi eu trebuie doar să stau şi să privesc? 

DUMBLEDORE 

Nu. Tu va trebui să-l înveţi cum să facă faţă încercărilor vieții. HARRY 
Dar cum? Nu vrea să mă asculte. 

DUMBLEDORE 

Poate că aşteaptă să-l vezi aşa cum este el. 

HARRY se încruntă şi încearcă să înţeleagă ce vrea să spună 
DUMBLEDORE, care continuă cu blândeţe. 

Acesta este ghinionul, dar şi norocul unui portret, că aude tot felul de 
lucruri. La şcoală, la minister, îi aud mereu pe oameni vorbind... 

HARRY 

Şi ce se mai spune despre mine şi despre fiul meu? 

DUMBLEDORE 

Nu sunt bârfe. E o îngrijorare. Că voi doi vă certaţi mereu. Că el e dificil. 
Că e furios pe tine. Am impresia că - poate - dragostea pe care i-o porţi te-a 
orbit. 

HARRY 

M-a orbit? 

DUMBLEDORE 

Trebuie să-l vezi aşa cum este el, Harry. Trebuie să cauţi să afli ce anume îl 
răneşte. 

HARRY 

Adică nu-l văd aşa cum este? Ce îl răneşte pe băiatul meu? (Se gândeşte.) 
Sau cine îl răneşte pe fiul meu? 

ALBUŞ (bolboroseşte în somn) 

Taţi... 

HARRY 


Norul acela negru... Este o persoană, nu-i aşa? Nu e un lucru? 
DUMBLEDORE 

Ah, zău, ce mai contează părerea mea? Eu nu mai sunt acum decât culori şi 
amintiri, Harry. Culori şi amintiri... In plus, eu n-am avut niciodată un fiu. 
HARRY 

Dar am nevoie de sfatul dumneavoastră! 

ALBUŞ 

Taţi? 

HARRY priveşte spre ALBUŞ, apoi din nou spre DUMBLEDORE, dar 
acesta a dispărut. 

HARRY 

Nu! Unde aţi plecat? 

ALBUŞ 

Suntem la... la infirmerie? 

HARRY (îşi îndreaptă atenţia spre ALBUŞ; confuz) 

Da. Şi tu... ai să te faci bine. Madam Pomfrey nu ştia sigur ce să-ţi prescrie 
ca să te recuperezi mai repede şi a spus că probabil ar trebui să mănânci o 
mulțime de... ciocolată. 

N-ai vrea să mănânci nişte ciocolată acum? Am ceva să-ţi spun şi nu cred 
că o să-ţi placă. 

ALBUŞ (se uită la tatăl lui, întrebându-se ce-o fi având să-i spună; se 
hotărăşte să nu se ambaleze) 

Bine. Cred... 

HARRY ia nişte ciocolată şi înfulecă o bucată zdravănă. ALBUŞ se uită la 
el, nedumerit. 

Te simţi mai bine? 

HARRY 

Mult mai bine. (îi întinde ciocolata lui ALBUŞ, care ia şi el o bucată. 
Mănâncă amândoi ciocolată.) Cum e braţul, cum îl simţi? 

ALBUŞ (îndoindu-şi braţul) 

Foarte bine. 

HARRY (blând) 

Pe unde aţi umblat, Albuş? Nu pot să-ţi spun prin ce stări am trecut. Mama 
ta a fost atât de îngrijorată... 

ALBUŞ (ridică privirile; e un mincinos pe cinste) 

Ne-am hotărât să nu venim la şcoală. Ne gândeam să o luăm de la capăt... 
în lumea Mageamiilor. Apoi ne-am dat seama că a fost o greşeală din 
partea noastră. Când ne-aţi găsit, tocmai ne întorceam la Hogwarts. 
HARRY 

îmbrăcaţi cu mantii de Durmstrang? 


ALBUŞ 

Mantiile erau... Treaba e că... Eu şi cu Scorpius... Nu ne-am gândit. 
HARRY 

Şi de ce... de ce aţi fugit? Din pricina mea? Din pricina a ceea ce am spus? 
ALBUŞ 

Nu ştiu. Hogwarts nu este un loc foarte plăcut atunci când nu te poți adapta. 


ACTUL II. SCENA 8 

HARRY 

Şi Scorpius... te-a încurajat să... pleci? 

ALBUŞ 

Scorpius? Nu! 

HARRY îl priveşte pe ALBUŞ ca şi când ar încerca să vadă un fel de aură 
în jurul lui; cugetă adânc. 

HARRY 

Vreau să te ţii departe de Scorpius Malfoy. 

ALBUŞ 

Cum?! De Scorpius? 

HARRY 

Nu înţeleg cum de aţi ajuns voi doi să vă împrieteniţi, dar asta deja s-a 
întâmplat, iar acum... Vreau să... 

ALBUŞ 

Departe de prietenul meu cel mai bun? De singurul meu prieten? 
HARRY 

E periculos. 

ALBUŞ 

Scorpius? Periculos? L-ai întâlnit măcar o dată? Tată, dacă tu crezi într- 
adevăr că Scorpius este fiul lui Voldemort... 

HARRY 

Nu ştiu ce este, ştiu doar că vreau să stai departe de el. Bane mi-a spus... 
ALBUŞ 

Cine e Bane? 

HARRY 

Un centaur care are serioase abilităţi divinatorii. El zicea că în jurul tău este 
un nor negru şi că... 

ALBUŞ 

Un nor negru? 

HARRY 


Şi am motive foarte întemeiate să cred că magia neagră a început să fie iar 
practicată. Şi vreau să te pun la adăpost de ea. Şi să te pun la adăpost şi de 
el, de Scorpius. 

ALBUŞ (ezită o clipă, apoi chipul i se crispează) 

Şi dacă nu vreau? Şi dacă n-am să mă ţin departe de el? 

HARRY (se uită la fiul lui şi se gândeşte repede la o soluție) Există o hartă 
care se foloseşte pentru cei ce pun la cale lucruri necurate. O s-o folosim ca 
să... să te ţinem sub observaţie... permanent. Doamna McGonagall îţi va 
supraveghea fiecare mişcare. De câte ori veţi fi văzuţi împreună... ea va 
apărea într-o secundă... De câte ori vei încerca să pleci de la şcoală... ea se 
va ivi imediat... Vreau să mergi la ore - şi la nicio materie nu vei fi în 
aceeaşi clasă cu Scorpius iar restul timpului să ţi-l petreci în salonul comun 
al casei Gryffindor. 

ALBUŞ 

Nu mă poţi obliga să merg la casa Gryffindor! Eu fac parte din Slytherin! 
HARRY 

Nu glumi cu mine, Albuş, doar ştii foarte bine din ce casă faci parte! Dacă 
doamna McGonagall te găseşte vreodată împreună cu Scorpius, am să te 
aranjez cu o vrajă, astfel încât să-ţi pot vedea fiecare mişcare şi să-ţi pot 
auzi fiecare conversaţie. între timp, în cadrul departamentului meu vor 
începe investigaţii în legătură cu originea lui Scorpius. 

ALBUŞ (începe să plângă) 

Dar, tată... Nu se poate... Pur şi simplu nu este... 

HARRY 

Am crezut mult timp că nu am fost un tată bun pentru tine pentru că nu m- 
ai plăcut. Abia acum îmi dau seama că nu este nevoie să mă placi, ci să mă 
asculti, fiindcă sunt tatăl tău şi ştiu mai bine. îmi pare rău, Albuş. Aşa va 
trebui să fie! 

ALBUŞ (aleargă după HARRYpână în cealaltă parte a scenei) Şi dacă fug 
de aici? Am să fug! 

HARRY 

Albuş, du-te înapoi în pat! 

ALBUŞ 

O să fug din nou! 

HARRY 

Ba nu, n-ai să fugi! 

ALBUŞ 

Ba da... Şi de data asta am să mă asigur că Ron nu ne poate găsi. 

RON 

A rostit cineva numele meu? 


Intră pe o scară. Cărarea din părul lui este acum de-a dreptul ostentativă, 
mantia o idee prea scurtă, iar hainele extrem de sobre. 

ALBUŞ 

Unchiule Ron! Slavă lui Dumbledore! Dacă am avut vreodată nevoie de 
glumele tale, atunci acum... 

RON (se încruntă; nu pricepe) 

Glume? Dar eu nu ştiu nicio glumă! 

ALBUŞ 

Ba da, cum să nu ştii? Doar ai un magazin de glume! 

RON (peste măsură de nedumerit) 

Magazin de glume? în sfârşit... Sunt încântat că v-am prins. Aveam de gând 
să aduc nişte dulciuri... pentru un fel de... ăă... o petrecere de însănătoşire 
grabnică, dar, hm... De fapt Padma - ea se gândeşte la toate mult mai... 
profund decât mine... Şi s-a gândit că ar fi mai bine dacă ţi-am cumpăra 
ceva ce ai putea folosi la şcoală. Aşa că ţi-am cumpărat... un set de pene de 
scris. 

ALBUŞ 

Cine este Padma? 

HARRY se încruntă la ALBUŞ. 

HARRY 

Mătuşa ta! 

ALBUŞ 

Am o mătuşă pe care o cheamă Padma? 

RON (lui HARRY) 

Cred că a primit o Vrajă Confundus în cap, nu? (Lui ALBUŞ:) Soția mea, 
Padma. îți aminteşti? Stă tot timpul cam aproape de tine când vorbeşte şi 
miroase un pic a mentă. (Se apleacă spre el.) Padma, mama lui Panju! (Se 
întoarce spre HARRY.) De asta mă şi aflu aici, desigur. Panju... lar a dat de 
belea. Voiam să-i trimit o Urlătoare, dar Padma a insistat să vin personal. 
Nu ştiu de ce. Panju râde de mine. 

ALBUŞ 

Dar... Tu eşti căsătorit cu Hermione! 

Pauză. 

RON (nu mai pricepe absolut nimic) 

Cu Hermione? Nu! Nuuuu! Pe barba lui Merlin! 

HARRY 

Albuş a uitat şi că a fost repartizat în casa Gryffindor. Foarte convenabil! 
RON 

Da, păi... îmi pare rău, bătrâne, dar eşti în Gryffindor. ALBUŞ 

Dar cum am ajuns să fiu repartizat în casa Gryffindor? RON 


Tu ai convins Pălăria de Selecţie, nu mai ţii minte? Panju a făcut pariu cu 
tine că n-ai putea ajunge în casa Gryffindor nici dacă viaţa ta ar depinde de 
asta, aşa că ai ales Gryffindor ca să-i faci în ciudă. Şi nu te condamn deloc. 
(Sec.) Cu toţii am vrea să-i ştergem câteodată lui Panju zâmbetul de pe 
chip, nu-i aşa? (înspăimântat.) Te rog să nu-i spui Padmei că am zis asta. 
ALBUŞ 

Cine este Panju? 

RON şi HARRY se uită uimiţi la ALBUŞ. 

RON 

Fir-ar să fie, tu chiar că te-ai tulburat la minte, aşa-i? Oricum, aş face mai 
bine s-o iau din loc până nu primesc şi eu o Urlătoare. 

Porneşte tot împiedicându-se. N-a mai rămas nimic din bărbatul care a fost 
înainte. 

ALBUŞ 

Dar totul... totul e fără noimă! 

HARRY 

Albuş, orice ai pune la cale cu jocul acesta, să ştii că nu funcționează! N- 
am să mă răzgândesc. 

ALBUŞ 

Tată, ai două opțiuni: ori mă duci la... 

HARRY 

Ba nu, tu ai două opţiuni, Albuş! Faci aşa cum am spus sau dai de belea şi 
mai rău, mult mai rău. Ai înţeles? 

SCORPIUS 

Albuş? Eşti bine! Asta e grozav! 

HARRY 

Este complet vindecat. Şi trebuie să plecăm. 

ALBUŞ, trist, ridică privirea spre SCORPIUS, apoi o ia din loc. 
SCORPIUS 

Eşti supărat pe mine? Ce se întâmplă? 

ALBUŞ (se opreşte şi se întoarce spre SCORPIUS) 

A funcţionat? A funcţionat cât de cât? 

SCORPIUS 

Nu... Dar, Albuş... 

HARRY 

Albuş! Nu ştiu despre ce prostii pălăvrăgiţi voi acolo, dar trebuie să încetați 
chiar în clipa aceasta! E ultimul avertisment! 

ALBUŞ parcă ar fi rupt în două între tatăl său şi prietenul său. 

ALBUŞ 

Nu pot, bine? 

SCORPIUS 


Ce anume nu poţi? 

ALBUŞ 

Doar... O să ne fie mai bine unul fără celălalt, da? 

SCORPIUS rămâne uitându-se după el, cu inima frântă. 

Doamna profesoară McGONAGALL este foarte nefericită, HARRY este 
hotărât, GINNY nu ştie sigur cum ar trebui să fie. 

DOAMNA McGONAGALL 

Nu sunt deloc convinsă că pentru aşa ceva a fost creată Harta Prădătorului. 
HARRY 

Cum îi vedeţi împreună, cum vă repeziţi la ei! Şi ţineţi-i departe unul de 
celălalt. 

DOAMNA McGONAGALL 

Harry, eşti sigur că asta este cea mai bună soluţie? Departe de mine gândul 
de a pune la îndoială înțelepciunea centaurilor, dar Bane este un centaur 
foarte încrâncenat şi... l-aş crede în stare să răsucească şi constelaţiile aşa 
încât să se potrivească scopurilor lui. 

HARRY 

Eu am încredere în Bane. Albuş trebuie să stea departe de Scorpius! Atât 
pentru binele lui, cât şi pentru al altora. 

GINNY 

Cred că ceea ce vrea Harry să spună este că... 

HARRY (cu fermitate) 

Doamna profesoară ştie ce vreau să spun. 

GINNY îl priveşte pe HARRY, uimită că îi vorbeşte aşa. 

DOAMNA McGONAGALL 

Albuş a fost consultat de cele mai mari vrăjitoare şi cei mai mari vrăjitori 
din ţară şi niciunul dintre ei nu a constatat şi nu a simţit vreun blestem sau 
vreo vrajă. 

HARRY 

Şi Dumbledore... Dumbledore a spus... 

DOAMNA McGONAGALL Cum? 

HARRY 

Portretul lui, adică. Am vorbit. Zicea nişte lucruri care au noimă... 
DOAMNA McGONAGALL 

Harry, Dumbledore e mort. Şi, ţi-am mai spus, portretele nu reprezintă nici 
pe jumătate ce au fost persoanele respective. 

HARRY 

Zicea că dragostea m-a orbit. 

DOAMNA McGONAGALL 

Un portret al unui director de şcoală este o amintire. Trebuie să fie un 
mecanism de sprijin în deciziile pe care le am de luat. Dar am fost sfătuită 


atunci când am acceptat această funcţie să nu fac greşeala de a confunda 
tabloul cu persoana. Ar fi indicat să faci la fel. 

HARRY 

Dar Dumbledore avea dreptate, îmi dau şi eu seama acum. DOAMNA 
McGONAGALL 

Harry, ai fost supus unei presiuni enorme - dispariţia lui Albuş, căutarea lui, 
temerile cu privire la ce ar putea însemna durerea din cicatricea ta... Dar 
crede-mă când îţi spun că faci o greşeală. 

HARRY 

Albuş nu m-a iubit nici înainte. S-ar putea să nu mă iubească nici de acum 
încolo. Dar cel puţin va fi în siguranță. Cu tot respectul pe care ţi-l port, 
Minerva... Tu nu ai copii... 

GINNY 

Harry! 

HARRY 

„..ŞI n-ai cum să-nţelegi. 

DOAMNA McGONAGALL (foarte ofensată) 

Eu aş zice că o viaţă întreagă dedicată profesiei didactice ar însemna... 
HARRY 

Harta aceasta îţi va arăta unde se află fiul meu în fiecare secundă. Doresc să 
o foloseşti. Şi dacă aud că nu ai folosit-o... Atunci am să aplic sancțiuni 
serioase împotriva acestei şcoli... făcând uz de toată autoritatea 
ministerului... S-a înţeles? 

DOAMNA McGONAGALL (şocată de vehemenţa lui) 

Perfect. 

GINNY se uită la HARRY, nepricepând ce l-a apucat. El nu se uită la ea. 
HOGWARTS, SALĂ DE CLASĂ, LECŢIA DE TEHNICI DE APĂRARE 
CONTRA MAGIEI NEGRE 

ALBUŞ intră în clasă, uşor nesigur. 

HERMIONE 

Ia te uită! Evadatul nostru din tren. în sfârşit a apărut şi el printre noi! 
ALBUŞ 

Hermione? 

O priveşte uimit. HERMIONE stă în picioare, în faţa clasei. HERMIONE 
Vrei să spui doamna profesoară Granger, Potter. 

ALBUŞ 

Ce cauţi aici? 

HERMIONE 

Predau. Aşa îmi spăl păcatele. Dar tu ce faci aici? înveţi, trag eu nădejde. 
ALBUŞ 

Dar tu eşti... eşti... ministrul afacerilor magice. HERMIONE 


Ai din nou vise năzdrăvane, Potter? Astăzi vom studia vră- jile Patronus. 
ALBUŞ (uimit) 

Predai tehnicile de apărare contra magiei negre? 

Câţiva încep să se hlizească. 

HERMIONE 

Deja am început să-mi pierd răbdarea! Scad zece puncte casei Gryffindor 
pentru prostie! 

POLLY CHAPMAN (ridicându-se în picioare, sfidând-o) 

Nu! Nu! Albuş face aşa înadins. Pentru că urăşte casa Gryffindor. Toată 
lumea ştie asta. 

HERMIONE 

Ia loc, Polly Chapman, înainte să se întâmple lucruri şi mai rele. (POLLY 
oftează, dar se aşază la loc.) Şi îţi sugerez şi ţie, Albuş, să treci lângă Polly 
ŞI să termini cu şarada asta. 

ALBUŞ 

Dar tu nu eşti aşa de afurisită! 

HERMIONE 

Şi cu asta Gryffindor tocmai a mai pierdut douăzeci de puncte. Asta ca să-l 
lămuresc şi pe Albuş Potter cât pot fi de afurisită. 

Y ANN FREDERICKS 

Dacă nu te aşezi chiar în clipa asta, Albuş... 

ALBUŞ (luând loc) 

Pot măcar să spun că... 

HERMIONE 

Nu, nu poți spune nimic! Taci din gură, Potter, altminteri ai să pierzi şi cât 
ţi-a mai rămas din puţina popularitate de care te bucurai! Acuma, cine poate 
să-mi spună ce este un Patronus? Nu? Nimeni? Sunteţi într-adevăr o şleahtă 
de incapabili. 

Zâmbeşte strâmb. într-adevăr este foarte afurisită. 

ALBUŞ 

Nu! Asta-i o prostie! Unde este Rose? O să-ţi spună ea că te comporți 
ciudat. 

HERMIONE 

Cine este Rose? Prietena ta invizibilă? 

ALBUŞ 

Rose Granger-W easley! Fiica ta! 

In clipa aceea îşi dă seama ce se întâmplă. 

O, desigur... întrucât tu şi Ron nu sunteţi căsătoriți, Rose... Se aud chicoteli. 
HERMIONE 

Cum îndrăzneşti! Gryffindor pierde încă cincizeci de puncte! Şi vă asigur 
că, dacă mă mai întrerupe cineva, veţi pierde o sută de puncte... 


Priveşte de jur împrejurul încăperii; nimeni nu mai îndrăzneşte să facă nicio 
mişcare. 

Bun! Un Patronus este o vrajă, o proiecţie a celor mai pozitive sentimente 
ale noastre, şi ia forma animalului cu care aveţi cea mai mare afinitate. Este 
un dar al luminii. Dacă reuşiţi să conjuraţi un Patronus, acesta vă poate 
proteja împotriva lumii. Ceea ce, în unele cazuri, pare că va deveni o 
necesitate în cel mai scurt timp. 

ACTUL II, SCENA 12 

HOGWARTS, PE SCARĂ 

ALBUŞ urcă pe o scară, tot uitându-se în jurul lui. 

Nu vede nimic. lese din scenă. Scările încep să se mişte, aproape ca într-un 
dans. 

SCORPIUS intră după el. Are impresia că l-a văzut pe ALBUŞ, dar îşi dă 
seama că acesta nu este acolo. 

Cade pe podea, iar scara începe să se rotească. 

Intră MADAM HOOCH, care urcă pe scară. Ajungând în vârf, îi face semn 
lui SCORPIUS să se dea deoparte. 

El se dă într-o parte, apoi iese din scenă. Se vede că se simte cumplit de 
singur. 

ALBUŞ intră în scenă şi urcă pe o scară. 

SCORPIUS intră în scenă şi urcă pe o altă scară. 

Cele două scări se întâlnesc. Cei doi băieţi se privesc. 

Se simt pierduţi, dar sunt şi optimişti în acelaşi timp. 

Apoi ALBUŞ îşi întoarce privirea într-o parte. A fost o clipă care a trecut şi 
odată cu ea poate că s-a sfârşit şi prietenia lor. 

Acum cele două scări se despart. Cei doi se privesc - unul copleşit de 
vinovăţie, celălalt copleşit de durere, amândoi copleşiţi de nefericire. 
ACTUL II, SCENA 13 

CASA LUI HARRY ȘI A LUI GINNY POTTER, ÎN BUCĂTĂRIE 
GINNY şi HARRY se privesc, rezervaţi. Amândoi îşi dau seama că cearta 
este iminentă. 

HARRY 

Asta este cea mai bună soluţie! 

GINNY 

Pari aproape convins. 

HARRY 

Tu mi-ai spus să fiu sincer cu el, dar de fapt trebuia să fiu sincer cu mine 
însumi, să am încredere în ceea ce îmi spunea inima să fac... 

GINNY 


Harry, tu ai o inimă mare, poate cea mai mare dintre toţi vrăjitorii din toate 
timpurile, dar nu cred că inima ta ţi-a spus să faci asta. (Se aude o bătaie în 
uşă.) Salvaţi de uşă! 

Iese. 

O clipă mai târziu intră în scenă DRACO, peste măsură de furios, dar 
tinăndu-şi foarte bine furia în frâu. 

DRACO 

Nu pot sta prea mult. Şi nici nu am nevoie de mult timp. HARRY 

Ce pot face pentru tine? 

DRACO 

Nu vreau să ne certăm, dar fiul meu suferă, iar eu, ca tată, sunt aici să te 
întreb de ce vrei să desparți doi prieteni buni. 

HARRY 

Nu-i despart. 

DRACO 

Ai schimbat orare, ai amenințat profesori, l-ai amenințat şi pe Albuş. De 
ce? 

HARRY se uită la DRACO cu mare atenţie, apoi se întoarce. HARRY 
Trebuie să-mi protejez fiul. 

DRACO 

De Scorpius? 

HARRY 

Bane mi-a spus că a simţit ceva negru în jurul fiului meu. în apropierea 
fiului meu. 

DRACO 

Ce vrei să spui cu asta, Potter? 

HARRY (se întoarce şi îl priveşte pe DRACO drept în ochi) 

Eşti sigur... eşti absolut sigur că Scorpius e fiul tău, Draco? 

Se aşterne o linişte de mormânt. 

DRACO 

Retrage-ţi cuvintele... în clipa asta! 

Dar HARRY tace, aşa că DRACO îşi scoate bagheta, 

HARRY 

Nu cred că vrei să faci asta. 

DRACO Ba da. 

HARRY 

Nu vreau să-ţi fac rău, Draco. 

DRACO 

Foarte interesant! Dar eu vreau să-ţi fac rău ţie! 

Cei doi se pregătesc de luptă. Apoi trec la atac. 

DRACO şi HARRY Expelliarmus! 


Baghetele lor se resping, apoi se îndepărtează una de cealaltă. 

DRACO 

Incarcerous! 

HARRY (evită o lovitură venind dinspre bagheta lui DRACO) 
Tarantallegra! 

DRACO se fereşte din cale. 

Ai mai exersat, Draco! 

DRACO 

Iar tu te-ai cam delăsat, Potter. Densaugeo! 

HARRY (reuşind cu greu să se ferească) 

Rictusempra! 

DRACO (foloseşte un scaun pentru a para lovitura) 

Flipendo! 

HARRY este azvârlit prin aer, învârtindu-se. 

Ţine-te bine, bătrâne! 

HARRY 

Suntem de aceeaşi vârstă, Draco. 

DRACO 

Da, dar eu sunt într-o formă mai bună. 

HARRY 

Brachiabindo! 

DRACO este legat fedeleş. 

DRACO 

Asta e tot ce ştii? Emancipare! (Se eliberează din legături.) Levicorpus! 
HARRY este nevoit să se arunce într-o parte. 

Mobilicorpus! Oh, e grozav de amuzant! 

DRACO îl face pe HARRY să salte de câteva ori pe masă, apoi, când 
HARRY se rostogoleşte într-o parte, DRACO sare pe masă şi îşi pregăteşte 
bagheta de atac, dar între timp HARRY îl loveşte cu o vrajă... 

HARRY 

Obscuro! 

DRACO este nimerit de vraja lui HARRY, dar îndată îşi dă jos legătura de 
pe ochi. 

Cei doi iau din nou poziția de atac. HARRY aruncă un scaun. 

DRACO se lasă în jos şi apoi, folosindu-și bagheta, încetineşte mişcarea 
scaunului prin aer. 

GINNY 

Nu sunt nici trei minute de când am ieşit de aici! (Priveşte dezordinea din 
bucătărie. Se uită la scaunele care au rămas suspendate în aer. Le aduce 
înapoi pe podea cu o mişcare din baghetă. Apoi continuă, pe un ton cât se 
poate de rece.) Ce am pierdut? 


ACTUL II, SCENA 14 

HOGWARTS, PE SCARĂ 

SCORPIUS coboară pe o scară, abătut. 

DELPHI apare din cealaltă parte, alergând. 

DELPHI 

Deci... teoretic... n-ar trebui să mă aflu aici. 

SCORPIUS 

Delphi? 

DELPHI 

De fapt, teoretic, tocmai pun în pericol întreaga operaţiune... ceea ce nu 
este... în fine, după cum ştii, nu prea îmi place să-mi asum riscuri. N-am 
mai fost niciodată la Hogwarts. Stăm cam slab la capitolul pază, nu? Şi 
atâtea portrete! Şi coridoare! Şi fantome! Fantoma aia stranie, pe jumătate 
decapitată, mi-a spus că te pot găsi aici, îți vine să crezi una ca asta? 
SCORPIUS 

N-ai mai fost niciodată la Hogwarts? 

DELPHI 

Am fost un copil mai... bolnăvicios... câţiva ani. Unii au ajuns aici. Eu nu. 
SCORPIUS 

Ai fost prea... bolnavă? îmi pare rău, n-am ştiut. 

DELPHI 

Nu prea vorbesc despre asta... Prefer să nu fiu considerată un caz tragic, 
ştii? 

SCORPIUS înţelege. Ridică privirea şi dă să spună ceva, dar în clipa aceea 
DELPHI se ghemuieşte brusc, ascunzân- du-se, fiindcă trece pe lângă ei un 
elev. SCORPIUS încearcă să se comporte cât mai natural cu putință până 
trece elevul. 

DELPHI A plecat? 

SCORPIUS 

Delphi, poate că e prea periculos să vii aici... 

DELPHI 

Păi... cineva trebuie să rezolve problema asta cumva. SCORPIUS 

Delphi, treaba cu întoarcerea în timp nu a funcționat, am dat greş. 
DELPHI 

Ştiu. Mi-a trimis Albuş o bufniţă. Relatările din cărțile de istorie s-au 
schimbat, dar nu suficient - Cedric tot a murit. De fapt, eşecul pe care l-a 
suferit la prima probă l-a îndârjit şi mai tare; e ferm hotărât să câştige proba 
a doua. 

SCORPIUS 

Iar Ron şi Hermione au luat-o pe drumuri complet diferite; încă n-am reuşit 
să-mi dau seama de ce. 


DELPHI 

Tocmai de aceea Cedric trebuie să mai aştepte. Totul s-a dat peste cap. 
Scorpius, ai tot dreptul să păstrezi Girotim- pul. Dar ceea ce voiam eu era... 
Cineva trebuie să facă ceva pentru voi doi. 

SCORPIUS 

Aba! 

DELPHI 

Sunteţi prieteni foarte apropiaţi. In fiecare bufniţă pe care mi-o trimite 
Albuş simt că îi lipseşti. Asta îl distruge. 

SCORPIUS 

Se pare că şi-a găsit umărul pe care să plângă. Câte bufniţe ţi-a trimis până 
acum? 

DELPHI zâmbeşte cald. 

SCORPIUS 

îmi pare rău. Asta este... N-am vrut... Eu doar... Nu pricep ce se întâmplă. 
Am încercat să-l întâlnesc, dar de fiecare dată fuge. 

DELPHI 

Ştii, eu la vârsta voastră n-am avut o cea mai bună prietenă. Mi-am dorit 
foarte mult o prietenă. Cu disperare. Când eram mai mică, îmi inventasem o 
prietenă, dar... 

SCORPIUS 

Am avut şi eu un prieten inventat. îl chema Flurry. Ne-am certat din pricina 
regulilor jocului de Puturopietre. 

DELPHI 

Albuş are nevoie de tine, Scorpius. Asta este un lucru minunat. 
SCORPIUS 

Are nevoie de mine ca să fac ce? 

DELPHI 

Asta e treaba, nu? Cu prietenia... Nu ştii de ce are nevoie. Ştii numai că 
celălalt are nevoie de ceva. Găseşte-l, Scorpius! Voi doi... voi doi trebuie 
să rămâneți împreună. 

ACTUL II, SCENA 15 

CASA LUI HARRY ȘI A LUI GINNY POTTER, ÎN BUCĂTĂRIE 
HARRY şi DRACO stau la distanţă unul de celălalt. GINNY stă între ei. 
DRACO 

îmi pare rău pentru bucătăria ta, Ginny. 

GINNY 

O, nu este bucătăria mea. Harry găteşte mult mai mult decât mine. 
DRACO 

Nici eu nu pot vorbi cu el... Cu Scorpius. Mai ales de când... de când s-a 
prăpădit Astoria. Nu pot vorbi cu el nici măcar despre cum l-a afectat 


pierderea ei. Oricât mă străduiesc, nu pot să comunic cu el. Tu nu poți 
comunica cu Albuş. Eu nu pot comunica cu Scorpius. Despre asta este 
vorba aici. Nu despre faptul că fiul meu ar fi rău. Fiindcă, oricât ai pleca 
urechea la vorbele unui îngâmfat de centaur, tu cunoşti puterea prieteniei. 
HARRY 

Draco, orice ai crede tu... 

DRACO 

în trecut te-am invidiat pentru prietenii tăi, să ştii, pentru Wesley şi 
Granger. Eu îi aveam pe... 

GINNY 

Pe Crabbe şi pe Goyle. 

DRACO 

Doi nătărăi care nu reuşeau nici măcar să deosebească un capăt al măturii 
de celălalt. Tu... voi trei, adică... voi eraţi speciali, ştii? Țineaţi unul la 
celălalt. Vă simţeaţi bine împreună. Pentru prietenia asta te-am invidiat mai 
mult decât pentru orice altceva. 

GINNY 

Şi eu îi invidiam. 

HARRY se uită la GINNY, mirat. 

HARRY 

Vreau să-l protejez... 

DRACO 

Şi tatăl meu tot aşa credea, că mă protejează. în majoritatea timpului. Cred 
că, la un moment dat, eşti pus în faţa unei alegeri. Să alegi ce fel de 
persoană vrei să fii. Şi îţi spun că în momentul acela ai nevoie fie de un 
părinte, fie de un prieten. Şi dacă în momentul acela îţi urăşti părintele şi nu 
ai niciun prieten... atunci eşti singur-singurel. Iar a fi singur e un lucru 
foarte greu. Pe mine m-a aruncat într-un loc foarte, foarte întunecat. Am 
stat acolo multă vreme. Tom Doodler a fost şi el un copil singuratic. Poate 
că tu n-ai cum să înţelegi cum vine asta, Harry, dar eu ştiu... Şi cred că şi 
Ginny ştie. 

GINNY 

Are dreptate. 

DRACO 

Dar Tom Doodler n-a mai părăsit locul acela întunecat niciodată. Si asa s-a 
transformat din Tom Doodler în Lord 

9 9 

Voldemort. Poate că norul cel negru pe care l-a văzut Bane era singurătatea 
lui. Suferinţa lui. Ura lui. Ai grijă să nu-l pierzi pe fiul tău, fiindcă ai să 
regreţi amarnic. Şi va regreta şi el. Fiindcă are nevoie de tine, aşa cum are 
nevoie şi de Scorpius, fie că îşi dă seama de asta acum, fie că nu. 


HARRY se uită la DRACO. Se gândeşte. 

Deschide gura să spună ceva. Se gândeşte din nou. GINNY 

Harry, mergi tu să aduci pudra Flu-flu sau o aduc eu? HARRY ridică ochii 
spre soția lui. 

ACTUL II, SCENA 16 

HOGWARTS, ÎN BIBLIOTECĂ 

SCORPIUS ajunge în bibliotecă. Se uită în stânga, apoi în dreapta. îl 
zăreşte pe ALBUŞ. ALBUȘ îl vede la rândul lui. 

SCORPIUS 

Salut! 

ALBUŞ 

Scorpius... N-am voie... 

SCORPIUS 

Ştiu. Acum faci parte din casa Gryffindor. Nu vrei să mă mai vezi. Dar eu 
oricum mă aflu aici şi vorbesc cu tine. 

ALBUŞ 

Păi, n-am voie nici măcar să vorbesc cu tine, aşa că... SCORPIUS 
Trebuie să vorbeşti cu mine! Crezi că se poate pur şi simplu să ignori tot ce 
s-a întâmplat? Lumea a luat-o razna, ai observat? 

ALBUŞ 

Ştiu, bine? Ron a luat-o razna. Hermione este profesoară, toate sunt aiurea, 
dar... 

SCORPIUS 

Şi Rose nu mai există. 

ALBUŞ 

Ştiu. Uite, nici eu nu înţeleg nimic, dar tu n-ai voie să fii aici. 

SCORPIUS 

Din pricina lucrului pe care l-am făcut noi, Rose nici măcar nu s-a născut. 
Iţi aminteşti ce ţi s-a spus despre balul de Crăciun din cadrul 
Trimagiciadei? Toţi cei patru campioni participanţi şi-au ales câte o 
parteneră. Tatăl tău a ales-o pe Parvati Paul, Viktor Krum a ales-o... 
ALBUŞ 

„„„pe Hermione. lar pe Ron l-a apucat gelozia şi s-a purtat ca un neghiob. 
SCORPIUS 

Ba tocmai că nu! Am găsit cartea Ritei Skeeter despre ei. Şi nu s-a 
întâmplat deloc aşa. Ron a mers la bal cu Hermione. 

ALBUŞ 

Cum?! 

POLLY CHAPMAN Şşşşt! 

SCORPIUS (se uită la POLLY şi scapă volumul din mână) 


Ca prieteni. Şi au dansat ca doi prieteni şi a fost plăcut, după care el a 
dansat cu Padma Patil şi a fost şi mai plăcut, după care au început să se 
întâlnească şi el s-a schimbat puţin, iar apoi s-au căsătorit şi între timp 
Hermione a devenit... 

ALBUŞ 

„„.0 psihopată! 

SCORPIUS 

Hermione trebuia să meargă la balul acela cu Krum. Ştii de ce nu a mers? 
Fiindcă avea bănuieli că cei doi băieţi ciudaţi de la Durmstrang pe care i-a 
întâlnit înaintea primei probe au fost cumva implicaţi în dispariţia baghetei 
lui Cedric. A crezut că noi - la ordinele lui Viktor - am fost de vină pentru 
faptul că Cedric a pierdut prima probă... 

ALBUŞ 

Uau! 

SCORPIUS 

Fără povestea cu Krum, Ron n-a mai fost gelos, iar gelozia aceea era 
deosebit de importantă. Aşa că Ron şi Hermione au rămas foarte buni 
prieteni, dar nu s-au îndrăgostit niciodată unul de celălalt, nu s-au căsătorit 
şi ca atare Rose nu s-a mai născut! 

ALBUŞ 

Deci de aceea este şi tata aşa de... S-a schimbat şi el? SCORPIUS 

Sunt absolut sigur că tatăl tău e la fel. Şef al Departamentului pentru 
Aplicarea Legislaţiei Magice. Căsătorit cu Ginny. Trei copii... 

ALBUŞ 

Şi atunci de ce este aşa de... 

Prin spatele scenei intră O BIBLIOTECARĂ. 

SCORPIUS 

Ai auzit ce ţi-am spus, Albuş? Povestea asta nu vă implică doar pe tine şi 
pe tatăl tău. Legea profesorului Croaker: o persoană nu poate călători 
înapoi în timp mai mult de cinci ore fără să producă modificări foarte 
grave. Iar noi ne-am întors în timp cu ani de zile! Şi o singură clipă, cea 
mai mică schimbare, produce valuri. Iar noi... noi am stârnit nişte valuri 
foarte mari. Din pricina a ceea ce am făcut noi, Rose nu s-a mai născut. 
Rose! 

BIBLIOTECARA 

Şşşşt! 

Lui ALBUŞ îi aleargă ideile prin minte. 

ALBUŞ 

Bine, hai să ne întoarcem acolo şi s-o dregem! Să-i aducem înapoi pe 
Cedric şi pe Rose. 

SCORPIUS 


Nu ăsta este răspunsul corect. 

ALBUŞ 

încă mai ai Girotimpul, aşa-i? Nu l-a găsit nimeni. 

SCORPIUS (scoţându-l din buzunar) 

Nu, dar... 

ALBUŞ i-l înhaţă din mână. 

SCORPIUS 

Nu! Nu face asta... Albuş! Nu înţelegi cât de rău s-ar putea strica lucrurile? 
Dă să ia Girotimpul, dar ALBUȘ îl împinge înapoi şi încep să se bată, dar 
niciunul nu se pricepe la asta. 

ALBUŞ 

Lucrurile trebuie rezolvate, Scorpius! încă nu l-am salvat pe Cedric. 
Trebuie s-o aducem înapoi pe Rose. Vom fi mai atenţi. Nu contează ce zice 
Croaker; ai încredere în mine, ai încredere în noi! De data asta o să facem 
lucrurile aşa cum trebuie. 

SCORPIUS 

Nu! N-o să se întâmple aşa. Dă-mi-l înapoi, Albuş! Dă-mi-l înapoi! 
ALBUŞ 

Nu pot. E prea important. 

SCORPIUS 

Da, e prea important... pentru noi. Nu ne pricepem la aşa ceva. O s-o dăm 
iar în bară. 

ALBUŞ 

Cine spune c-o s-o dăm în bară? 

SCORPIUS 

Eu spun! Pentru că asta facem noi. Dăm lucrurile peste cap. Pierdem. 
Suntem nişte perdanţi, doi perdanţi autentici, desăvârşiţi. Tu încă nu ţi-ai 
dat seama de asta? 

ALBUŞ ajunge în sfârşit în poziţie de avantaj şi îl ţintuieşte pe SCORPIUS 
la podea. 

ALBUŞ 

Ei bine, până să te cunosc pe tine, eu nu eram un perdant. SCORPIUS 
Albuş, orice ai vrea să-i dovedeşti tatălui tău, nu asta este calea! 

ALBUŞ 

Nu vreau să-i dovedesc tatălui meu nimic! Trebuie să-l salvăm pe Cedric şi 
s-o salvăm pe Rose. Şi poate - dacă nu mă mai tragi tu înapoi - am să 
reuşesc eu de data asta. 

SCORPIUS 

Fără mine? O, bietul Albuş Potter! Cauţi problemele cu lumânarea. Bietul 
Albuş Potter! Ce trist... 

ALBUŞ 


Ce tot vorbeşti acolo? 

> 

SCORPIUS (izbucneşte) 

Ia gândeşte-te la mine! La tine se uită lumea fiindcă tatăl tău este faimosul 
Harry Potter, salvatorul lumii vrăjitorilor. La mine se uită toți fiindcă sunt 
convinşi că tatăl meu este Voldemort. Voldemort! 

ALBUŞ Nu mai... 

SCORPIUS 

Poţi măcar să-ţi imaginezi cum vine asta? Ai încercat vreodată să-ți 
imaginezi? Nu! Fiindcă tu nu vezi mai departe de vârful nasului tău. 
Fiindcă nu vezi dincolo de neînţelegerea ta stupidă cu tatăl tău. El va fi 
întotdeauna Harry Potter, şi tu ştii asta, nu-i aşa? Iar tu întotdeauna vei fi 
fiul lui. Ştiu că e greu, ştiu că ceilalți copii sunt îngrozitori, dar trebuie să 
înveţi să accepţi asta, fiindcă există lucruri şi mai rele, înţelegi? (Pauză.) A 
existat un moment în care am fost încântat şi eu, când mi-am dat seama că 
timpul este altfel, un moment în care mi-a trecut prin minte că poate mama 
mea nu s-a îmbolnăvit. Că poate mama nu a murit. Dar nu, în realitate ea a 
murit! Iar eu sunt tot copilul lui Voldemort, tot nu am mamă, şi tot îi mai 
arăt 

înțelegere băiatului care nu dă niciodată nimic în schimbul a ceea ce 
primeşte. îmi pare rău dacă ţi-am distrus viaţa spunându-ţi toate astea. Tu 
însă n-ai să ai ocazia de a-mi distruge mie viaţa, fiindcă deja a fost distrusă. 
Tu doar n-ai reuşit s-o faci mai bună. Fiindcă eşti îngrozitor... cel mai 
îngrozitor... prieten. 

ALBUŞ se gândeşte la tot ce i-a spus SCORPIUS. înţelege ce i-a făcut 
prietenului său. 

DOAMNA McGONAGALL (în culise) 

Albuş? Albuş Potter! Scorpius Malfoy! Sunteţi aici... împreună? V-aş sfătui 
să nu! 

ALBUŞ (se uită la SCORPIUS, apoi scoate din ghiozdan o mantie) 
Repede! Trebuie să ne ascundem! 

SCORPIUS 

Ce? 

ALBUŞ 

Scorpius, uită-te la mine! 

SCORPIUS 

Aia-i Mantia de Invizibilitate? Nu este a lui James? ALBUŞ 

Dacă ne găseşte doamna McGonagall, o să ne oblige să ne despărțim. Te 
rog! Abia acum pricep toate astea. Te rog! 

DOAMNA McGONAGALL (în culise, încercând să le mai dea o şansă) 
Intru acum! 


Intră în încăpere, cu Harta Prădătorului în mână. Băieţii dispar îndărătul 
Mantiei de Invizibilitate. Ea cercetează în toate părţile, exasperată. 

Măi, unde-or fi?... N-am vrut de la început să fac asta, iar acum îmi mai 
joacă şi feste! 

Se gândeşte. Se uită din nou la hartă. Identifică pe hartă locul în care s-ar 
putea afla cei doi. Priveşte în jur. Obiectele 

se mişcă când băieţii trec pe lângă ele, nevăzuţi. DOAMNA 
McGONAGALL vede încotro se îndreaptă şi porneşte într-acolo cu gând 
să-i oprească, dar ei se feresc. 

Poate doar dacă... Dacă nu cumva... A, Mantia de Invizibi- litate a tatălui 
tău! (Se uită iar la hartă, se uită la băieţi şi zâmbeşte pe sub mustață.) Bine, 
nu v-am văzut, nu v-am văzut! 

Iese. Băieţii îşi dau jos mantia. Pentru o clipă rămân tăcuţi. 

ALBUŞ 

Da, am furat-o de la James. E foarte uşor să furi lucruri de la el; combinaţia 
închizătorii cufărului lui este data când a primit prima lui mătură. Am 
constatat că dacă ai Mantia de Invizibilitate îi poţi evita... mai uşor... pe cei 
care te iau peste picior. 

SCORPIUS dă din cap. 

îmi pare rău... pentru mama ta. Ştiu că nu vorbim destul despre ea... Dar 
sper că îţi dai seama că... îmi pare rău... E o porcărie... ce s-a întâmplat cu 
ea... ŞI cu tine. 

SCORPIUS 

Mersi. 

ALBUŞ 

Tata a spus... a spus că tu eşti norul acela negru din jurul meu. A început să 
creadă... şi eu am ştiut că trebuie să mă ţin departe, fiindcă, dacă nu, tata a 
zis că o să... 

SCORPIUS 

Tatăl tău crede că zvonurile acelea sunt adevărate? Că sunt fiul lui 
Voldemort? 

ALBUŞ (dând din cap) 

Cei din departamentul lui deja au început să investigheze... SCORPIUS 
Foarte bine. Să investigheze! Câteodată... câteodată mă pomenesc şi eu 
gândindu-mă că... poate chiar au dreptate. 

ALBUŞ 

Nu! Nu au dreptate! Şi am să-ţi spun de ce. Fiindcă nu cred că Voldemort 
ar putea avea un fiu atât de bun... lar tu eşti un om bun, Scorpius. Până la 
ultima fibră, până în vârful degetelor. Eu cred sincer că Voldemort... 
Voldemort n-ar fi putut avea un fiu ca tine. 

Pauză. 


SCORPIUS (mişcat de ce i-a spus ALBUŞ) 

E foarte frumos... Ai spus un lucru foarte frumos. 

ALBUŞ 

Şi este un lucru pe care trebuia să ţi-l fi spus cu mult timp în urmă. De fapt, 
poate că eşti chiar cea mai cumsecade persoană pe care o cunosc. ŞI tu nu... 
n-ai putea niciodată... să mă tragi înapoi. Tu îmi dai putere... Iar când tata 
ne-a despărțit cu forţa... Fără tine... 

SCORPIUS 

Nici mie nu mi-a plăcut deloc fără tine. 

ALBUŞ 

Şi da, ştiu că voi fi întotdeauna fiul lui Harry Potter, şi până la urmă am să 
accept asta în mintea mea. Şi ştiu că, în comparaţie cu tine, eu am o viaţă 
destul de uşoară, zău... Ştiu că prin comparaţie şi eu, şi el suntem destul de 
norocoșşi si... 

5% 

SCORPIUS (întrerupăndu-l) 

Albuş, scuzele acestea sunt absolut exagerate. Și iar începi să vorbeşti mai 
mult despre tine decât despre mine, aşa că mai bine te-ai opri până nu o iei 
de la capăt. 

ALBUŞ (zâmbeşte şi-i întinde o mână) 

Suntem prieteni? 

SCORPIUS 

Pentru totdeauna! 

îi întinde şi el mâna, iar ALBUŞ îl trage mai aproape şi-l îmbrăţişează. 

E a doua oară când faci chestia asta. 

Cei doi se desprind din îmbrăţişare. Zâmbesc. 

ALBUŞ 

Dar sunt fericit că ne-am dondănit, fiindcă mi-a venit o idee grozavă. 
SCORPIUS 

în legătură cu ce? 

ALBUŞ 

în legătură cu cea de-a doua probă. Apropo de umilire... SCORPIUS 

Tot îţi mai trece prin minte să ne întoarcem acolo? Revenim la conversaţia 
dinainte? 

ALBUŞ 

Ai dreptate când spui că suntem doi perdanţi. Ne pricepem de minune să 
pierdem. Atunci de ce să nu ne folosim cunoştinţele în domeniu? Să ne 
folosim puterea! Perdanţii sunt învăţaţi de ceilalţi să devină perdanţi. Şi 
există o singură metodă prin care poţi pregăti pe cineva să devină aşa, o 
metodă pe care noi doi o cunoaştem mai bine decât oricine altcineva: 


umilirea persoanei respective. Trebuie să-l umilim pe Cedric. Asta trebuie 
să facem în proba a doua! 

SCORPIUS (rămâne pe gânduri mult timp, apoi zâmbeşte) 

Asta e o strategie grozavă. 

ALBUŞ 

Ştiu. 

SCORPIUS 

Vreau să zic că e de-a dreptul spectaculoasă. Să-l umilim pe Cedric ca să-l 
salvăm. Foarte inteligent! Şi Rose? 

ALBUŞ 

Pe asta o păstrez ca surpriză absolută. Să ştii că aş putea să fac asta şi fără 
tine, dar aş vrea să fii şi tu acolo. Fiindcă aş 

vrea să o facem împreună. Să îndreptăm împreună lucrurile. Ce zici, vii? 
SCORPIUS 

Dar stai o clipă! Proba a doua... Nu este...? N-a fost...? Proba a doua a avut 
loc în lac. Iar tu nu ai voie să ieşi din clădirea scolii. 

ALBUŞ (zâmbind, şmecher) 

Aşa este. lar pentru asta... va trebui să găsim toaleta fetelor de la etajul 
întâi. 

RON coboară pe scară, adâncit în gânduri. La un moment dat o vede pe 
HERMIONE şi expresia de pe chipul lui se schimbă complet. 

RON 

Doamnă profesoară Granger! 

HERMIONE (se întoarce spre el şi inima începe să-i bată cu mai multă 
putere, deşi nu vrea să recunoască) 

Ron! Ce faci aici? 

RON 

Panju a cam făcut-o de oaie în timpul orei de filtre şi elixire. Se pare că se 
dădea mare, bine-nţeles, şi a turnat nu ştiu ce ingredient peste ceva şi a 
rămas fără sprâncene. S-a ales în schimb cu o mustață impresionantă, care 
însă nu i se potriveşte deloc. Eu n-aş fi venit, dar Padma zice că, atunci 
când vine vorba despre mustăţi şi bărbi, băieții au nevoie de taţii lor. Ţi-ai 
făcut ceva la păr? 

HERMIONE 

Doar l-am pieptănat. 

RON 

Aha... înseamnă că pieptănătura asta îţi vine bine. 

HERMIONE (se uită la RON cam ciudat) 

Ron, te rog să nu te mai uiţi aşa la mine! 

RON (adunăndu-şi tot curajul) 


Ştii, băiatul lui Harry, Albuş... Mi-a spus zilele trecute că el credea că eu şi 
cu tine suntem... căsătoriți. Ha, ha! Ha, ha! E caraghios, ştiu. 

HERMIONE 

Foarte caraghios! 

RON 

Credea chiar că avem o fiică. Ar fi foarte ciudat, nu? 

Cei doi se privesc. HERMIONE este prima care-şi întoarce privirea. 
HERMIONE 

Mai mult decât ciudat. 


RON 

Exact! Noi doi suntem... prieteni şi atâta tot. 
HERMIONE 

Absolut! Numai... prieteni. 

RON 


Numai... prieteni. Ciudat cuvânt,prieteni! Adică nu chiar aşa de ciudat... E 
doar un cuvânt şi atât. Prieten... Prieten... Prieten ciudat... Tu, prietena mea 
ciudată, Hermione a mea. Adică nu, nu Hermione a mea, înţelegi tu... Nu 
Hermione A MEA... Nu A MEA... Ştii tu, dar... 

HERMIONE 

Ştiu... 

> 

Urmează o clipă de tăcere. Niciunul din ei nu face nici cea mai mică 
mişcare. Ceea ce se întâmplă li se pare prea important pentru ca vreunul să 
se mişte. Apoi RON tuşeşte. 

RON 

Ei... Eu trebuie să plec... Să văd ce e cu Panju. Să-l învăţ subtila artă a 
aranjării mustății. (Porneşte din loc, apoi se întoarce şi se uită la 
HERMIONE, care îl priveşte la rândul ei, după care grăbeşte pasul, 
îndepărtăndu-se.) Chiar îţi stă foarte bine părul, să ştii! 

DOAMNA McGONAGALL este pe scenă singură. Se uită la hartă şi se 
încruntă. O atinge uşor cu bagheta. Zâmbeşte ca pentru sine, după ce a luat 
o hotărâre bună. 

DOAMNA McGONAGALL 

Gata cu poznele! 

Se aude un huruit. întreaga scenă parcă vibrează. 

GINNY este prima care iese din şemineu, urmată de HARRY. 

GINNY 

Doamna profesoară, mă tem că mai elegant de atât nu se poate intra. 
DOAMNA McGONAGALL 

Potter, te-ai întors! Şi se pare că în sfârşit ai reuşit să-mi distrugi covorul. 
HARRY 


Trebuie să-l găsesc pe băiatul meu. Adică noi trebuie să-l găsim. 
DOAMNA McGONAGALL 

Harry, m-am gândit bine şi nu vreau să iau parte la povestea asta. Indiferent 
cu ce ameninţări ai veni, eu... 

HARRY 

Minerva, am venit să facem pace, nu să ne războim. N-ar fi trebuit să-ţi 
vorbesc aşa. 

DOAMNA McGONAGALL 

Nu cred că pot să mă amestec în prietenia dintre ei şi cred... HARRY 
Trebuie să-ţi cer scuze şi ţie, şi lui Albuş. Vrei să-mi dai şansa asta? 
DRACO soseşte în urma lor, într-un nor de funingine. 

DOAMNA McGONAGALL Draco? 

DRACO 

Harry trebuie să-şi vadă băiatul, iar eu trebuie să-l văd pe al meu. 
HARRY 

Cum am zis - pace, nu război... 

DOAMNA McGONAGALL (le studiază feţele şi vede în ele sinceritatea 
pe care doreşte să o vadă. Scoate harta din buzunar şi o desface) 

Bun, dacă e vorba de pace, atunci mă bag şi eu! (Atinge harta cu bagheta, 
apoi oftează.) „Jur solemn că sunt pus pe rele!“ (Harta se luminează şi 
imaginile de pe ea prind viaţă.) Ei bine, cei doi sunt împreună. 
DRACO 

In toaleta fetelor de la etajul întâi. Ce naiba caută acolo? 

SCORPIUS şi ALBUŞ intră în încăpere. în mijloc se vede o chiuvetă 
enormă din perioada victoriană. 

SCORPIUS 

Deci, ca să pricep şi eu... Planul este să folosim Vraja de înfulecare? 
ALBUŞ 

Da, Scorpius. Dă-mi, te rog, săpunul acela... 

SCORPIUS ia un săpun de pe chiuvetă. 

ALBUŞ 

Engorgio! 

Din bagheta lui ALBUŞ un fulger ţâşneşte până în cealaltă parte a 
încăperii; săpunul se umflă, devenind de patru ori mai mare. 
SCORPIUS 

Frumos! Consideră că m-ai înfulimpresionat. 

ALBUŞ 

A doua probă a fost cea din lac. Trebuiau să încerce să recupereze ceva ce 
li se furase şi care s-au dovedit a fi... 

SCORPIUS 

„„„persoanele la care ţineau. 


ALBUŞ 

Pentru a putea înota sub apă, Cedric a folosit Vraja Cap-Balon. Noi trebuie 
doar să-l urmărim şi să folosim 

Vraja de înfulecare pentru a-l umfla. Girotimpul nu ne dă prea mult timp, 
asta ştim, aşa că va trebui să acționăm rapid. Să ajungem la el, să-i umflăm 
capul şi să ne uităm cum iese la suprafaţă şi pluteşte, nemaiputând termina 
proba... departe de locul de desfăşurare a competiţiei... 

SCORPIUS 

Dar... tot nu mi-ai spus cum vom ajunge până la lac... 

In clipa aceea, din chiuvetă ţâşneşte un jet de apă, iar în urma lui apare 
MYRTLE SMIORCĂITA. 

MYRTLE SMIORCĂITA 

Uau! Ce bine e! Mai demult nu-mi plăcea chestia asta. Dar, 

când ajungi la vârsta mea, începi să te mulţumeşti cu ce ai... ie 

SCORPIUS 

Asta este! Eşti un geniu! Myrtle Smiorcăita... 

MYRTLE SMIORCĂITA (se năpusteşte asupra lui SCORPIUS) Cum mi- 
ai spus? Eu mă smiorcăi? Mă smiorcăi eu acum? Da? Da? 

SCORPIUS 

Nu, n-am vrut să... 

MYRTLE SMIORCĂITA Cum mă cheamă? 

SCORPIUS 

Myrtle. 

MYRTLE SMIORCĂITA 

Exact! Myrtle! Myrtle Elizabeth Warren... un nume foarte să drăguţ... 
numele meu... nu e nevoie de nicio smiorcăială. 

SCORPIUS 

Păi... 

MYRTLE SMIORCĂITA (chicoteşte) 

Asta nu s-a mai întâmplat de ceva vreme. Băieți... în toaleta ja mea. Care 
este pentru fete. Ei, treaba asta nu e în regulă! 

m Dar, pe de altă parte, am avut într-adevăr o slăbiciune pentru 

cei din familia Potter. Şi i-am ţinut într-un fel partea şi unui Malfoy. Atunci 
cum să vă rezist vouă, amândurora? 

ALBUŞ 

Myrtle, tu ai fost acolo... în lac. S-a scris despre tine. înseamnă că trebuie să 
existe o cale pe unde să fi ieşit din ţevile astea. 

MYRTLE SMIORCĂITA 

Eu am fost peste tot, dar la care loc anume te gândeşti? ALBUŞ 

La proba a doua, cea care s-a desfăşurat în lac. De la Trimagiciadă. Acum 
douăzeci şi cinci de ani. Cu Harry şi Cedric... 


MYRTLE SMIORCĂITA 

Ce păcat că frumuşelul a trebuit să moară! Nu că tatăl tău n-ar fi frumuşel şi 
el, dar Cedric Diggory... Ai fi surprins dacă ai afla câte fete au rostit 
incantaţii de dragoste chiar aici, în această baie, iar eu am fost nevoită să le 
ascult pe toate... Dar plânsetele de după ce a fost luat... 

ALBUŞ 

Ajută-ne, Myrtle, ajută-ne să ajungem la lacul acela! MYRTLE 
SMIORCĂITA 

Credeţi că vă pot ajuta să călătoriți în timp? 

ALBUŞ 

Vrem să păstrezi un secret. 

MYRTLE SMIORCĂITA 

Ador secretele! N-am să spun nimănui nimic. Pe cuvânt - să mor eu dacă 
spun! Adică... mă rog, ceva similar, dar pentru stafii, ştiţi voi... 

ALBUŞ dă din cap spre SCORPIUS, care scoate la iveală Girotimpul. 
ALBUŞ 

Putem să călătorim în timp. Tu doar ajută-ne să ieşim prin ţevi. Vrem să-l 
salvăm pe Cedric Diggory. 

MYRTLE SMIORCĂITA (zâmbind larg) 

Cred c-o să fie o distracție pe cinste! 

ALBUŞ 

Şi n-avem vreme de pierdut. 

MYRTLE SMIORCĂITA 

Păi, chiar prin chiuveta asta... Din chiuveta asta, apa se evacuează direct în 
lac. încalcă toate normele, dar şcoala asta a fost întotdeauna în urmă cu 
toate. Daţi-vă drumul prin ţeavă şi veţi ieşi drept la lac. 

ALBUŞ intră în chiuvetă, adunându-şi mantia în jurul lui. SCORPIUS se ia 
după el. 

ALBUŞ îi dă lui SCORPIUS nişte frunze verzi într-opungă. ALBUŞ 
Câteva pentru tine şi câteva pentru mine. 

SCORPIUS 

larba-peştilor? Vrei să folosim larba-peştilor? Ca să putem respira sub apă? 
ALBUŞ 

Aşa cum a făcut şi tatăl meu. Ei, eşti gata? 

SCORPIUS 

Vezi să nu ne mai surprindă şi de data asta întoarcerea în prezent... 
ALBUŞ 

Cinci minute, atât avem la dispoziţie înainte de a fi traşi înapoi. 
SCORPIUS 

Spune-mi, te rog, că povestea asta o să iasă bine. 

ALBUŞ (zâmbind larg) 


O să fie absolut în regulă! Eşti gata? 

înghite larba-peştilor şi dispare în chiuvetă. 

SCORPIUS 

Nu, Albuş! Albuş! 

Ridică privirile; el şi MYRTLE SMIORCĂITA au rămas singuri. 
MYRTLE SMIORCĂITA 

Mie îmi plac băieţii curajoşi. 

SCORPIUS (puţin speriat, un picuţ curajos) 

Atunci sunt absolut pregătit, indiferent ce va urma! 

Ia larba-peştilor şi dispare şi el în ţeavă. 

MYRTLE SMIORCĂITA rămâne singură pe scenă. 

Un vâjâit, apoi pentru o clipă se aprinde o lumină puternică. Un vacarm de 
zgomote stridente. Şi timpul se opreşte. Apoi se întoarce, stă pe gânduri o 
clipă, după care începe să se deruleze brusc în urmă, la început mai încet... 
Băieţii au dispărut. 

HARRY intră în fugă pe scenă, cu o expresie de îngrijorare întipărită pe 
chip; în urma lui intră în scenă DRACO, GINNY şi DOAMNA 
McGONAGALL. 

HARRY 

Albuş! Albuş! 

GINNY A plecat! 

Cei trei găsesc mantiile băieților pe podea. 

DOAMNA McGONAGALL (consultând harta) 

A dispărut! Ba nu, e undeva dedesubtul domeniului şcolii. Nu, a dispărut... 
DRACO 

Dar cum a făcut asta? 

MYRTLE SMIORCĂITA 

A folosit un fel de pandantiv destul de drăguţ. 

HARRY 

Myrtle! 

MYRTLE SMIORCĂITA 

Hopa! M-ai prins! Şi eu care mă străduiam aşa de tare să mă ascund. Bună, 
Harry! Bună, Draco! Iar ați fost băieți răi? 

HARRY 

Ce fel de pandantiv a folosit? 

MYRTLE SMIORCĂITA 

Cred că e secret, dar de tine n-aş putea ascunde nimic, Harry. Cum faci de 
eşti tot mai arătos pe măsură ce îmbătrâneşti? Şi te-ai mai înălţat. 

HARRY 

Fiul meu este în pericol. Trebuie să mă ajuţi! Ce pun la cale băieții, Myrtle? 
MYRTLE SMIORCĂITA 


Vrea să-l salveze pe un băiat taaare frumuşel. Un anume Cedric Diggory. 
HARRY îşi dă seama imediat ce s-a întâmplat şi se îngrozeşte. DOAMNA 
McGONAGALL 

Dar Cedric Diggory a murit acum mulţi ani... 

MYRTLE SMIORCĂITA 

Părea foarte sigur că va reuşi să schimbe asta. E foarte încrezător, Harry, 
exact ca tine. 

HARRY 

M-o fi auzit vorbind cu Amos Diggory... S-ar putea... Giro- timpul de la 
minister. Nu, imposibil! 

DOAMNA McGONAGALL 

Ministerul deţine un Girotimp? Eu am crezut c-au fost distruse toate. 
MYRTLE SMIORCĂITA 

Nişte neastâmpăraţi cu toții! 

DRACO 

Poate cineva să-mi explice şi mie ce se întâmplă aici? HARRY 

Albuş şi Scorpius nu dispar şi reapar, ci călătoresc. Călătoresc în timp! 
ACTUL II, SCENA 20 

TRIMAGICIADA, ÎN LAC, 1995 

LUDO BAGMAN 

Doamnelor şi domnilor, băieţi şi fete, vă prezint... cea mai mare... 
fantastica... singura... şi unica TRIMAGICIADĂ! Dacă sunteţi de la 
Hogwarts... să vă aud! 

Se aud ovaţii puternice. 

ALBUŞ şi SCORPIUS înoată în lac, scufundându-se tot mai adânc, lin, fără 
efort. 

Dacă sunteţi de la Durmstrang... să vă aud! (Din nou ovaţii puternice.) ŞI 
DACĂ SUNTEŢI DE LA BEAUXBATONS, SĂ VĂ AUD! (Se aud ovaţii 
ceva mai slabe.) încep şi francezii să se dea pe brazdă... Şi iată, au pornit... 
Viktor este un rechin, fireşte, Fleur arată remarcabil; neînfricatul Harry 
foloseşte Iarba-peştilor... Foarte ingenios, foarte ingenios! Iar Cedric... ei 
bine, Cedric... Ce regal, doamnelor şi doamnelor, ce regal... Pentru a putea 
înota sub apă, Cedric foloseşte Vraja Cap-Balon. 

CEDRIC DIGGORY se apropie de ALBUŞ şi SCORPIUS prin apă, cu o 
bulă pe cap. ALBUŞ şi SCORPIUS îşi ridică baghetele deodată şi lansează 
spre el o Vrajă de Infulecare. CEDRIC se întoarce şi îi priveşte nedumerit. 
Şi deodată îşi dă seama ce se întâmplă. în jurul lui apa începe să 
strălucească precum aurul. 

Apoi CEDRIC începe să crească şi să tot crească. Priveşte în jur, complet 
panicat. Băieţii privesc cum CEDRIC începe să se înalțe prin apă, fără să se 
poată împotrivi. 


Dar nu! Ce se întâmplă? Cedric Diggory se ridică la suprafaţă şi se pare că 
va ieşi din competiţie. O, doamnelor şi domnilor, nu avem un câştigător, 
dar cu siguranţă avem un concurent care a pierdut proba! Cedric Diggory se 
transformă intr-un balon, iar balonul acesta vrea să zboare. Să zboare, 
doamnelor şi domnilor, să zboare! Să zboare din această probă şi din 
întreaga competiţie şi... O, Doamne, treaba asta devine o nebunie şi mai 
mare, fiindcă în jurul lui Cedric explodează artificii care scriu pe cer „Ron 
o iubeşte pe Her- mione“... Iar mulţimea este în delir... O, doamnelor şi 
domnilor, uitaţi-vă la chipul lui Cedric! Este o imagine care trebuie văzută, 
este o privelişte, este o adevărată tragedie! Ce umilință! Nu există un 
cuvânt mai potrivit pentru ce se întâmplă acum. 

în apă ALBUŞ zâmbeşte larg şi bate palma cu SCORPIUS. Apoi ALBUŞ 
face semn în sus, iar SCORPIUS aprobă din cap şi amândoi încep să înoate 
spre suprafaţa apei. ŞI, în timp ce CEDRIC se ridică spre suprafaţă, oamenii 
încep să râdă şi totul se schimbă. 

Lumea se întunecă. De fapt, lumea devine aproape neagră. 

Şi deodată apare un fulger de lumină. Şi un zbang! Girotimpul nu mai 
ticăie. Şi suntem înapoi în prezent. SCORPIUS iese brusc la suprafaţă, 
triumfător. 

SCORPIUS 

Uuu-huuu! 

Priveşte în jurul lui, mirat. Unde e ALBUŞ? Ridică braţele în aer. 

Am reuşit! (Mai aşteaptă o secundă.) Albuş? 

Dar ALBUŞ nu apare. SCORPIUS calcă apa, stă pe gânduri, apoi se 
scufundă din nou. lese iar la suprafaţă, acum speriat de-a binelea. Se uită în 
jur. 

Albuş! ALBUŞ! ALBUŞ! 

în clipa aceea se aude o şoaptă în Herpetiliană, care trece iute pe deasupra 
publicului. 

Vine. Vine. Vine. 

DOLORES UMBRIDGE 

Scorpius Malfoy! leşi din lac! leşi din lac! în momentul acesta! 

II trage afară din apă. 

SCORPIUS 

Domnişoară! Am nevoie de ajutor. Vă rog, domnişoară! DOLORES 
UMBRIDGE 

Domnişoară? Eu sunt doamna profesoară Umbridge, directoarea şcolii 
voastre, nu sunt nicio „domnişoară“. 

SCORPIUS 

Dumneavoastră sunteti directoarea? Dar eu... 

DOLORES UMBRIDGE 

Eu sunt directoarea scolii si să ştii că nu mă interesează 

cât de importantă este familia ta; nu ai nicio scuză ca să pierzi vremea pe 
aici. 

SCORPIUS 

Este un băiat aici, în lac. Trebuie să chemaţi ajutoare. îl caut pe prietenul 
meu, domnişoară... Doamna directoare. Este elev la Hogwarts şi el, 
domnişoară. Pe Albuş Potter îl caut. 

DOLORES UMBRIDGE 

Potter? Albuş Potter? Nu există niciun elev cu numele ăsta la Hogwarts. De 
fapt n-a mai fost aici nimeni cu numele Potter de ani de zile... Iar acela care 
a fost, Potter, n-a sfârşit-o prea bine. Nu prea se odihneşte în pace Harry 
Potter, mai degrabă se odihneşte într-o disperare continuă. Nu ştia decât să 
creeze probleme tot timpul. 

SCORPIUS 

Harry Potter a murit? 

Deodată, din afara sălii se simte o pală de vânt. In jurul oamenilor apar 
nişte mantii negre. Mantii negre care devin nişte umbre negre. Care devin 
Dementori. 

Dementorii încep să zboare prin sală. Sunt umbre negre, aducătoare de 
moarte, forţe negre, aducătoare de moarte. Nu poţi să nu te înspăimânţi. Şi 
ele sug spiritul din încăpere. 

Vântul continuă să bată. Este un infern. Apoi, din fundul sălii, o şoaptă ne 
înconjoară pe toți. 

Cuvinte rostite de o voce inconfundabilă. Vocea lui VOLDE- MORI... 
Haaarry Poootteri 

Visul lui HARRY a devenit realitate. 

DOLORES UMBRIDGE 

Ai înghiţit vreo prostie acolo, în lac? Te-ai transformat în Sângegros când 
n-am băgat noi de seamă? Harry Potter a murit în urmă cu mai bine de 
douăzeci de ani, în timpul acelui atac eşuat împotriva şcolii. El era unul 
dintre teroriştii aceia ai lui Dumbledore pe care i-am înfrânt cu vitejie în 
urma Bătăliei de la Hogwarts. Acum haide! Nu ştiu ce joc este acesta, dar, 
uite, i-ai supărat pe Dementori şi ai stricat Ziua lui Voldemort. 

Şoaptele în Herpetiliană devin din ce în ce mai puternice. Cresc monstruos. 
Iar deasupra scenei coboară nişte drapele gigantice cu simbolul şarpelui pe 
ele. 

SCORPIUS 

Ziua lui Voldemort? 

Scena se cufundă în întuneric. 


ACTUL III, SCENA I 

HOGWARTS, BIROUL DIRECTOAREI 

SCORPIUS intră în biroul lui DOLORES UMBRIDGE. Este îmbrăcat într- 
o mantie mai întunecată, mai neagră. Are pe chip o expresie gânditoare. 
Aşteaptă tensionat, precaut. 

DOLORES UMBRIDGE 

Scorpius, îți mulțumesc foarte mult că ai venit să mă vezi. SCORPIUS 
Doamnă directoare... 

DOLORES UMBRIDGE 

Scorpius, după cum ştii, de multă vreme mă gândesc că ai potenţial şi ai 
putea deveni şef de promoţie. Eşti Pursânge, ai calități înnăscute de lider, te 
descurci minunat la sport... 

SCORPIUS La sport? 

DOLORES UMBRIDGE 

Nu este cazul să faci pe modestul, Scorpius. Te-am văzut pe terenul de 
Quidditch. Rar vreun Smici de Aur să nu-l prinzi. Eşti un elev foarte 
prețuit. Preţuit de corpul profesoral. Preţuit în special de mine personal. Te- 
am ridicat în slăvi în rapoartele trimise către Augureu. Munca pe care am 
desfăşurat-o împreună în scopul eliminării elevilor 

neperformanţi a făcut ca această şcoală să devină o instituţie mai sigură, 
mai pură... 

SCORPIUS: Chiar? 

Din culise se aude un urlet. SCORPIUS întoarce capul în direcţia lui. Dar 
îşi alungă pe dată gândul din minte. Trebuie să-şi ţină cumpătul şi este sigur 
că va reuşi. 

DOLORES UMBRIDGE 

Totuşi, în cele trei zile de când te-am găsit în lac, de Ziua lui Voldemort, ai 
devenit... tot mai ciudat şi mai ciudat. Mai ales obsesia neaşteptată pentru 
Harry Potter... 

SCORPIUS Eu nu... 

DOLORES UMBRIDGE 

Să te apuci să întrebi pe toată lumea despre Bătălia de la Hogwarts şi cum a 
murit Harry Potter. Din ce cauză a murit. ŞI, Scorpius, această fascinaţie 
ridicolă faţă de Ce- dric Diggory! Am verificat dacă nu cumva ai fost vrăjit 
sau blestemat, dar n-am găsit nimic. Aşa că te întreb: Ce altceva am mai 
putea face ca să redevii persoana care ai fost înainte? 

SCORPIUS 


A, nu! Vă asigur că mi-am revenit. A fost doar o scurtă rătăcire. Nimic mai 
mult. 

DOLORES UMBRIDGE 

Aşadar putem să ne reluăm munca? 

SCORPIUS 

Da. 

Directoarea îşi încrucişează braţele în dreptul inimii, apropiindu-şi 
încheieturile mâinilor. 

DOLORES UMBRIDGE 

Pentru Voldemort şi Vitejie! 

SCORPIUS (încercând s-o imite) 

Pentru... hm... da. 

ACTUL III, SCENA 2 

HOGWARTS, DOMENIUL CASTELULUI 

KARL JENKINS 

Salut, Rege-Scorpion! 

Toată lumea bate palma cu SCORPIUS. Doare, dârei suportă. YANN 
FREDERICKS 

Rămâne cum ne-am înţeles pentru mâine-seară, da? KARL JENKINS 
Fiindcă suntem pregătiţi să căsăpim nişte Sângegroşi. 

POLLY CHAPMAN (de pe scări) 

Scorpius! 

SCORPIUS (se întoarce spre ea, surprins s-o audă rostindu-i numele) 
Polly Chapman? 

POLLY CHAPMAN 

Putem să trecem direct la subiect? Ştiu că toată lumea aşteaptă să afle pe 
cine ai să inviţi, fiindcă, ştii, trebuie să inviţi pe cineva, iar eu am fost 
invitată deja de trei băieţi şi nu vreau să îi refuz pe toți degeaba. în caz, ştii, 
că vrei să mă inviţi tu. 

SCORPIUS 

Aha... 

POLLY CHAPMAN 

Ceea ce ar fi grozav... Dacă ai fi interesat. Unii zic că ai fi. ŞI vreau pur şi 
simplu să clarificăm... în acest moment... 

că şi eu sunt interesată. Şi nu e un zvon. Este un fapt... Un FAPT. 
SCORPIUS 

Asta-i... hm... asta-i grozav... Dar la ce anume te referi? POLLY 
CHAPMAN 

La Balul Sângeros, fireşte! Şi pe cine ai de gând tu, Rege- le-Scorpion, să 
inviţi la bal. 

SCORPIUS 


Şi tu... Polly Chapman... vrei să te invit la... la un bal? 

(Undeva, în spatele lui, se aud urlete.) Ce-i cu urletele astea? 

POLLY CHAPMAN 

Sunt Sângegroşi, bineînţeles. în închisoarea subterană. A fost ideea ta, nu? 
Ce se întâmplă cu tine? Of, lua-te-ar Potter, iar am sânge pe pantofi... (Se 
apleacă şi îşi şterge cu grijă urmele de sânge.) Aşa cum spune Augureul de 
fiecare dată, viitorul ni-l croim noi înşine... Aşa că iată-mă, croin- du-mi 
viitorul... împreună cu tine. Pentru Voldemort şi Vitejie! 

SCORPIUS 

Pentru Voldemort să fie! 

POLLY pleacă. SCORPIUS se uită după ea, îndurerat. Ce fel de lume e 
aceasta? Şi cine este el înăuntrul acestei lumi ? 

MINISTERUL AFACERILOR MAGICE, ÎN BIROUL ȘEFULUI 
DEPARTA- 

MENTULUI PENTRU APLICAREA LEGISLAŢIEI MAGICE 

» 

DRACO arată mai impunător ca niciodată. în jurul lui se simte un aer de 
putere. De o parte şi de alta a încăperii flutură drapele cu Augureu, pe care 
pasărea este desenată într-un mod ce aminteşte de steagurile fasciste. 
DRACO 

Ai întârziat! 

SCORPIUS 

Asta e biroul tău? 

DRACO 

Ai întârziat şi nici măcar nu-ţi ceri scuze. Poate vrei să complici şi mai mult 
situația! 

SCORPIUS 

Tu eşti şeful Departamentului de Aplicare a Legislaţiei Magice? 

DRACO 

Cum îndrăzneşti? Cum îndrăzneşti să mă faci de ruşine şi să mă laşi şi să te 
aştept, după care nici nu-ţi ceri iertare? 

SCORPIUS 

îmi pare rău. 

DRACO 

Domnule. 

SCORPIUS 

îmi pare rău, domnule. 

DRACO 

Nu te-am crescut ca să fii un pămpălău, Scorpius! Nu te-am crescut ca să 
mă faci de râs la Hogwarts! 

SCORPIUS 


Cum să te fac de râs, domnule? 

DRACO 

Cu Harry Potter! Tot punând întrebări despre Harry Potter. Este cel mai 
umilitor lucru pentru mine! Cum îndrăzneşti să faci de ruşine numele de 
Malfoy? 

SCORPIUS 

O, nu! Tu ai făcut-o? Nu, nu! Nu se poate! 

DRACO 

Scorpius... 

SCORPIUS 

în Profetul vrăjitorilor de astăzi... Cei trei vrăjitori care au aruncat în aer 
poduri ca să vadă câți Mageamii pot ucide dintr-un singur foc... Tu ai pus la 
cale asta? 

DRACO 

Ai mare grijă ce spui! 

SCORPIUS 

Lagărele morții pentru Sângegroşi, torturile, arderea de vii a celor care i se 
opun lui. Câte dintre toate astea sunt opera ta? Mama spunea mereu că eşti 
un om mai bun decât îmi pot eu închipui, dar de fapt ăsta eşti tu cel 
adevărat, nu-i aşa? Un criminal, un torţionar, un... 

DRACO se ridică brusc în picioare şi îl trage pe SCORPIUS peste masă. 
Violenţa lui este surprinzătoare şi copleşitoare. 

DRACO 

Nu lua numele ei în deşert, Scorpius! Nu te folosi de ea ca să te lupţi cu 
mine! Ea merită mai mult. 

SCORPIUS nu spune nimic. Este oripilat, speriat. DRACO îşi dă seama 
cum se simte SCORPIUS şi îi dă drumul. Nu-i place să-i facă rău fiului lui. 
Şi nu, aruncarea în aer a Mageamiilor nu a fost opera mea, ci a unor idioţi. 
Dar mie îmi va cere Augureu să-l mituiesc pe prim-ministrul Mageamiu cu 
aur... A spus mama ta intr-adevăr asta despre mine? 

SCORPIUS 

A spus că bunicul n-o prea plăcea şi că s-a opus căsătoriei dintre voi... 
Zicea că mama îi iubeşte prea mult pe Mageamii, că este prea slabă... Şi că 
tu l-ai sfidat de dragul ei. Zicea că a fost cel mai măreț act de curaj pe care 
l-a văzut vreodată. 

DRACO 

Era foarte uşor să fii curajos de dragul mamei tale. SCORPIUS 

Dar cel care a făcut asta era... altcineva, nu tu. (Se uită la tatăl lui, care se 
uită la el încruntându-se.) Eu am făcut lucruri rele, dar tu ai făcut unele şi 
mai rele. Ce am devenit noi doi, tată? 

DRACO 


Nu am devenit nimic... Pur şi simplu suntem cum suntem. SCORPIUS 
Familia Malfoy. Familia pe care te poţi baza întotdeauna ca să transformi 
lumea într-un loc mai întunecat. 

Afirmația aceasta îl izbeşte în plin pe DRACO, care se uită foarte atent la 
SCORPIUS. 

DRACO 

Treaba asta de la şcoală... De la ce ţi se trage? 

SCORPIUS 

Nu vreau să fiu cine sunt. 

DRACO 

Şi de unde ţi-a venit ideea asta? 

SCORPIUS (încearcă cu disperare să găsească un mod în care să-i descrie 
prin ce a trecut) 

M-am văzut cum aş fi altfel. 

DRACO 

Ştii ce îmi plăcea cel mai mult la mama ta? Că reuşea întotdeauna să mă 
ajute să găsesc o rază de lumină în întuneric. Făcea lumea... lumea mea 
măcar... mai puţin... Care-a fost cuvântul pe care l-ai folosit tu mai înainte? 
Mai puţin „întunecată“. 

SCORPIUS Chiar asa? 

DRACO (studiindu-şi fiul) 

Tu îi semeni mai mult decât am crezut. (O secundă de linişte. îl priveşte pe 
SCORPIUS cu atenţie.) Fă ce vrei să faci... dar ai grijă să nu te pui în 
pericol. Nu vreau să te pierd şi pe tine. 

SCORPIUS 

Bine. Domnule. 

DRACO (privindu-şi încă o dată fiul şi încercând să înţeleagă ce este în 
mintea lui) 

Pentru Voldemort şi Vitejie! 

SCORPIUS (îl priveşte şi iese din încăpere) 

Pentru Voldemort şi Vitejie! 

ACTUL III, SCENA 4 

HOGWARTS, ÎN BIBLIOTECĂ 

SCORPIUS intră în bibliotecă şi începe să caute disperat ceva printre cărți. 
Găseşte o carte de istorie. 

SCORPIUS 

Cum a devenit Cedric Mortivor? Ce mi-a scăpat? Luminează întunericul în 
care mă zbat! 

CRAIG BOWKER JR De ce eşti aici? 

SCORPIUS se întoarce şi îl vede pe CRAIG, care are o mutră disperată şi 
poartă nişte haine vechi, jerpelite. 

SCORPIUS 

De ce să nu fiu aici? 

CRAIG BOWKER JR 

încă nu este gata. Lucrez cât de repede pot, dar domnul profesor Snape îmi 
dă atât de mult de lucru, plus să scriu eseul în două feluri diferite. Adică... 
nu că m-aş plânge... lartă-mă! 

SCORPIUS 

Ia-o de la început! Spune-mi din nou totul. Ce nu este gata? 

CRAIG BOWKER JR 

Tema ta pentru lecţia de filtre şi elixire. Şi să ştii că sunt bucuros că pot s-o 
fac eu... îţi sunt chiar recunoscător... 

Ştiu că nu poţi suferi cărțile şi temele şi ştii că nu te-aş lăsa niciodată baltă. 
SCORPIUS 

Eu nu pot suferi temele pentru acasă? 

CRAIG BOWKER JR 

Tu eşti Regele-Scorpion, bine-nţeles că nu poţi suferi temele! Dar ce faci cu 
Istoria magiei? Pot să-ţi fac eu şi tema asta? 

Pauză. SCORPIUS îl priveşte pe CRAIG o clipă, apoi pleacă. CRAIG iese 
din scenă. 

După un moment SCORPIUS se întoarce. 

SCORPIUS (încruntat) 

A rostit numele lui Snape? 

HOGWARTS, LABORATORUL DE FILTRE SI ELIXIRE 

1 » 

SCORPIUS intră în laboratorul de filtre şi elixire, trântind uşa. SEVERUS 
SNAPE ridică privirea şi dă cu ochii de el. 

SNAPE 

Băiete, pe tine nu te-a învățat nimeni să baţi la uşă? 

SCORPIUS (se uită la SNAPE, puţin gâfâind, puţin nesigur, puţin exaltat) 
Severus Snape! Ce onoare! 

SNAPE 

Spune-mi doar „domnule profesor Snape“. Poţi să te comporţi ca un rege în 
şcoala aceasta, Malfoy, dar asta nu înseamnă că toţi suntem supuşii tăi. 
SCORPIUS 

Dar dumneavoastră sunteţi răspunsul... 

SNAPE 

Ce plăcere pentru mine! Dacă ai de spus ceva, băiete, atunci te rog s-o 
spui... Dacă nu, închide uşa când ieşi. 

SCORPIUS 


Am nevoie de ajutorul dumneavoastră. 

SNAPE 

Eu exist pentru a-i servi pe ceilalți. 

SCORPIUS 

Doar că nu ştiu de ce fel de ajutor... am nevoie. încă mai lucraţi în secret 
pentru Dumbledore? 

SNAPE 

Pentru Dumbledore? Dar Dumbledore este mort! Iar ceea ce făceam eu 
pentru el era în văzul lumii: am fost profesor la această şcoală. 

SCORPIUS 

Nu, nu asta făceaţi! îi şi ţineaţi sub supraveghere pe Mor- tivori pentru el. I- 
ați fost sfătuitor. Toată lumea a crezut că dumneavoastră l-aţi omorât, dar s- 
a dovedit că de fapt îl sprijineaţi. Aţi salvat lumea! 

SNAPE 

Faci nişte afirmaţii foarte periculoase, băiete! Şi să nu crezi că numele pe 
care îl porţi mă va împiedica să-ți aplic pedeapsa cuvenită. 

SCORPIUS 

Şi dacă v-aş spune că există o altă lume... O lume în care Voldemort a fost 
învins în Bătălia de la Hogwarts şi în care Harry Potter şi Armata lui 
Dumbledore au câştigat. Cum v-ati simţi atunci... 

SNAPE 

Aş spune că zvonurile despre faptul că mult iubitul Re- ge-Scorpion al 
Hogwartsului şi-a pierdut minţile sunt perfect întemeiate. 

SCORPIUS 

A existat un Girotimp care a fost furat. Eu l-am furat, împreună cu Albuş. 
încercam să-l aducem pe Cedric Dig- gory înapoi dintre morți. încercam să- 
l] împiedicăm să câştige Trimagiciada. Dar făcând asta l-am transformat 
într-o persoană complet diferită. 

SNAPE 

Cel care a câştigat acea Trimagiciadă a fost Harry Potter. SCORPIUS 

Da, dar nu trebuia să câştige singur. împreună cu el trebuia să câştige şi 
Cedric. Doar că noi l-am umilit în timpul desfăşurării concursului, iar, ca 
urmare a umilinţei pe care 

a suferit-o atunci, Cedric a devenit Mortivor. Nu ştiu precis ce a făcut în 
timpul Bătăliei de la Hogwarts, dacă a omorât pe cineva sau... Dar ştiu că el 
a făcut un lucru din pricina căruia s-a schimbat totul. 

SNAPE 

Cedric Diggory a omorât un singur vrăjitor, şi nu pe cel mai important... Pe 
Neville Longbottom. 

SCORPIUS 


Sigur! Asta este! Profesorul Longbottom trebuia să-l omoare pe Nagini, 
şarpele lui Voldemort. Nagini trebuia să moară pentru ca după aceea să 
moară şi Voldemort! Asta este! Aţi rezolvat misterul! Noi l-am distrus pe 
Cedric, el l-a omorât pe Neville şi ca atare Voldemort a câştigat bătălia. 
înţelegeţi cum stau lucrurile? Acum înţelegeţi? 

SNAPE 

Tot ce înţeleg este că un Malfoy încearcă să se joace cu mine. Şterge-o de 
aici înainte să-l anunţ pe tatăl tău şi să dai de belea! 

SCORPIUS stă pe gânduri, apoi, disperat, îşi joacă ultima carte. 
SCORPIUS 

Aţi iubit-o pe mama lui Harry. Nu-mi amintesc alte amănunte, dar ştiu că 
aţi iubit-o pe mama lui. Pe Lily. Ştiu că ani de zile aţi acţionat sub 
acoperire. Ştiu că fără dumneavoastră războiul n-ar fi putut fi câştigat. De 
unde aş fi putut afla toate astea dacă n-aş fi văzut cealaltă lume...? 

SNAPE nu spune nimic. Este copleşit. 

Numai Dumbledore ştia asta, nu-i aşa? Iar, când l-aţi pierdut, probabil că v- 
ați simțit foarte singur. Știu că sunteţi un om bun. Harry Potter i-a spus 
fiului lui că sunteţi un om deosebit. 

SNAPE se uită la SCORPIUS. Nu ştie sigur ce se întâmplă. 

Să fie o capcană? Chiar nu ştie ce să spună. 

SNAPE 

Harry Potter e mort. 

SCORPIUS 

în lumea mea nu este mort. Spunea că aţi fost cel mai viteaz om pe care l-a 
cunoscut. Ştia, cum să vă spun?... Vă cunoştea secretul... Ştia ce aţi făcut 
pentru Dumbledore. Şi vă admira pentru asta. Foarte mult. De aceea i-a şi 
dat fiului lui, care este prietenul meu cel mai bun, numele dumneavoastră şi 
al lui Dumbledore. Albuş Severus Potter. 

SNAPE este şocat. Este adânc mişcat. 

Vă rog... Pentru Lily, pentru lume... Ajutaţi-mă! 

SNAPE rămâne pe gânduri câteva clipe, apoi se apropie de SCORPIUS, 
scoțându-şi bagheta. SCORPIUS face câţiva paşi înapoi, speriat. SNAPE îşi 
îndreaptă bagheta spre uşă. 

SNAPE 

Colloportus! 

în locul acela apare un lacăt invizibil. Apoi SNAPE deschide un chepeng 
undeva în fundul sălii de clasă. 

Ei, haide acum... 

SCORPIUS 

Am o singură întrebare. Unde... anume... mergem? SNAPE 


A trebuit să ne mutăm de mai multe ori. Au distrus toate locurile în care ne- 
am aşezat. Pe aici vom ajunge într-o încăpere ascunsă între rădăcinile 
Sălciei Plesnitoare. 

SCORPIUS 

Bine, dar cine sunt aceşti „noi“? 

SNAPE 

Oh... Ai să vezi! 

ACTUL III, SCENA 6 

ÎN CAMERA DE CAMPANIE 

SCORPIUS este țintuit pe masă de HERMIONE, care arată spectaculos. 
Hainele îi sunt decolorate, ochii îi scapără; arată ca o adevărată războinică 
ŞI asta i se potriveşte de minune. 

HERMIONE 

O singură mişcare şi creierul ţi se va preschimba într-o broască, iar braţele 
îți vor deveni de cauciuc! 

SNAPE 

E în regulă. Băiatul e în regulă. (Pauză.) Ştii că niciodată n-ai fost în stare 
să asculți. Erai o elevă îngrozitor de plicticoasă, iar acum eşti... ce eşti, dar 
tot îngrozitor de plicticoasă. 

HERMIONE 

Eram o elevă excelentă! 

SNAPE 

Erai o elevă medie spre mediocră. Băiatul e de partea noastră! 

SCORPIUS 
Sunt de partea voastră, Hermione. 

HERMIONE (uitându-se la SCORPIUS - încă nu are deloc încredere în el) 
Cei mai mulţi îmi zic Granger. Şi să ştii că nu cred o iotă din ce spui tu, 
Malfoy... 
SCORPIUS 
E vina mea. Vina mea. Şi a lui Albuş. 

HERMIONE 

A lui Albuş? A lui Albuş Dumbledore? Dar ce are Albuş Dumbledore de-a 
face cu toată povestea asta? 

SNAPE 

Nu se referă la Dumbledore. Ar trebui să iei loc. 

Intră în fugă RON. Are o frizură cu ţepi, iar hainele îi sunt jerpelite. Stilul 
rebel nu i se potriveşte atât de bine ca lui HERMIONE. 

RON 

Snape, o vizită regală şi... 

Dă cu ochii de SCORPIUS şi imediat se alarmează. 

Ce caută ăsta aici? îşi scoate repede bagheta. 


Sunt înarmat şi... foarte periculos şi te avertizez la modul cel mai serios... 
îşi dă seama că ţine bagheta invers şi o întoarce. 

Să bagi de seamă... 

SNAPE 

E în regulă, Ron! 

RON (se uită la HERMIONE, care dă din cap că aşa este) 

Slavă lui Dumbledore pentru asta! 

ACTUL III, SCENA 7 

ÎN CAMERA DE CAMPANIE 

HERMIONE studiază Girotimpul în vreme ce RON încearcă să priceapă ce 
se întâmplă. 

RON 

Deci tu spui că cheia întregii istorii este... Neville Longbot- tom? Asta e 
complet aiurea. 

HERMIONE 

Dar este adevărat, Ron. 

RON 

Aha! Iar tu cum de eşti aşa de convinsă de asta? HERMIONE 

Fiindcă ştie despre Snape... şi despre noi toți... Altminteri n-ar avea de unde 
să ştie... 

RON 

Poate că a ghicit totul. 

SCORPIUS 

N-am ghicit. Puteţi să mă ajutaţi? 

RON 

Noi suntem singurii care te pot ajuta. Armata lui Dumble- dore s-a micşorat 
considerabil de când eram noi la putere. De fapt, n-am mai rămas decât noi, 
dar luptăm în continuare. Ne ascundem chiar sub nasul lor. Facem tot ce 
putem ca să-i hârâim. Granger este dată în urmărire. Şi pe mine mă caută. 
SNAPE (sec) 

Dar mai puţin! 

HERMIONE 

Ca să înţelegem şi noi limpede... în lumea cealaltă de care spui... înainte să- 
ți bagi tu coada... 

SCORPIUS 

în lumea aceea Voldemort e mort. Ucis în Bătălia de la Hogwarts. Harry 
este şeful Departamentului pentru Aplicarea Legislaţiei Magice. Iar tu eşti 
ministrul afacerilor magice. 

HERMIONE (se opreşte în loc, surprinsă, şi ridică privirea, zâmbind) 

Eu sunt ministrul afacerilor magice? 

RON (încercând să intre şi el în joc) 


Excelent! Si eu ce fac? 

SCORPIUS 

Tu eşti patronul Farmecofarselor Fraţilor Weasley. 

RON 

Bun, deci ea este ministrul afacerilor magice, iar eu am un... magazin de 
glume? 

SCORPIUS (observând expresia ofensată pe chipul lui RON) 

Tu te concentrezi mai mult pe creşterea copiilor. 

RON 

Excelent! Bănuiesc că mama lor e o ţipă sexy. 

SCORPIUS (roşind) 

Păi... hm... Depinde cum o iei... De fapt, voi doi cam aveţi copii... 
împreună. O fată şi un băiat. 

Cei doi se privesc, uluiți. 

Sunteţi căsătoriţi, vă iubiţi şi aşa mai departe. Şi data trecută aţi fost şocaţi. 
Atunci tu erai profesoară de tehnici de apărare contra magiei negre, iar Ron 
era căsătorit cu Padma. Fraţi tot timpul miraţi de ce vi se întâmpla. 
HERMIONE şi RON se uită unul la altul, apoi îşi întorc privirile. Apoi 
RON se uită din nou la ea, îşi drege glasul de câteva ori, de fiecare dată tot 
mai puţin convins. 

HERMIONE 

închide-ţi gura când te uiţi la mine, Weasley! 

RON închide gura. Dar tot rămâne uluit. 

Şi... Snape? Snape ce face în această altă lume? 

SNAPE 

E de presupus că sunt mort. 

Se uită la SCORPIUS, care este surprins. SNAPE schiţează un zâmbet. 
Am observat ce mirat ai fost când ai dat cu ochii de mine prima oară. Cum 
am murit? 

SCORPIUS 

Vitejeşte. 

SNAPE 

Cine m-a omorât? 

SCORPIUS 

Voldemort. 

SNAPE 

Ce enervant! 

Urmează câteva clipe de tăcere în care SNAPE se gândeşte la ce a aflat. 
Totuşi, cred că am avut parte de o moarte glorioasă dacă m-a omorât însuşi 
Stăpânul întunericului. 

HERMIONE 


îmi pare rău, Severus. 

SNAPE (se uită la ea, apoi, reprimându-şi durerea, arată cu capul spre 
RON) 

Eu cel puţin nu sunt căsătorit cu ăsta. 

HERMIONE 

Ce formule magice ai folosit? 

SCORPIUS 

Expelliarmus pentru prima probă şi Engorgio pentru a doua. RON 

Cu câteva formule simple de apărare ar trebui să poată fi anulate amândouă. 
SNAPE 

Şi apoi aţi plecat îndată? 

SCORPIUS 
Da, Girotimpul ne-a dus înapoi. Asta e problema... Cu Girotimpul ăsta nu 
poţi sta în trecut decât cinci minute. 

HERMIONE 

Şi poţi călători numai în timp, nu şi în spaţiu? 

SCORPIUS 
Da, da. Este... of! Călătoreşti în timp, dar numai în locul în care te afli... 
HERMIONE 

Interesant! 

Şi SNAPE, şi HERMIONE ştiu ce înseamnă asta. 

SNAPE 

Atunci merg numai eu cu băiatul. 

HERMIONE 

N-aş vrea să te jignesc, Snape, dar n-am de gând să încredinţez sarcina asta 
nimănui... Este prea importantă. 

SNAPE 

Hermione, tu eşti cea mai urmărită rebelă din lumea vrăjitorilor. Ca să 
mergi cu el, trebuie să ieşi de aici, din ascunzătoare. Când s-a întâmplat 
asta ultima oară? 

HERMIONE 

Cu foarte mult timp în urmă, dar... 

SNAPE 

Dacă te prind pe afară, Dementorii au să te sărute şi au să-ţi sugă sufletul... 
HERMIONE 

Severus, nu mai vreau să trăiesc cu ce rămâne de la alţii şi m-am săturat să 
tot încercăm să-i răsturnăm de la putere şi să eşuăm. Asta este singura 
noastră şansă de a drege lumea. 

Face un semn spre RON, care dă jos o hartă de pe perete. 

Prima probă a Trimagiciadei s-a desfăşurat lângă liziera Pădurii Interzise. 
Vom călători în timp în acest loc, vom merge la concurs, vom bloca vraja, 


apoi ne vom întoarce în siguranță. Cu precizie... putem face asta fără să 
umblăm deloc pe afară în timpul nostru. După ce venim înapoi, mergem la 
lac şi apoi anulăm şi vraja de la proba a doua. 

SNAPE 

Vrei să rişti totul... 

HERMIONE 

Dacă ne iese mişcarea asta, atunci Harry va fi viu, Volde- mort va fi mort, 
iar Augureul va dispărea. Niciun sacrificiu nu este prea mare pentru asta. 
Deşi îmi pare rău că te vom pierde pe tine. 

SNAPE 

Uneori trebuie să suferi şi pierderi. 

Cei doi se uită unul la celălalt. SNAPE dă din cap, HERMIONE îi răspunde 
la fel. SNAPE se schimbă la faţă. 

Doar nu l-am citat pe Dumbledore, nu-i aşa? 

HERMIONE (zâmbind) 

Nu, sunt sigurăxă de data asta au fost chiar cuvintele lui Severus Snape. 
Se întoarce spre SCORPIUS şi face semn spre Girotimp. Malfoy... 
SCORPIUS îi aduce Girotimpul. Ea zâmbeşte văzându-l, încântată că are 
din nou prilejul de a folosi un Girotimp şi încântată că îl foloseşte în acest 
scop. 

Să sperăm că o să funcționeze. 

HERMIONE ia Girotimpul, care începe să vibreze, după care urmează o 
explozie de mişcări. 

Un vâjâit, apoi pentru o clipă se aprinde o lumină puternică. Un vacarm de 
zgomote stridente. 

Şi timpul se opreşte. Apoi se întoarce, stă pe gânduri o clipă, după care 
începe să se deruleze brusc în urmă, la început mai încet... 

Urmează un zbang, apoi o străfulgerare, şi grupul nostru dispare. 

Şi urmărim din nou desfăşurându-se scena din Partea I, dar în fundul 
scenei, nu în față. îi vedem pe ALBUŞ şi pe SCORPIUS îmbrăcaţi în 
uniformele şcolii Durmstrang. Şi peste toate îl auzim pe „strălucitul““ 
LUDO BAGMAN (din nou, cuvintele lui). 

SCORPIUS, HERMIONE, RON şi SNAPE privesc neliniştiţi la ce se 
întâmplă. 

LUDO BAGMAN 

Cedric Diggory a urcat deja pe scenă. Şi pare pregătit. Speriat, dar pregătit. 
Se fereşte în dreapta. Se fereşte în stânga. Fetele leşină când îl văd plonjând 
ca să se adăpostească. Toate strigă într-un glas: „Domnule Dragon, nu-i 
face rău lui Diggory al nostru!“ Cedric fentează în stânga, sare în dreapta... 
îşi pregăteşte bagheta... 


SNAPE 

Durează prea mult! Girotimpul a început să se învârtă. LUDO BAGMAN 
Să vedem acum ce are în mânecă acest tânăr viteaz şi chipeş. 

în clipa în care ALBUŞ încearcă să-l dezarmeze pe CEDRIC de baghetă, 
HERMIONE îi blochează vraja. ALBUŞ se uită la bagheta lui, mâhnit, 
neînţelegând de ce nu a funcționat. 

In clipa aceea Girotimpul se învârte şi toți patru se uită la el şi se 
panichează, simțind că sunt traşi în el. 

Un câine! A transformat o piatră într-un câine! Cedric Diggory... Câine 
câineşte... Dragoni păcăleşte! 

Revenind din trecut, cei patru se trezesc la liziera pădurii. RON are dureri 
mari. SNAPE priveşte în jur şi îşi dă seama îndată că sunt în mare pericol. 
RON 

Au! Au! Aaaaaau! 

HERMIONE 

Ron... Ron... Ce ţi-a făcut? 

SNAPE 

O, nu! Ştiam eu! 

SCORPIUS 

Girotimpul i-a făcut la fel şi lui Albuş. Prima oară când ne-am întors în 
trecut. 

RON 

Bine... că ne... aul... spui... abia acum! 

SNAPE 

Suntem la suprafaţă! Trebuie să o luăm din loc! Acum! HERMIONE 
Ron, poţi să umbli, haide... 

RON se ridică în picioare, urlând de durere. SNAPE îşi ridică bagheta. 
SCORPIUS Am reuşit? 

HERMIONE 

Da, am blocat vraja. Cedric şi-a păstrat bagheta. Da, am reuşit. 

SNAPE 

Dar am revenit într-un alt loc - suntem afară. Sunteţi afară. 

RON 

Trebuie să punem din nou în funcțiune Girotimpul... să plecăm de aici... 
SNAPE 

Trebuie să ne ascundem undeva. Suntem complet expuşi. 

Deodată în toată sala se simte o pală de vânt foarte rece. 

In jurul celor patru se ivesc nişte mantii negre. Mantiile negre devin nişte 
umbre negre. Iar umbrele negre devin Dementori. 

HERMIONE Prea târziu! 

SNAPE 


Asta-i o adevărată catastrofă! 

HERMIONE (dăndu-şi seama ce are de făcut) 

Pe mine mă urmăresc, nu pe voi! Ron, te iubesc. întotdeauna te-am iubit. 
Acum voi trei trebuie să fugiţi. Plecaţi! Acum! 

RON 

Cum? 

SCORPIUS 

Cum? 

RON 

N-am putea vorbi întâi despre povestea asta cu iubirea? HERMIONE 
Ne aflăm încă în lumea lui Voldemort, de care eu una m-am săturat. Dacă 
reuşiţi să blocaţi vraja de la următoarea probă, totul se va schimba. 

SCORPIUS 

Dar au să te sărute. Au să-ţi sugă sufletul. 

HERMIONE 

Iar după aceea voi veţi schimba trecutul. Ceea ce înseamnă că nu-mi vor 
face nimic. Plecaţi! Acum! 

Dementorii îi simt. Siluetele negre coboară din toate părțile, urlând. 
SNAPE 

Pleacă! Plecăm! 

îl trage pe SCORPIUS de braţ. SCORPIUS porneşte după el, fără prea mare 
tragere de inimă. 

HERMIONE (se uită la RON) 

Trebuie să pleci şi tu! 

RON 

Păi, şi pe mine mă cam urmăresc şi oricum am nişte dureri cumplite. Şi, ştii 
ce, prefer să rămân aici... Expecto... 

In momentul în care ridică mâna să rostească formula magică, HERMIONE 
îl prinde de braţ. 

HERMIONE 

Hai să-i ţinem în loc pe Dementori, ca să-i dăm băiatului 

o sansă. 

> 

RON se uită la ea, apoi aprobă din cap, trist. 

O fată. 

RON 

Şi un băiat. Mi-a plăcut mult şi ideea asta. 

Priveşte împrejur... ştie ce-l aşteaptă. 


Mi-e frică. 

HERMIONE 

Sărută-mă! 

RON se gândeşte puţin, apoi o sărută. După aceea Dementorii îi despart cu 
brutalitate şi îi ţintuiesc la pământ. Vedem cum Dementorii aspiră din 
corpurile lor un abur auriu-alburiu. Sufletele le sunt supte din trupuri. 
Priveliştea este înfricoşătoare. 

SCORPIUS priveşte şi el, neputincios. 

SNAPE 

Hai să coborâm spre lac! Mergi la pas! Nu fugi! 

Priveşte spre SCORPIUS. 

Rămâi calm, Scorpius! Or fi Dementorii orbi, dar simt când 

ti-e frică. 

> 

SCORPIUS (uitându-se la SNAPE) 

Tocmai le-au supt sufletele. 

Un Dementor plonjează spre ei şi se opreşte în faţa lui SCORPIUS. 
SNAPE 

Gândeşte-te la altceva, Scorpius! Ține-ţi mintea ocupată cu altceva. 
SCORPIUS 

Mi-e frig. Nu mai văd. E ceaţă în mine... în jurul meu. SNAPE 

Tu eşti rege, eu sunt profesor. Nu ne vor ataca decât dacă au un motiv 
întemeiat. Gândeşte-te la cei pe care îi iubeşti, gândeşte-te de ce faci toate 
astea. 


SCORPIUS 

O aud pe mama. Vrea să... o ajut... dar ştie că nu pot să-i dau niciun... 
ajutor. 

SNAPE 

Ascultă la mine, Scorpius! Gândeşte-te la Albuş! îți dai regatul pentru 
Albuş, da? 


Dar SCORPIUS nu mai poate face nimic. Este copleşit de sentimentele pe 
care i le induce Dementorul. 

O persoană... Nu e nevoie decât de o singură persoană. Eu n-am reuşit să-l 
salvez pe Harry nici măcar de dragul lui Lily. Aşa că mi-am dedicat viaţa 
cauzei în care a crezut ea. Şi este posibil ca tot făcând asta să fi început şi 
eu să cred în această cauză. 

SCORPIUS (îi zâmbeşte lui SNAPE şi se îndepărtează hotărât de 
Dementor) 

Lumea se schimbă, iar noi ne schimbăm odată cu ea. în lumea asta este mai 
bine pentru mine. Dar lumii nu îi este mai bine, iar eu nu vreau asta. 
Deodată în faţa lor apare DOLORES UMBRIDGE. 


DOLORES UMBRIDGE 

Domnule profesor Snape! 

SNAPE 

Doamnă profesoară Umbridge. 

DOLORES UMBRIDGE 

Ai auzit vestea cea mare? Am prins-o pe Hermione Granger, trădătoarea 
Sângegros. Era pe aici, în apropiere. 

SNAPE 

Asta este... fantastic! 

UMBRIDGE se uită lung la SNAPE. Şi el se uită la ea. DOLORES 
UMBRIDGE 

împreună cu tine... Granger era împreună cu tine! 

SNAPE 

Cu mine? Greşeşti! 

DOLORES UMBRIDGE 

împreună cu tine şi cu Scorpius Malfoy. Un elev care mă îngrjiorează din 
ce în ce mai tare. 

SCORPIUS 

Păi... 

SNAPE 

Dolores, noi întârziem la ore, aşa că te rog să ne scuzi... 

DOLORES UMBRIDGE 

Dacă întârziaţi la ore, de ce nu vă îndreptaţi înapoi spre şcoală? De ce vă 
îndreptaţi spre lac? 

Urmează o clipă de tăcere adâncă. După care SNAPE face un lucru absolut 
neobişnuit: zâmbeşte. 

SNAPE 

De câtă vreme mă bănuieşti? 

UMBRIDGE se înalţă de la pământ. îşi deschide larg braţele; este încărcată 
de magie neagră. îşi scoate bagheta. 

DOLORES UMBRIDGE 

De ani buni. Şi ar fi trebuit să acţionez în consecinţă cu multă vreme în 
urmă. 

SNAPE (folosindu-şi bagheta înaintea ei) 

Depulso! 

UMBRIDGE este azvârlită înapoi prin aer. întotdeauna a fost prea 
grandioasă şi asta i-a dăunat. în jurul lor cerul se întunecă şi mai tare. 
Expecto Patronum! 

SNAPE face să apară un Patronus sub forma unei frumoase căprioare albe. 
SCORPIUS 

O căprioară? Acelaşi Patronus pe care îl avea şi Lily! SNAPE 


E ciudat, nu? Ce iese dinăuntru. 

Dementorii încep să apară peste tot în jurul lor. SNAPE ştie ce înseamnă 
asta. 

Trebuie să fugi! Eu am să-i ţin pe loc cât pot de mult. SCORPIUS 

îți mulţumesc că ai fost lumina mea în această întunecime. 

SNAPE (îl priveşte ca un adevărat erou, apoi îi zâmbeşte blând) Spune-i lui 
Albuş... spune-i lui Albuş Severus... că sunt mândru că poartă numele meu. 
Acum pleacă! Pleacă! 

Căprioara se uită înapoi, spre SCORPIUS, apoi o ia la fugă. 

SCORPIUS se gândeşte o clipă, apoi aleargă şi el după căprioară. In jurul 
lui lumea devine tot mai înspăimântătoare. Dintr-o parte se aude un urlet 
care-ţi îngheaţă sângele în vine. SCORPIUS vede lacul şi se aruncă în apă. 
SNAPE se pregăteşte. 

Dementorii îl aruncă la pământ cu violenţă, apoi îl ridică în aer şi îi smulg 
sufletul din trup. Urletele parcă se multiplică. 

Căprioara îşi întoarce ochii frumoşi spre el, apoi dispare. Urmează o 
bubuitură şi o străfulgerare. Apoi se aşterne liniştea. Şi apoi liniştea este şi 
mai adâncă. 

E atâta linişte, e atâta pace, e atâta calm. 

Şi apoi SCORPIUS ajunge la suprafaţa apei. Trage puternic aer în piept. 
Priveşte în jur. Respiră profund, precipitat. Se uită în sus, spre cer. Cerul 
este cu siguranță mai albastru decât înainte. 

In clipa aceea iese la suprafaţă şi ALBUŞ. Tăcere. SCORPIUS se uită la 
ALBUŞ. Nu-i vine să-şi creadă ochilor. Amândoi gâfăie. 

ALBUŞ 

Uau! 

SCORPIUS 

Albuş! 

ALBUŞ 

A fost cât pe ce! L-ai văzut pe tritonul acela? Tipul cu... Şi pe urmă chestia 
aceea cu... uau! 

SCORPIUS Eşti tu! 

ALBUŞ 

A fost foarte ciudat, totuşi. Mi s-a părut că-l văd pe Cedric începând să se 
umfle, dar după aceea a început să se 

micşoreze din nou... Atunci m-am uitat la tine şi aveai bagheta ridicată... 
SCORPIUS 

Nu ştii cât de mult mă bucur că te văd din nou! 

ALBUŞ 

Dar m-ai văzut acum două minute! 


SCORPIUS (îl îmbrăţişează pe ALBUŞ în apă, ceea ce este cam greu) 
S-au întâmplat multe de atunci. 

ALBUŞ 

Vezi că mă îneci! Ce mantie e asta? 

SCORPIUS 

Ce mantie e asta? 

îşi smulge mantia de pe el. 

Dar tu ce mantie ai pe tine? Este! E mantia de Slytherin! ALBUŞ 
A funcţionat? Am reuşit să schimbăm ceva? 

SCORPIUS 

Nu! Şi asta-i grozav! 

ALBUŞ (se uită la el şi nu-i vine să creadă ce aude) 

Cum? Am dat greş? 

SCORPIUS 

Da. DA! ŞI ESTE UIMITOR! 

începe să stropească cu apă în toate părțile. 

ALBUŞ (se trage pe mal) 

Scorpius! lar ai mâncat prea multe dulciuri? 

SCORPIUS 

Vezi, asta este... Umorul tău sec, atât de... albusian! îl ador! 
ALBUŞ 

Acum chiar încep să intru la bănuieli... 

Intră în scenă HARRY, care aleargă până la marginea apei. îndată după el 
apar pe scenă DRACO, GINNY şi DOAMNA McGONAGALL. 
HARRY 

Albuş! Albuş! Eşti teafăr? 

SCORPIUS (copleşit de fericire) 

Harry! Asta-i Harry Potter! Şi Ginny! Şi doamna profesoară McGonagall! 
Şi tati! Tatăl meu! Bună, tati! 

DRACO 

Bună, Scorpius! 

ALBUŞ 

Sunteţi toți aici! 

GINNY 

Myrtle ne-a spus totul. 

ALBUŞ 

Ce se întâmplă? 

DOAMNA MCGONAGALL 

Voi sunteţi cei care tocmai s-au întors din trecut. De ce nu ne spuneţi voi ce 
s-a întâmplat? 

SCORPIUS (dându-şi imediat seama că ceilalţi ştiu totul) 


O, nu! Of, Doamne! Unde este? 

ALBUŞ 

De unde ne-am întors? 

SCORPIUS 

L-am pierdut! Am pierdut Girotimpul! 

ALBUŞ (uitându-se la el, înfuriat peste măsură) 

Ce-ai pierdut? 

HARRY 

Termină cu teatrul, Albuş! 

DOAMNA MCGONAGALL 

Cred că aveţi de dat nişte explicaţii. 

DRACO, GINNY şi HARRY stau în spatele lui SCORPIUS, care face o 
mutră spăsită, şi a lui ALBUŞ. DOAMNA McGONAGALL spumegă de 
furie. 

DOAMNA McGONAGALL 

Deci, ca să pricepem şi noi... Aţi sărit din Expresul de Hog- warts, ceea ce 
este o infracțiune, aţi pătruns în sediul Ministerului Afacerilor Magice, 
unde aţi furat, v-aţi luat libertatea de a schimba trecutul, făcând să dispară 
două persoane... 

ALBUŞ 

Recunosc că nu sună bine deloc. 

DOAMNA McGONAGALL 

Iar când au dispărut Hugo şi Rose Granger-W easley, tu ce ai făcut? Ai mers 
încă o dată în trecut şi, de data aceea, în loc să pierzi două persoane, ai 
pierdut o mulţime şi l-ai omorât pe tatăl tău! Şi, pe lângă acestea, l-ai şi 
înviat pe cel mai rău vrăjitor pe care l-a cunoscut vreodată lumea şi ai 
inaugurat o nouă epocă a magiei negre. (Sec.) Ai dreptate, domnule Potter, 
nu sună bine deloc! Vă daţi seama cât de nesăbuiţi aţi fost? 

SCORPIUS 

Da, doamnă profesoară. 

ALBUŞ (şovăie o clipă şi priveşte spre HARRY) 

Da. 

HARRY 

Doamnă profesoară, dacă-mi daţi voie... 

DOAMNA McGONAGALL 

Nu îţi dau voie! Ce decizii luaţi voi ca părinţi vă priveşte direct şi personal, 
dar în şcoala mea eu hotărăsc ce pedeapsă vor primi elevii mei! 

DRACO 

Mi se pare corect. 

HARRY se uită la GINNY, care clatină din cap. 

DOAMNA McGONAGALL 


Ar trebui să vă exmatriculez, dar (aruncând o privire spre HARRY), luând 
în considerare toate aspectele, cred că ar fi mai bine dacă aţi rămâne în grija 
mea. Veţi fi în arest pentru... Da, puteţi considera că sunteţi în arest tot 
restul anului şcolar! Pentru voi Crăciunul nu mai există! Şi puteţi să vă luaţi 
gândul c-o să mai vizitaţi vreodată Hogsmeade. Iar ăsta este numai 
începutul! 

Deodată dă buzna în birou HERMIONE, hotărâtă să rezolve orice. 
HERMIONE 

Ce-am pierdut? 

DOAMNA McGONAGALL (fioroasă) 

Se consideră că este politicos să baţi la uşă înainte de a intra într-o încăpere, 
Hermione Granger! Poate că ai pierdut asta din vedere? 

HERMIONE (dându-și seama că a întrecut măsura) 

Ah! 

DOAMNA McGONAGALL 

Dacă aş putea, ţi-aş da şi dumitale arest, doamnă ministru. Cea mai mare 
prostie cu putinţă - să păstrezi un Girotimp! 

HERMIONE 

In apărarea mea... 

DOAMNA McGONAGALL 

Şi încă într-o bibliotecă! L-ai ţinut într-o bibliotecă! E aproape caraghios! 
HERMIONE 

Minerva... (Trage aer în piept.) Doamnă McGonagall... 

DOAMNA MCGONAGALL i-au dispărut copiii! 

La asta HERMIONE nu mai are nicio replică. DOAMNA 
MCGONAGALL 

Şi asta s-a întâmplat în şcoala mea, sub ochii mei! După câte a făcut 
Dumbledore, n-aş putea să mi-o iert dacă... 

HERMIONE 

Ştiu. 

DOAMNA McGONAGALL (îşi domoleşte furia pentru o clipă) Intenţia 
voastră de a-l salva pe Cedric a fost onorabilă, dar aţi fost induşi în eroare. 
Şi se pare că într-adevăr ai dat dovadă de mult curaj, Scorpius, şi tu, Albuş, 
însă lucrul pe care până şi tatăl tău l-a pierdut din vedere uneori a fost că 
vitejia nu este o scuză pentru prostie. întotdeauna trebuie întâi să gândiţi. 
Gândiţi-vă la ce s-ar putea întâmpla. O lume aflată sub controlul lui 
Voldemort este... 

SCORPIUS 

O lume îngrozitoare. 

DOAMNA MCGONAGALL Sunteţi atât de tineri. 

Aruncă o privire spre HARRY, DRACO, GINNYşi HERMIONE. 


Sunteţi cu toţii atât de tineri. Nu aveţi idee cât de îngrozitoare au fost 
războaiele între vrăjitori. Aţi fost... nesăbuiţi... cu lumea pentru care unii 
oameni... unii prieteni 

foarte dragi de-ai mei şi de-ai voştri... au făcut sacrificii enorme, ca s-o 
creeze şi s-o păstreze aşa. 

ALBUŞ 

Da, doamnă profesoară. 

SCORPIUS 

Da, doamnă profesoară. 

DOAMNA McGONAGALL 

Haideţi! leşiţi! Cu toţii! Şi găsiţi-mi Girotimpul! 

ALBUŞ stă în camera lui. Intră HARR Yşi se uită la fiul lui. 

E furios, dar are grijă să nu lase să se vadă asta. 

HARRY 

Mulţumesc că m-ai lăsat să vin aici. 

ALBUŞ se întoarce spre tatăl său şi dă din cap. Este şi el foarte rezervat. 
HARRY 

Căutările Girotimpului s-au dovedit a fi fără de noroc. Se negociază cu 
tritonii ca să dragheze lacul. (Se aşază stânjenit.) E o cameră frumoasă. 
ALBUŞ 

Verdele e o culoare liniştitoare, nu? Vreau să zic că şi camerele de la 
Gryffindor sunt bune şi frumoase, dar problema e că sunt vopsite în roşu... 
Se spune că roşul te poate face s-o iei un pic razna... Nu e nicio aluzie... 
HARRY 

Poţi să-mi explici de ce ai încercat să faci asta? 

ALBUŞ 

Mă gândeam că aş putea... să schimb lucrurile. M-am gândit că Cedric... Nu 
e corect! 

HARRY 

Fireşte că nu e corect, Albuş, nu crezi că ştiu şi eu asta? Eu am fost acolo. 
Cedric a murit sub ochii mei. Dar să faci aşa ceva... să rişti atâtea... 

ALBUŞ 

Ştiu. 

HARRY (nemaireuşind să-şi stăpânească furia) 

Dacă voiai să încerci să faci ce am făcut eu înseamnă că n-ai priceput 
nimic. Eu nu m-am oferit să iau parte la o aventură, ci am fost obligat. Tu ai 
făcut un lucru complet nesăbuit, un lucru absolut prostesc şi periculos, care 
ar fi putut distruge tot ce... 

ALBUŞ 

Ştiu! Bine! Ştiu! 


Pauză. ALBUŞ îşi şterge o lacrimă. HARRY bagă de seamă şi trage adânc 
aer în piept. Era cât pe ce să-şi piardă cumpătul. Reuşeşte să se calmeze. 
HARRY 

Da, şi eu am greşit... când am crezut că Scorpius este fiul lui Voldemort. 
Nu el era norul acela negru. 

ALBUŞ 

Nu. 

HARRY 

Şi am încuiat harta. N-ai s-o mai vezi niciodată. Mama ţi-a lăsat camera 
exact aşa cum a fost când ai fugit, ştii? Nu-mi dădea voie să mai intru 
acolo, nu dădea voie nimănui să intre... Ai speriat-o foarte tare... Şi pe 
mine. 

ALBUŞ 

Eu te-am speriat pe tine foarte tare? 

HARRY 

Da. 

ALBUŞ 

Eu am crezut că Harry Potter nu se teme de nimic. HARRY 

Asta este impresia pe care ţi-o dau? 

ALBUŞ (se uită la tatăl lui, încercând să-l înţeleagă) 

Nu cred că v-a povestit Scorpius, dar, când ne-am întors după ce n-am 
reuşit să reparăm prima probă, deodată eu am ajuns în casa Gryffindor. Nici 
atunci noi doi nu ne-am înţeles... Aşa că faptul că fac parte din casa 
Slytherin... Nu de aici pornesc problemele dintre noi. Nu este vorba numai 
despre asta. 

HARRY 

Nu. Ştiu. Nu este vorba numai despre asta. (Se uită la ALBUŞ.) Eşti în 
regulă, Albuş? 

ALBUŞ 

Nu. 

HARRY 

Nu. Nici eu. 

ACTUL III, SCENA 12 

VIS, GODRIC'S HOLLOW, CIMITIR 

TÂNĂRUL HARRY se uită la o piatră de mormânt acoperită cu buchete de 
flori. Ține şi el un mic buchet de flori în mână. 

MĂTUŞA PETUNIA 

Hai odată, aşază amărâtele alea de floricele şi hai să mergem! Deja nu mai 
pot suferi sătucul ăsta lamentabil, nu ştiu ce-a fost în mintea mea... 
Godric's Hollow. Codrii Hăului ar fi trebuit să se numească. Locul ăsta nu 
e decât un morman de gunoaie. Haide, repejor! 


TÂNĂRUL HARRY se apropie de mormânt şi rămâne pe loc încă o clipă. 
Haide odată, Harry!... Nu avem timp pentru asta. Duddy are întrunire la 
cercetaşi în seara asta Şi ştii că nu poate suferi să întârzie. 

TÂNĂRUL HARRY 

Mătuşă Petunia... Noi suntem ultimele lor rude în viaţă, aşa este? 
MĂTUŞA PETUNIA 

Da. Tu şi cu mine. Da. 

TÂNĂRUL HARRY 

ŞI... ei nu erau foarte populari? Ziceai că nu aveau prea mulţi prieteni? 
MĂTUŞA PETUNIA 

Lily - Doamne, iart-o! - încerca... Nu era ea de vină, dar oamenii n-o 
plăceau deloc... Din cauza firii ei. Era pătimaşă, apoi erau obiceiurile ei şi... 
felul ei de a fi. Iar tatăl tău... Nesuferit tip, extraordinar de nesuferit. Nu 
aveau prieteni. Nici unul, nici celălalt. 

TÂNĂRUL HARRY 

Atunci întrebarea mea este: cum de sunt atâtea flori aici? Cum de tot 
mormântul lor e acoperit de flori? 

MĂTUŞA PETUNIA se uită împrejur, parcă vede florile pentru prima dată 
ŞI este foarte impresionată. Se apropie şi se aşază lângă mormântul surorii 
ei, străduindu-se să nu lase să se vadă emoția care o încearcă, dar în acelaşi 
timp lăsându-se pradă ei. 

MĂTUŞA PETUNIA 

Oh, da! Păi, sunt... sunt ceva flori aici. Trebuie să le fi adus vântul de pe 
celelalte morminte. Sau a făcut cineva o glumă. Da, mai degrabă asta, cred. 
Cine ştie ce ticălos care n-avea nicio treabă a trecut pe aici, a adunat florile 
de pe toate celelalte morminte şi le-a pus aici... 

TÂNĂRUL HARRY 

Dar pe toate este scris numele lor... „Lily şi James, nu vom uita niciodată ce 
ați făcut“, „Lily şi James, sacrificiul vostru...“ 

VOLDEMORT 

Simt mirosul vinovăţiei, pluteşte în aer duhoarea vinovăţiei. 

MĂTUŞA PETUNIA (către TÂNĂRUL HARRY) 

Pleacă! Pleacă de-acolo! 

îl trage pe TÂNĂRUL HARRY înapoi. Mâna lui VOLDEMORT se ridică 
în aer, deasupra pietrei de pe mormântul soților Potter, apoi apare şi restul. 
Nu-i vedem chipul, dar silueta lui este colțuroasă, înfricoşătoare. 
MĂTUŞA PETUNIA 

Ştiam eu! Locul ăsta e primejdios. Cu cât plecăm mai repede din Godric's 
Hollow, cu atât mai bine. 

îl trage pe TÂNĂRUL HARRY de pe scenă, dar TÂNĂRUL HARRY se 
întoarce cu faţa spre VOLDEMORT. 


VOLDEMORT 

încă tot mai vezi prin ochii mei, Harry Potter? 

TÂNĂRUL HARRY iese din scenă, tulburat, iar din mantia lui 
VOLDEMORT ţâşneşte deodată ALBUŞ, care întinde disperat o mână spre 
tatăl lui. 

ALBUŞ 

Taţi... Taţi... 

Se aud nişte cuvinte în Herpetiliană. 

Vine. Vine. Vine. 

Apoi un urlet. 

Şi apoi, din fundul încăperii, şoapte peste capetele tuturor. 

Cuvinte rostite de o voce inconfundabilă. Vocea lui VOLDEMORT... 
Haaarry Poootter! 

ACTUL III, SCENA 13 

CASA LUI HARRY SI A LUI GINNY POTTER, ÎN BUCĂTĂRIE 
HARRY este într-un hal fără de hal, împietrit. Nu-şi poate lua gândul de la 
ce ar putea să-i transmită visele acestea. 

GINNY 

Harry! Harry! Ce este? Ai ţipat... 

HARRY 

Visele acelea nu mai încetează odată. 

GINNY 

Dar nici nu aveau cum să înceteze imediat. A fost o perioadă foarte 
stresantă şi... 

HARRY 

Dar eu n-am fost niciodată în Godric's Hollow împreună cu Petunia. Asta 
nu... 

GINNY 

Harry, acum chiar mă bagi în sperieţi! 

HARRY 

El este încă aici, Ginny! 

GINNY 

Cine este încă aici? 

HARRY 

Voldemort. L-am văzut pe Voldemort. Şi pe Albuş. 

GINNY 

Iar Albuş...? 

HARRY 

A spus... Voldemort a spus: „Simt mirosul vinovăţie, pluteşte în aer 
duhoarea vinovăţiei“. Şi vorbea cu mine. 

HARRY se uită la ea. îşi atinge cicatricea. Chipul lui GINNY se întunecă. 


GINNY 

Harry, Albuş e încă în pericol? 

HARRY (pălind) 

Cred că suntem în pericol cu toţii. 

SCORPIUS se apleacă ameninţător peste tăblia de la capul patului lui 
ALBUŞ. 
SCORPIUS 

Albuş... PsstL. Albuş! 

ALBUŞ nu se trezeşte. 

SCORPIUS 

ALBUŞ! 

ALBUŞ se trezeşte, speriat. SCORPIUS râde. 
ALBUŞ 
Bravo! Este un mod foarte plăcut de a trezi pe cineva aşa încât să nu-l 
sperii. 

SCORPIUS 

Ştii, am observat un lucru foarte ciudat - de când am fost în cel mai 
înspăimântător loc imaginabil, nu mai sunt atât de fricos. Am devenit 
Scorpius cel Neînfricat. Am devenit Malfoy cel Făr'-de-Griji. 

ALBUŞ 

Bun! 

SCORPIUS 

Vreau să zic că în mod normal aş lua-o razna dacă ar trebui să stau mereu 
închis, mereu în arest, dar acum... Care-i cel 

mai mare rău pe care pot să mi-l facă? Să-l aducă înapoi pe Voldy Morty şi 
să-l pună să mă tortureze? Nu. 

ALBUŞ 

Eşti ceva de speriat când eşti în toane bune, ştii asta? SCORPIUS 

Azi, când a venit Rose la mine în timpul orei de filtre şi elixire şi mi-a spus 
Cap-sec, aproape c-am luat-o în braţe. Nu, adică nu „aproape“; chiar am 
încercat s-o iau în braţe, dar mi-a tras una în fluierul piciorului. 

ALBUŞ 

Nu sunt sigur că neînfricarea asta a ta o să-ţi facă bine la sănătate. 
SCORPIUS (se uită la ALBUŞ; expresia de pe chipul lui devine mai 
meditativă) 

Nu ştii ce bine e să fii din nou aici, Albuş! Totul a fost oribil acolo. 
ALBUŞ 

Cu excepţia faptului că lui Polly Chapman îi plăcea de tine. SCORPIUS 
Cedric era o cu totul altă persoană, un tip întunecat, periculos. Tata făcea 
tot ce îi spuneau ei. Iar eu... Am descoperit un alt Scorpius, ştii? Un 


Scorpius cu aere de stăpân, încrâncenat, rău. Celorlalți le era frică de mine. 
Parcă eram cu toții supuşi unui test pe care nu l-a trecut însă nimeni. 
ALBUŞ 

Dar ai schimbat tu lucrurile. Ți s-a dat o şansă, iar tu ai schimbat timpul 
înapoi. ŞI te-ai schimbat şi pe tine înapoi cum erai. 

SCORPIUS 

Dar asta numai pentru că ştiam ce ar trebui să fiu. 

ALBUŞ (găndindu-se la ce i-a spus SCORPIUS) 

Crezi că şi eu am fost supus unui test? Am fost, nu-i aşa? 

SCORPIUS Nu. Nu încă. 

ALBUŞ 

Aici greşeşti. Prostia pe care am făcut-o nu a fost că m-am întors în trecut... 
Oricine poate face greşeala asta. Prostia a fost că în înfumurarea mea am 
crezut că o să-mi meargă de două ori. 

SCORPIUS 

Amândoi ne-am întors în trecut. 

ALBUŞ 

Şi de ce eram atât de hotărât să fac asta? Pentru Cedric? Zău aşa! Nu! 
Voiam să dovedesc ceva. Tata avea dreptate. El n-a pornit în aventurile lui 
pentru că aşa a vrut. Ceea ce am păţit eu este numai din vina mea... ŞI, dacă 
n-ai fi fost tu, forţele întunericului ar fi pus stăpânire pe tot. 

SCORPIUS 

Dar nu s-a întâmplat aşa. Şi trebuie să fii recunoscător pentru asta, aşa cum 
sunt şi eu. Când mi-au intrat Demen- torii în minte, Severus Snape mi-a 
spus să mă gândesc la tine. Chiar dacă nu erai acolo, Albuş, dar luptai şi 
tu... Luptai alături de mine. 

ALBUŞ aprobă din cap. E impresionat de ce a spus SCORPIUS. 

Iar ideea de a-l salva pe Cedric nu a fost chiar aşa de proastă... Cel puţin nu 
în capul meu, deşi, ştii şi tu - nu? - că n-o să mai încercăm niciodată asta. 
ALBUŞ 

Da, ştiu. Sunt conştient de asta. 

SCORPIUS 

Bun! Atunci poţi să mă ajuţi să distrug asta. 

Scoate Girotimpul şi i-l arată lui ALBUŞ. 

ALBUŞ 

Dar îmi aduc bine aminte că le-ai spus tuturor că zace pe fundul lacului. 
SCORPIUS 

Ei bine, se pare că Malfoy cel Făr'-de-Griji este şi un mincinos destul de 
bun. 

ALBUŞ 

Scorpius... Ar trebui să spunem cuiva despre Girotimp... SCORPIUS 


Cui? înaintea noastră a fost în custodia ministerului. Eşti sigur că n-o să 
vrea să-l păstreze din nou? Numai tu şi cu mine ştim pe pielea noastră cât e 
de periculos. Asta înseamnă că tu şi cu mine trebuie să-l şi distrugem. Să nu 
mai facă nimeni altcineva ce am făcut noi, Albuş. Nimeni! Nu (uşor 
afectat), e timpul ca întoarcerea în timp să rămână de domeniul trecutului. 
ALBUŞ 

Eşti foarte mândru de fraza asta, nu? 

SCORPIUS 

M-am gândit toată ziua la ea. 

HARRY şi GINNY trec repede prin dormitor, cu CRAIG BOWKER JR pe 
urmele lor. 

CRAIG BOWKER JR 

Ţin să mai spun o dată că ceea ce faceţi este împotriva regulamentului. Şi e 
miezul nopţii. 

HARRY 

Trebuie să-l găsesc pe fiul meu! 

CRAIG BOWKER JR 

Ştiu cine sunteţi, domnule Potter, dar şi dumneavoastră trebuie să înțelegeţi 
că este împotriva regulamentului şcolar ca părinţii şi profesorii să intre în 
sediul unei case fără acordul expres al... 

Deodată în spatele lor apare DOAMNA McGONAGALL. 

DOAMNA McGONAGALL 

Craig, termină cu pisălogeala, te rog! 

HARRY 

Ai primit mesajul nostru? Bun! 

CRAIG BOWKER JR (şocat) 

Doamnă directoare! Eu... eu doar... 

HARRY trage deoparte draperia din jurul unui pat. 

DOAMNA McGONAGALL A dispărut? 

HARRY 
Da. 
DOAMNA McGONAGALL Şi tânărul Malfoy? 
GINNY (trăgând într-o parte o altă draperie) 

O, nu! 
DOAMNA McGONAGALL 

Atunci să întoarcem şcoala cu susul în jos. Craig, avem de lucru... 
GINNY şi HARRY rămân pe loc, cu ochii la pat. 

GINNY 

Nu ni s-a mai întâmplat asta o dată? 

HARRY 

De data asta am impresia că e şi mai rău. 


GINNY (se uită la soțul ei, temătoare) 

Ai vorbit cu el mai devreme? 

HARRY 

Da. 

GINNY 

Ai fost aici, în dormitorul lui, şi ai vorbit cu el? 

HARRY 

Doar ştii că da. 

GINNY 

Harry, ce i-ai spus băiatului nostru? 

HARRY (percepe nota acuzatoare din vocea ei) 

Am încercat să fiu sincer cu el, aşa cum mi-ai spus... Nu i-am zis nimic. 
GINNY 

Şi te-ai stăpânit? Cât de aprinsă a fost discuţia? 

HARRY 

Nu cred că... Crezi că eu l-am pus din nou pe fugă? 

GINNY 

Harry, pot să-ţi iert o greşeală, poate chiar două. Dar cu cât faci mai multe 
greşeli, cu atât îmi vine mai greu să te iert. 

ACTUL III, SCENA 16 

HOGWARTS, ÎN VOLIERA BUFNITELOR 

1 » 

SCORPIUS şi ALBUŞ ies pe acoperişul scăldat într-o lumină argintie. 
Pretutindeni în jurul lor se aude uguit de bufniţe. 

SCORPIUS 

Deci, eu cred că ajunge o simplă Vrajă Confringo. 

ALBUŞ 

Categoric nu! Pentru aşa ceva ai nevoie de Expulso. SCORPIUS 
Expulso ? Dacă folosim Expulso, după asta zile în şir o să culegem bucățele 
de Girotimp din voliera bufniţelor. 

ALBUŞ 

Atunci Bombardai SCORPIUS 

Ca să trezim tot Hogwartsul? Mai degrabă Stupefy. La început aşa erau 
distruse Girotimpurile, cu Stupefy. 

ALBUŞ 

Tocmai, că asta s-a mai făcut. Hai să facem ceva nou, ceva amuzant! 
SCORPIUS 

Amuzant? Ascultă, mulți vrăjitori nu se gândesc cât de important este să 
alegi vraja corespunzătoare, dar să ştii că asta chiar contează. Cred că este 
unul dintre aspectele serios subestimate ale vrăjitoriei moderne. 
DELPHI 


„Unul dintre aspectele serios subestimate ale vrăjitoriei moderne“? Voi doi 
sunteţi cei mai buni, ştiaţi asta? 

SCORPIUS (ridică privirea, uimit să o vadă pe DELPHI, care a apărut în 
spatele lor) 

Uau! Eşti... hm... Ce cauţi aici? 

ALBUŞ 

M-am gândit că e bine să-i trimit o bufniţă... s-o informez şi pe ea ce avem 
de gând să facem. 

SCORPIUS îi aruncă prietenului lui o privire acuzatoare. 

Treaba asta o priveşte şi pe ea. 

SCORPIUS se gândeşte, apoi dă din cap că este de acord. DELPHI 

Ce anume mă priveşte? Despre ce-i vorba? 

ALBUŞ (scoțând din buzunar Girotimpul) 

Trebuie să distrugem Girotimpul. Lucrurile pe care le-a văzut Scorpius 
după cea de-a doua probă... îmi pare rău, dar nu putem risca să ne 
întoarcem acolo. Nu-l putem salva pe vărul tău. 

DELPHI (uităndu-se la Girotimp, apoi la cei doi) 

Bufnița ta nu mi-a spus mare lucru... 

ALBUŞ 

închipuie-ţi cea mai rea lume cu putinţă, apoi înmulțește totul cu doi. 
Oameni care sunt torturați, Dementori pretutindeni, un Voldemort despotic, 
tatăl meu mort, eu nu mă născusem, lumea sufocată de magie neagră... Nu 
se poate, pur şi simplu nu putem lăsa să se întâmple aşa ceva! 

DELPHI (ezită, apoi se schimbă la faţă) 

Şi Voldemort era la putere? Era viu? 

SCORPIUS 

Da, el conducea totul. Era înfiorător. 

DELPHI 

Şi asta s-a întâmplat din pricina a ceea ce am făcut noi? SCORPIUS 

Da. După umilinţa pe care i-am provocat-o, Cedric s-a încrâncenat tot mai 
tare şi în cele din urmă a devenit şi el Mortivor şi... şi totul a luat-o razna de 
tot. 

DELPHI (studiază chipul lui SCORPIUS cu atenţie; chipul ei se întunecă) 
Mortivor? 

SCORPIUS 

Şi criminal. L-a omorât pe profesorul Longbottom. DELPHI 

Atunci... fireşte... trebuie să-l distrugem! 

ALBUŞ 

înţelegi? 

DELPHI 


Aş merge chiar mai departe decât atât... Aş zice că şi Cedric ar fi înţeles. O 
să-l distrugem împreună, după care o să mergem la unchiul meu să-i 
explicăm situaţia. 

ALBUŞ 

Mulţumesc. 

DELPHI le zâmbeşte trist, apoi ia Girotimpul. Se uită la el şi expresia de pe 
chipul ei se schimbă uşor. 

O, ce desen frumos! 

DELPHI 

Cum? 

Lui DELPHI i s-a desfăcut mantia şi pe ceafă i se vede un tatuaj cu un 
Augureu. 

ALBUŞ 

Semnul tău de pe ceafă. Nu l-am mai văzut până acum. Şi aripile... Asta 
este ceea ce Mageamiii numesc tatuaj? 

DELPHI 

A, da. Reprezintă un Augureu. 

SCORPIUS 

Un Augureu? 

DELPHI 

N-aţi învăţat despre ei la orele de îngrijirea creaturilor magice? Sunt nişte 
păsări negre, sinistre, care atunci când se apropie ploaia încep să plângă. 
Cândva vrăjitorii credeau că plânsul Augureului prevesteşte moartea. Când 
eram mică, femeia care îmi era tutore avea un Augureu pe care îl ţinea într- 
o cuşcă. 

SCORPIUS 

Tutore...? 

DELPHI (se uită la SCORPIUS; acum, că are Girotimpul în mână, se joacă 
cu ei) 

Ea spunea că Augureul plânge fiindcă prevede că n-am s-o sfârşesc prea 
bine. O chema Euphemia Rowle... Nu prea mă plăcea... Avea grijă de mine 
doar pentru aur. 

ALBUŞ 

Şi atunci de ce ai ţinut să ai un tatuaj cu pasărea ei? DELPHI 

îmi aminteşte că viitorul este aşa cum mi-l croiesc eu. ALBUŞ 

Grozav ! Poate c-o să-mi fac şi eu un tatuaj cu un Augureu. SCORPIUS 
Cei din familia Rowles erau Mortivori fanatici. 

Brusc îi trec prin minte o mulțime de lucruri. 

ALBUŞ 


Haide, să ne apucăm să-l distrugem... Tu ce vrajă ai folosi - Confringo? 
Stupety? Bombarda? 

SCORPIUS 

Dă-ni-l înapoi! Dă-ne înapoi Girotimpul! 

DELPHI 

Cum? 

ALBUŞ 

Scorpius? Ce faci? 

SCORPIUS 

Nu cred că ai fost bolnavă când ai fost mică! De ce nu ai studiat şi tu la 
Hogwarts? Şi de ce eşti aici acum? 

DELPHI 

Vreau să-l aduc înapoi pe vărul meu! 

SCORPIUS 

Iţi spuneau Augureul... în cealaltă lume... îți spuneau Au- gureul! 

DELPHI (cu un zâmbet înflorindu-i pe chip) 

Augureul? Asta îmi place! 

ALBUŞ 

Delphi? 

DELPHI este foarte rapidă. Ridică bagheta paralel cu pământul, atacându-l 
pe SCORPIUS. Şi este mult mai puternică decât el. SCORPIUS încearcă să 
o ţină la distanţă, dar ea îl înfrânge cu uşurinţă. 

DELPHI 

Fulgari! 

într-o clipă în jurul braţelor lui SCORPIUS se înfăşoară nişte frânghii dure, 
luminoase. 

SCORPIUS Albuş! Fugi! 

ALBUŞ priveşte în jur buimac, apoi începe să fugă. 

DELPHI 

Fulgari! 

ALBUŞ este azvârlit la pământ, cu mâinile legate brutal cu acelaşi fel de 
frânghi. 

DELPHI 

Asta este prima vrajă pe care sunt nevoită să o folosesc împotriva voastră. 
Credeam că voi fi nevoită să folosesc mult mai multe. Dar pe voi v-am 
putut controla mult mai uşor decât pe Amos. Copiii, şi mai ales băieţii, sunt 
aşa de uşor de dus de nas... Acum hai să punem ordine în debandada asta o 
dată pentru totdeauna... 

ALBUŞ 

Dar de ce? Şi ce anume? Cine eşti tu? 

DELPHI 


Albuş, eu sunt noul trecut! 

Ii ia lui ALBUŞ bagheta din mână şi o rupe în două. 

Eu sunt noul viitor! 

Ii smulge şi lui SCORPIUS bagheta şi o rupe în două. 

Eu sunt răspunsul pe care îl căuta această lume. 

ACTUL 11!, SCENA 17 

MINISTERUL AFACERILOR MAGICE, ÎN BIROUL LUI HERMIONE 
Ron stă pe biroul lui HERMIONE şi mănâncă terci de ovăz. RON 

Pur şi simplu nu-mi pot reveni! Deci în unele realități noi doi nici măcar nu 
suntem căsătoriți... 

HERMIONE 

Ron, indiferent despre ce este vorba... nu mai am decât zece minute până ce 
vor apărea goblinii să discutăm despre problemele de securitate la 
Gringotts... 

RON 

Vreau să spun că suntem împreună de atâta vreme... şi suntem căsătoriţi de 
atâta vreme... de atât de multă vreme... 

HERMIONE 

Ron, dacă ai de gând să-mi spui că vrei să luăm o pauză, bag pana asta de 
scris în tine! 

RON 

Taci! Vrei să taci măcar o dată? Vreau să facem şi noi o chestie din aceea 
despre care am tot citit... Să ne reînnoim jurămintele de căsătorie. Ce zici? 
HERMIONE (se înmoaie puţin) 

Adică vrei să te mai căsătoreşti cu mine o dată? 

RON 

Păi, când ne-am căsătorit prima oară eram aşa de tineri, iar eu m-am matolit 
aşa de rău, că, sincer să fiu, nu prea 

îmi mai amintesc multe, aşa că... Adevărul este că... Te iubesc, Hermione 
Granger, şi, orice ar spune timpul, aş vrea să am ocazia să spun asta în faţa 
unei mulțimi de oameni. încă o dată. Şi treaz de data asta. 

HERMIONE (uitându-se la el, îl trage spre ea şi îl sărută) 

Eşti foarte dulce. 

RON 

Iar tu ai gust de caramele... 

HERMIONE râde. 

HARRY, GINNY şi DRACO intră tocmai când cei doi dau să se sărute din 
nou. HERMIONE şi RON se despart repede. 

HERMIONE 

Harry, Ginny şi... oh... Draco... Ce plăcere să vă văd... HARRY 

Am început din nou să am visele acelea... De fapt, nici nu au încetat. 


GINNY 

Iar Albuş a dispărut. Din nou. 

DRACO 

Şi Scorpius. Am rugat-o pe McGonagall să caute în întreaga şcoală. Nu 
sunt nicăieri! 

HERMIONE 

îi convoc îndată pe Aurori şi... 

RON 

Nu, nu e nevoie, este în regulă. Pe Albuş l-am văzut eu aseară. E în regulă. 
DRACO 

Unde? 

Se întorc toţi şi se uită la RON, care e puţin tulburat la început, dar continuă 
să le povestească. 

RON 

Tocmai beam, ca tot omul, câteva păhărele de whisky-nfocat împreună cu 
Neville în Hogsmeade şi puneam ţara la cale... 

ca tot omul... Şi ne întorceam acasă... destul de târziu, adică foarte târziu, şi 
încercam să mă gândesc ce şemineu Flu- flu să folosesc, fiindcă dacă ai 
băut un pic nu prea îţi vine să foloseşti şeminee mai strâmte... sau prea 
răsucite sau... 

GINNY 

Ron, ai putea să spui ce ai de spus înainte să sărim pe tine şi să te 
sugrumăm? 

RON 

Albuş nu a fugit... Doar şi-a luat un pic de pauză... Are o prietenă mai în 
vârstă... 

HARRY 

O prietenă mai în vârstă? 

RON 

Şi încă una pe cinste, cu un păr argintiu minunat. l-am văzut împreună pe 
acoperiş, lângă voliera bufniţelor, împreună cu Scorpius, care cred că le 
cam ţinea lumânarea. M-am bucurat să văd că filtrul dragostei pe care i l- 
am dat a funcționat. 

HARRY (îi vine o idee) 

Şi părul fetei... era argintiu cu albastru? 
RON 

Asta este! Argintiu cu albastru, da! 
HARRY 


Vorbeşte despre Delphi Diggory, nepoata lui... Amos Dig- gory. 
GINNY 


Deci tot despre Cedric este vorba şi de data asta? 

HARRY nu spune nimic, gândurile i se învârt iute în cap. 
HERMIONE (priveşte prin încăpere, îngrijorată, apoi deschide uşa şi 
strigă) 

Ethel! Anulează întâlnirea cu goblinii! 

ACTUL III, SCENA 18 

CĂMINUL DE BĂTRÂNI SF. OSWALD PENTRU VRĂJITOARE 
$1 VRĂJITORI, ÎN CAMERA LUI AMOS 

Intră HARRY, cu bagheta îndreptată în faţă, împreună cu DRACO. 
HARRY 

Unde sunt? 

AMOS 

Harry Potter, ce pot face pentru dumneavoastră? Şi Draco Malfoy. Ce 
noroc pe mine! 

HARRY 

Am aflat cum l-ai folosit pe fiul meu. 

AMOS 

Eu l-am folosit pe fiul dumneavoastră? Nu! Dimpotrivă, dumneavoastră, 
domnule, l-aţi folosit pe frumosul meu fiu! 

DRACO 

Spune-ne... Acum! Unde sunt Albuş şi Scorpius? Altminteri ai să suporţi 
cele mai grave consecinţe. 

AMOS 

Dar de unde să ştiu eu unde sunt? 

DRACO 

Nu face pe senilul cu noi, bătrâne! Ştim că i-ai trimis bufnițe. 

AMOS 

Eu n-am făcut aşa ceva! 

HARRY 

Amos, eşti tu bătrân, dar nu eşti prea bătrân ca să ajungi în Azkaban! 
Ultima dată băieţii au fost văzuţi pe un turn din Hogwarts împreună cu 
nepoata ta, după care au dispărut. 

AMOS 

Nu am nicio idee ce vreţi să... (Se opreşte o secundă, buimac.) Cu nepoata 
mea? 

HARRY 

Cât ai de gând să te mai prefaci? Da, cu nepoata ta! Vrei să negi că nepoata 
ta se afla acolo la indicaţiile tale exprese? 

AMOS 

Da, neg! Fiindcă nu am nicio nepoată! 

Asta îl face pe HARRY să se oprească. 


DRACO 

Ba da, ai o nepoată care este infirmieră aici! Nepoata ta... Delphini 
Diggory. 

AMOS 

Ştiu sigur că nu am nicio nepoată, fiindcă nu am avut nici fraţi, nici surori. 
Şi nici soţia mea nu a avut. 

DRACO 

Trebuie să aflăm cine este fata asta. Acum! 

ACTUL III, SCENA 19 

HOGWARTS, PE STADIONUL DE QUIDDITCH 

Scena se deschide cu DELPHI, care se bucură din plin de fiecare secundă a 
noii ei identități. Nefericirii şi nesiguranţei le-a luat locul puterea. 

ALBUŞ 

Ce căutăm pe stadionul de Quidditch? 

DELPHI nu spune nimic. 

SCORPIUS 

Trimagiciada... Cea de-a treia probă... Labirintul. Aici se afla labirintul. Ne 
întoarcem după Cedric. 

DELPHI 

Da, e vremea să-l salvăm pe celălalt o dată pentru totdeauna. O să ne 
întoarcem după Cedric şi astfel o să reînviem lumea pe care ai văzut-o tu, 
Scorpius... 

SCORPIUS 

Adică iadul. Vrei să reînvii iadul? 

DELPHI 

Vreau ca lumea să revină la magia pură şi puternică. Vreau să reînvie 
întunericul. 

SCORPIUS 

Vrei să se întoarcă Voldemort? 

DELPHI 

Da! El e adevăratul conducător al lumii vrăjitorilor! Şi se va întoarce! 
Acum, după ce aţi înfundat puţin cu magie primele două probe... Au fost 
cel puţin două vizite din viitor în ele, aşa că n-am să risc să fiu dată în 
vileag sau să-mi fie distrasă atenţia. Cea de-a treia probă este curată, aşa că 
să începem de acolo! 

ALBUŞ 

Noi n-o să-l oprim, indiferent în ce fel vei încerca să ne forțezi... Ştim că 
trebuie să câştige concursul împreună cu tatăl meu. 

DELPHI 

Nu vreau doar să-l opriţi. Vreau să-l umiliţi. Trebuie să zboare afară din 
labirint gol puşcă şi călare pe o mătură făcută din pămătufuri de pene mov. 


Faptul că l-aţi umilit a funcţionat data trecută şi o să funcţioneze şi de data 
asta. Şi astfel se va împlini profeția. 

SCORPIUS 

Nu ştiam că a existat o profeție. Ce profeție? 

DELPHI 

Tu ai văzut lumea aşa cum ar trebui să fie, Scorpius, iar astăzi o să ne 
asigurăm că lumea aceea se va întoarce. 

ALBUŞ 

Ba nu! N-o să facem ce spui tu, indiferent cine eşti! Şi indiferent ce vrei să 
facem! 

DELPHI 

Ba veţi face! 

ALBUŞ 

Pe mine n-ai să mă poți controla decât dacă vei folosi Vraja Imperio. 
DELPHI 

Nu. Pentru împlinirea profeţiei trebuie să acţionaţi voi înşivă, nu nişte 
marionete care doar să arate ca voi. Voi 

trebuie să fiți cei care îl umilesc pe Cedric; Imperio nu este de ajuns... Va 
trebui să vă forțez în alt fel. 

îşi scoate bagheta şi o îndreaptă spre ALBUŞ, care ridică bărbia. 

ALBUŞ 

Fă ce ştii tu mai rău! 

DELPHI (se uită la el, apoi întoarce bagheta spre SCORPIUS) Asta am să 
fac! 

ALBUŞ 

Nu! 

DELPHI 

Da, este exact aşa cum m-am gândit... Asta pare să te înspăimânte cel mai 
tare... 

SCORPIUS 

Albuş, orice mi-ar face... n-o putem lăsa să... 

DELPHI 

Crucio! 

SCORPIUS urlă de durere. 

ALBUŞ Am să... 

DELPHI (râzând) 

Ce? Ce naiba crezi tu că poţi face? Tu, ratatul vrăjitorimii! O pată neagră pe 
numele familiei tale! Un celălaW. Vrei să nu-i fac rău singurului tău 
prieten? Atunci ai să faci ce-ţi spun! 

Se uită la ALBUŞ, în ochii căruia se citeşte hotărârea de a rezista. 

Nu vrei? Crucio! 


ALBUŞ 

Opreşte-te! Te rog! 

CRAIG BOWKER JR (intră în scenă, plin de energie) 

Scorpius? Albuş? Toată lumea vă caută... 

ALBUŞ 

Craig! Pleacă de-aici! Cheamă ajutoare! 

CRAIG BOWKER JR Ce se întâmplă? 

DELPHI 

Avada Kedavra! 

DELPHI trimite un fulger de lumină verde până în celălalt capăt al scenei. 
CRAIG este azvârlit înapoi şi este ucis pe dată. 

Se lasă tăcerea. O tăcere care durează foarte mult timp. 

Nu aţi înţeles încă? Noi nu ne jucăm jocuri pentru copii aici. Voi îmi sunteţi 
de folos, dar prietenii voştri nu. 

ALBUŞ şi SCORPIUS se uită la trupul lui CRAIG. Minţile lor sunt într-un 
infern. 

Mi-a luat mult timp ca să-ți descopăr slăbiciunea, Albuş Potter. Credeam că 
este mândria sau dorinţa de a-l impresiona pe tatăl tău. Dar după aceea mi- 
am dat seama că slăbiciunea ta era aceeaşi ca a tatălui tău: prietenia. Vei 
face exact ce îți spun, altminteri Scorpius va muri, aşa cum a murit şi 
celălalt. (Se uită la cei doi.) Voldemort se va întoarce, iar Augureu va sta 
alături de el. Exact aşa cum s-a profețit. „Când ceilalţi vor fi salvaţi, când 
timpul se va întoarce, când copiii nevăzuţi îşi vor ucide taţii, atunci se va 
întoarce Stăpânul întunericului.“ 

Zâmbeşte. îl trage pe SCORPIUS spre ea cu brutalitate. 

Cedric este celălalt, iar Albuş... 

îl trage şi pe Albuş mai aproape cu brutalitate. 

Albuş este copilul nevăzut care îşi va ucide tatăl, rescriind istoria, făcând 
astfel posibilă întoarcerea Stăpânului întunericului. 

Girotimpul începe să se învârtă. 

DELPHI (trăgându-le mâinile spre Girotimp) 

Acum! 

Un vâjâit, apoi pentru o clipă se aprinde o lumină puternică. Un vacarm de 
zgomote stridente. 

Şi timpul se opreşte. Apoi se întoarce, stă pe gânduri o clipă, după care 
începe să se deruleze brusc în urmă, la început mai încet... 

Apoi prinde viteză. 

Apoi se aude un sunet de aspirație. Apoi un zbang. 

ACTUL III, SCENA 20 

TRIMAGICIADA, LABIRINTUL, 1995 


Labirintul este o spirală formată din garduri vii care se mişcă întruna. 
DELPHI păşeşte hotărâtă prin el, trăgându-i după ei pe ALBUŞ şi 
SCORPIUS, care au cu braţele legate. Doar picioarele şi le pot mişca, dar le 
mişcă fără tragere de inimă. 

LUDO BAGMAN 

Doamnelor şi domnilor, băieţi şi fete... vă prezint... cea mai mare... 
fantastica... singura... şi unica TRIMAGICIADĂ! 

Se aud urale puternice. DELPHI se întoarce spre stânga. 

Dacă sunteţi de la Hogwarts... să vă aud! (Ovaţiiputernice.) Dacă sunteţi de 
la Durmstrang... să vă aud! (Din nou ovaţii puternice.) ŞI DACĂ SUNTEŢI 
DE LA BEAUXBATONS, SĂ VĂ AUD! 

Se aud ovaţii exagerate. DELPHI şi băieţii sunt forțați să se mute mai 
încolo, fiindcă gardul viu se închide în jurul lor. 

în sfârşit ne arată şi francezii de ce sunt în stare! Doamnelor şi domnilor, vă 
prezint... ultima probă din cadrul Trimagiciadei. Un labirint al misterelor, o 
anomalie întunecoasă, incontrolabilă, căci acest labirint... trăieşte. Trăieşte! 
VIKTOR KRUM traversează scena, trecând prin labirint. 

Şi de ce sunt gata concurenţii noştri să-şi asume riscul de a străbate acest 
coşmar viu? Fiindcă în interiorul labirintului se află o cupă... Şi nu orice fel 
de cupă... într-adevăr, trofeul Trimagiciadei se află în mijlocul acestei 
vegetaţii vii. 

DELPHI 

Unde este? Unde este Cedric? 

Unul dintre gardurile vii aproape că îi disecă pe ALBUŞ şi pe SCORPIUS. 
SCORPIUS 

Gardurile astea vor să ne omoare şi pe noi? Din bine în mai bine! 

DELPHI 

Țineţi pasul, altfel o să suportaţi consecinţele! 

LUDO BAGMAN 

Pericolele sunt nenumărate, dar premiile sunt palpabile. Cine va reuşi să 
ajungă până la capăt? Cine se va prăbuşi la ultimul gard? Ce eroi avem 
printre noi? Numai timpul ne va spune, doamnelor şi domnilor, numai 
timpul ne va spune. 

Cei trei păşesc prin labirint, SCORPIUS şi ALBUŞ îmboldiţi de DELPHI. 
In timp ce ea înaintează, băieţii prind ocazia de a vorbi între ei. 

SCORPIUS 

Albuş, trebuie să facem ceva! 

ALBUŞ 

Ştiu, dar ce? Ne-a rupt baghetele, ne-a legat şi ameninţă că te va ucide. 
SCORPIUS 

Sunt gata să mor, dacă asta va împiedica întoarcerea lui Voldemort! 


ALBUŞ 

Zău? 

SCORPIUS 

N-ai să apuci să mă jeleşti nici tu multă vreme, fiindcă, după ce mă va 
lichida pe mine, te va omorî repede şi pe tine. 

ALBUŞ (disperat) 

Gândeşte-te la defectul Girotimpului, regula celor cinci minute... Să tragem 
de timp cât putem. 

SCORPIUS 

N-o să meargă. 

încă un gard viu îşi schimbă direcţia, iar DELPHI îi trage pe ALBUŞ şi pe 
SCORPIUS după ea. Şi cei trei înaintează mai departe prin acest labirint al 
disperării. 

LUDO BAGMAN 

Acum daţi-mi voie să vă aduc aminte care este situaţia în acest moment! 
împreună pe primul loc... domnul Cedric Diggory şi domnul Harry Potter! 
Pe locul al doilea... domnul Viktor Krnm! Şi pe locul al treilea... sacre bleu, 
domnişoara Fleur Delacour! 

Deodată ALBUŞ şi SCORPIUS ies în fugă din spatele unui gard viu. 
ALBUŞ 

Unde-a plecat? 

SCORPIUS 

Contează? încotro s-o luăm? 

DELPHI (se ridică de la pământ în spatele lor, zburând fără mătură) 

Biete creaturi fără minte! îi trânteşte pe băieţi la pământ. 

Credeţi că puteţi scăpa de mine? 

ALBUȘŞ (uluit) 

Tu zbori... fără mătură? 

DELPHI 

Măturile sunt nişte obiecte greoaie şi inutile. Au trecut deja trei minute. 
Mai avem doar două minute. Şi trebuie să faceţi ce vă spun! 

SCORPIUS 

Ba nu, n-o să facem! 

DELPHI 

Credeţi că vă puteţi lupta cu mine? 

SCORPIUS 

Nu. Dar putem refuza să facem ce ne spui dacă ne împotrivim chiar cu 
riscul vieţii noastre. 

DELPHI 

Profeţia trebuie să se împlinească! Şi noi o s-o împlinim. SCORPIUS 
Profeţiile pot fi răsturnate. 


DELPHI 

Greşeşti, copile, profețiile sunt viitorul! 

SCORPIUS 

Dar, dacă profeția asta se va împlini oricum, atunci de ce să mai încercăm 
noi să influenţăm viitorul? Felul în care acţionezi îţi contrazice 
convingerile... Ne târăşti după tine prin labirintul ăsta fiindcă tu crezi că 
profeția are nevoie de ajutorul nostru. Dacă este aşa, atunci înseamnă că 
profeţiile pot fi şi răsturnate... împiedicate să se împlinească. 

DELPHI 

Vorbeşti prea mult, copile. Crucio! 

SCORPIUS este răpus de durere. 

ALBUŞ 

Scorpius! 

SCORPIUS 

Ai vrut să fii pus la încercare şi tu, Albuş! Asta este încercarea şi împreună 
o s-o trecem cu bine. 

ALBUŞ se uită la SCORPIUS; înţelege în sfârşit ce are de făcut. Dă din 
cap. 

DELPHI 

Atunci veţi muri! 

ALBUŞ (cu putere) 

Da, vom muri! Şi vom muri bucuroşi la gândul că în felul acesta am reuşit 
să te oprim. 

DELPHI (înălțându-se, furioasă) 

Nu avem timp de asta. Cru...! 

O VOCE MISTERIOASĂ Expelliarmus! 

Bang! Bagheta lui DELPHI zboară cât colo. SCORPIUS priveşte uimit ce 
se întâmplă. 

Brachiabindo! 

DELPHI este legată fedeleş. SCORPIUS şi ALBUŞ se întorc în acelaşi 
timp în direcţia din care a venit lovitura şi fac ochii cât cepele, uluiţi, 
uitându-se la un tânăr arătos de vreo şaptesprezece ani. Este CEDRIC. 
CEDRIC 

Nu mai faceţi niciun pas! 

SCORPIUS Dar tu eşti... 

CEDRIC 

Cedric Diggory. Am auzit urlete; a trebuit să vin să văd ce se întâmplă. 
Spuneţi cum vă numiţi, bestiilor! Am să vă ţin eu piept! 

ALBUȘ (se întoarce, uimit) 

Cedric? 

SCORPIUS Ne-ai salvat. 


CEDRIC 

Voi faceţi parte din această probă? Sunteţi unul dintre obstacole? Vorbiţi! 
Trebuie să vă înfrâng şi pe voi? 

Urmează o clipă de tăcere. 

SCORPIUS 

Nu. Trebuie doar să ne eliberezi. în asta constă proba. 

CEDRIC (stă în cumpănă o clipă, încercând să-şi da seama dacă este o 
capcană, apoi îşi flutură bagheta) 

Emancipare! Emancipare! 

Cei doi băieţi sunt dezlegaţi. 

Şi acum pot trece mai departe? Să termin labirintul? 

Băieţii se uită la CEDRIC şi se întristează. 

ALBUŞ 

Mă tem că într-adevăr trebuie să termini labirintul. CEDRIC 

Atunci am să-l termin. 

Se îndepărtează de ei, încrezător. ALBUŞ se uită după el, dorindu-și cu 
disperare să spună ceva, dar nu ştie ce. 

ALBUŞ 

Cedric... 

CEDRIC se întoarce spre el. 

Tatăl tău te iubeşte foarte mult. 

CEDRIC 

Cum? 

DELPHI, în spatele lor, începe să se agite. Se târăşte pe pământ. 
ALBUŞ 

Mă gândeam că trebuie să ştii asta. 

CEDRIC 

OK... ăă... Mulţumesc. 

CEDRIC se uită la ALBUŞ încă o clipă, apoi se îndepărtează. DELPHI 
scoate din mantie Girotimpul. 

SCORPIUS 

Albuş! 

ALBUŞ 

Nu! Aşteaptă... 

SCORPIUS 

Girotimpul se roteşte... Uită-te la Delphi... Nu se poate să ne lase aici! 
ALBUŞ şi SCORPIUS se reped să atingă Girotimpul. 

Un vâjâit, apoi pentru o clipă se aprinde o lumină puternică. Un vacarm de 
zgomote stridente. 


Şi timpul se opreşte. Apoi se întoarce, stă pe gânduri o clipă, după care 
începe să se deruleze brusc în urmă, la început mai încet... 

Apoi prinde viteză. 

Albuş... 

ALBUŞ 

Ce am făcut? 

SCORPIUS 

N-am avut încotro, am călătorit iar cu Girotimpul ca să încercăm s-o oprim. 
DELPHI 

Să mă opriţi? Şi cum credeţi voi că m-aţi oprit? M-am săturat de povestea 
asta! Din pricina voastră s-ar putea ca şansa mea de a-l folosi pe Cedric 
pentru a întuneca lumea să fi fost compromisă. Dar se poate să ai dreptate, 
Scorpius. Poate că într-adevăr profeţiile pot fi răsturnate, poate că pot fi 
înfrânte. Dar ceea ce este absolut sigur este că m-am săturat să încerc să mă 
folosesc de voi, creaturi enervante şi nepricepute. N-am să mai pierd 
secunde preţioase cu voi doi. E vremea să încerc altceva! 

Distruge Girotimpul, care explodează într-o mie de bucăţi. DELPHI se 
ridică din nou în aer şi râde încântată, îndepăr- tându-se brusc. 

Băieţii încearcă s-o urmărească, dar nu au nici cea mai mică şansă s-o 
ajungă, fiindcă ea zboară, iar ei aleargă. 

ALBUŞ 

Nu! Nu! Nu se poate să faci asta! 

PARTEA A DOUA 

SCORPIUS se întoarce şi încearcă să culeagă de pe jos Girotimpul făcut 
ţăndări. 

Girotimpul! L-a distrus? 

SCORPIUS 

Complet! Acum suntem blocaţi aici, în timp. Cine ştie unde suntem... Cine 
ştie ce are de gând să facă... 

ALBUŞ 

Hogwarts arată la fel. 

SCORPIUS 

Da. Nu se poate să fim văzuţi aici. Hai s-o ştergem înainte să ne zărească 
cineva! 

ALBUŞ 

Trebuie s-o oprim pe Delphi, Scorpius! 

SCORPIUS 

Da, ştiu... Dar cum? 

ACTUL III, SCENA 21 

CĂMINUL DE BĂTRÂNI SF. OSWALD 

PENTRU VRĂJITORI ŞI VRĂJITOARE, CAMERA LUI DELPHI 


HARRY, HERMIONE, RON, DRACO şi GINNY se uită prin camera 
simplă, cu pereţii cu lambriuri de stejar. 

HARRY 

Trebuie să fi folosit împotriva lui o Vrajă Confundus. Aşa o fi făcut cu 
toată lumea. S-a dat drept infirmieră, s-a dat drept nepoata lui Amos. 
HERMIONE 

Tocmai am verificat la minister... nu apare nicăieri în evidenţele noastre. 
Este o umbră. 

DRACO 

Specialis Revelio! 

Toată lumea se întoarce spre DRACO. 

Hm, trebuia să încerc şi asta. Ce mai aşteptaţi? Nu ştim absolut nimic, aşa 
că nu ne rămâne decât să sperăm că o să găsim ceva în camera asta. 
GINNY 

Unde ar fi putut ascunde ceva? E o cameră destul de austeră. 

RON 

Ia uitati-vă la lambriurile astea. Trebuie să fie ceva ascuns în ele. 
DRACO 

Sau în pat. 

DRACO începe să studieze patul, GINNY o lampă, iar ceilalţi, lambriurile 
de pe pereţi. 

RON (strigând în timp ce loveşte pereţii) 

Ce ascundeti? Ce aveţi aici? 

HERMIONE 

Poate că ar trebui să ne oprim cu toţii un minut şi să ne gândim la ce... 
GINNY deşurubează sticla unei lămpi cu petrol. în clipa aceea se aude un 
sunet ca o răsuflare, apoi nişte cuvinte şuierate. Toți se întorc spre ea. 
Ce-a fost asta? 

HARRY 

Asta... N-ar trebui s-o mai înţeleg... dar a fost în Herpeti- liană. 
HERMIONE ŞI ce-a spus? 

HARRY 

De unde să...? Nu mai înţeleg Herpetiliana de la moartea lui Voldemort 
încoace. 

HERMIONE 

Şi nici nu te mai doare cicatricea, nu? 

HARRY (uitându-se la HERMIONE) 

Spune: „Bine ai venit, Augureu!“ Cred că trebuie să-i spun să se deschidă... 
DRACO 

Atunci spune-i! 


HARRY închide ochii şi începe să vorbească în Herpetiliană. 

In jurul lor camera începe să se transforme, devenind mai întunecată şi mai 
amenințătoare. Pe toți pereţii apar pictaţi 

o mulțime de şerpi contorsionaţi. Şi deasupra lor, scrisă cu vopsea 
fluorescentă, o profeție. 

Ce zice? 

RON 

„Când ceilalţi vor fi salvaţi, când timpul se va întoarce, când copiii nevăzuţi 
îşi vor ucide taţii, atunci se va întoarce Stăpânul întunericului!“ 

GINNY 

Este o profeție. O nouă profeție! 


HERMIONE 
Cedric... Despre Cedric a spus că este un celălalt. 
RON 


Când timpul se va întoarce... Girotimpul acela este la Delphi, nu? 
Chipurile lor se întunecă de tot. 

HERMIONE 

Foarte probabil. 

RON 

Dar pentru ce are nevoie de Scorpius şi de Albuş? 

HARRY 

Fiindcă eu aş fi tatăl... care nu şi-a văzut copilul. Care nu şi-a înţeles 
copilul. 

DRACO 

Dar cine e ea? De ce e aşa de obsedată de lucrurile astea? GINNY 
Cred că ştiu eu răspunsul. 

Toţi se întorc spre ea. Ea arată în sus... Pe chipurile lor tot mai întunecate se 
citeşte teama. Pe toţi pereţii sălii apar nişte cuvinte. Sunt cuvinte 
periculoase, cuvinte oribile. 

„Am să reînviez întunericul! Am să-mi aduc tatăl înapoi!“ 

RON 

Nu! Nu se poate... 

HERMIONE 

Cum este cu putinţă... aşa ceva? 

DRACO 

Voldemort a avut o fiică? 

Cu toţii privesc în sus, îngroziţi. GINNY îl ia pe HARRY de mână. 
HARRY 

Nu, nu, nu! Nu asta! Orice, numai asta nu! 

Şi ne cufundăm în întuneric. 

ACTUL IV 


ACTUL IV, SCENA I 

MINISTERUL AFACERILOR MAGICE, SALA MARE DE ŞEDINŢE 

1 »y» 

Vrăjitori şi vrăjitoare de pretutindeni umplu sala mare de şedinţe până la 
refuz. HERMIONE păşeşte pe un podium făcut în grabă. Ridică mâna, 
cerând să se facă linişte. Se aşterne tăcerea. HERMIONE se miră că nu a 
trebuit să depună niciun efort pentru asta. Priveşte în jur. 

HERMIONE 

Vă mulţumesc. Sunt încântată că atât de multă lume a 

reuşit să ajungă la această... a doua Adunare Generală Extraordinară. Am să 
vă comunic câteva lucruri. V-aş ruga să puneţi întrebările - şi vor fi o 
mulţime de întrebări - după ce termin de vorbit. Asa cum mulți dintre 
dumneavoastră 

au aflat, la Hogwarts a fost descoperit cadavrul unui elev. Numele lui este 
Craig Bowker. A fost un băiat bun. Nu avem nicio informaţie sigură cu 
privire la cine s-ar putea face vinovat de această faptă, dar ieri am întreprins 
unele investigaţii la Căminul Sf. Oswald. Intr-una dintre încăperi am 
descoperit două lucruri: în primul rând, o profeție care vorbea despre 
întoarcerea întunericului şi în al doilea, scrisă pe tavan, o afirmaţie conform 
căreia Stăpânul întunericului ar fi avut... că Voldemort a avut un copil. (La 
auzul acestei veşti sala freamătă.) Nu cunoaştem alte amănunte. 
Deocamdată doar efectuăm cercetări, îi interogăm 

pe cei care au avut legături cu Mortivorii... Şi încă nu s-a găsit nicio dovadă 
cu privire la existenţa acestui copil şi a profeţiei respective, dar se pare că o 
urmă de adevăr există în toate acestea. Copilul a fost ţinut ascuns de lumea 
vrăjitorilor, iar acum este... Ei bine, ea... 

DOAMNA McGONAGALL 

Ea? O fată? Voldemort a avut o fiică? 

HERMIONE Da. O fiică. 

DOAMNA McGONAGALL 

Şi acum se află în detenţie? 

HARRY 

Doamnă profesoară, Hermione v-a rugat să vă abţineţi de la a pune 
întrebări. 

HERMIONE 

Este în regulă, Harry. Nu, doamnă profesoară, iar ăsta este lucrul mai grav. 
Mă tem că nu o putem reține. Şi, de fapt, nu o putem împiedica să acţioneze 
în niciun fel. N-avem cum ajunge la ea. 

DOAMNA McGONAGALL 


Nu putem nici măcar să o căutăm? 

HERMIONE 

Avem motive întemeiate să credem că s-a ascuns undeva... în timp. 
DOAMNA McGONAGALL 

Ai făcut aşa o prostie îngrozitoare... ai păstrat Girotimpul chiar şi acum? 
HERMIONE 

Doamnă profesoară, vă asigur că... 

DOAMNA McGONAGALL 

Ruşine să-ţi fie, Hermione Granger! 

HERMIONE tresare la această răbufnire de furie. 

HARRY 

Nu, Hermione nu merită aceste cuvinte. Aveţi tot dreptul să vă înfuriați. Cu 
toții. Dar nu Hermione este de vină. Nu ştim cum a intrat vrăjitoarea în 
posesia Girotimpului. Este posibil să i-o fi dat chiar fiul meu. 

GINNY 

Este posibil să i-o fi dat chiar fiul nostru. Dar se poate şi ca ea să o fi furat 
de la el. 

GINNY urcă alături de HARRY pe podium. 

DOAMNA McGONAGALL 

Este admirabilă solidaritatea de care daţi dovadă, dar o astfel de neglijență 
nu poate fi trecută cu vederea! 

DRACO 

în cazul acesta şi eu mă fac vinovat pentru această neglijenţă. 

DRACO urcă şi el pe podium, alături de GINNY. Este o scenă demnă de 
Spartacus. Se aud exclamaţii de uimire. 

Hermione şi Harry n-au făcut nimic rău, doar au încercat să ne protejeze pe 
noi toți. Dacă ei sunt vinovaţi, atunci şi eu sunt. 

HERMIONE priveşte spre cei care îi stau alături, impresionată. 

RON (alăturându-li-se celorlalți pe podium) 

Trebuie să spun că eu n-am ştiut prea multe, aşa că nu-mi pot asuma 
răspunderea şi sunt sigur că nici copiii mei n-au avut nimic de-a face cu 
povestea asta, dar, dacă prietenii mei stau aici, în faţa voastră, atunci şi eu 
voi stau alături de ei. 

GINNY 

Nimeni nu are de unde să ştie unde se află şi nici dacă sunt împreună sau 
separat. Am încredere că băieții noştri vor face tot ce vor putea ca s-o 
oprească, dar... 

HERMIONE 

Nici noi nu am renunţat la căutare. Am apelat la giganţi, la troli, la toți cei 
pe care-i putem găsi. Aurorii sunt pe teren, zboară, caută, încearcă să 


smulgă secrete de la cei care mai ştiu câte ceva, îi urmăresc pe cei care nu 
vor să spună nimic. 

HARRY 

însă există un fapt pe care nu avem cum să-l ocolim, şi anume că undeva, în 
trecutul nostru, o vrăjitoare încearcă să rescrie istoria pe care o cunoaştem 
noi Şi că tot ce putem face deocamdată este să aşteptăm. Să aşteptăm fie să 
reuşească, fie să dea greş. 

DOAMNA McGONAGALL 

Si dacă va reuşi? 

HARRY 

Atunci... pur şi simplu... o mulţime dintre cei de faţă vor dispărea... Noi nu 
vom mai exista şi va domni din nou Voldemort. 

ALBUŞ şi SCORPIUS se uită la ŞEFUL GĂRII; sunt neliniştiţi. 

ALBUŞ 

Unul dintre noi ar trebui să vorbească cu el, nu crezi? SCORPIUS 

Şi ce să-i zicem? „Bună ziua, domnule Mageamiu, domnule şef de gară. O 
întrebare: Nu aţi văzut cumva o vrăjitoare trecând pe aici în zbor? Şi, dacă 
tot veni vorba, în ce an suntem? Ştiţi, noi doi tocmai am fugit de la 
Hogwarts fiindcă eram speriaţi după ce am cam dat lumea peste cap, dar 
totul merge bine, nu?“ 

ALBUŞ 

Ştii ce mă sâcâie cel mai tare? Gândul că tata va crede că 

am făcut totul intenţionat. 

SCORPIUS 

Albuş! Zău aşa! Vreau să zic... pe bune? Suntem blocaţi aici, pierduţi în 
timp probabil pentru totdeauna, iar tu îţi faci griji ce va crede tatăl tău 
despre povestea asta? Nu cred că am să reuşesc vreodată să vă înţeleg pe 
voi doi. 

ALBUŞ 

Sunt prea multe lucruri de înțeles. Tata este un tip foarte complicat. 
SCORPIUS 

Şi tu nu eşti? Nu că ţi-aş pune la îndoială gusturile în materie de fete, dar 
să-ți pice cu tronc... în fine... 

Amândoi pricep la ce se referă. 

ALBUŞ 

Mi-a picat cu tronc, nu-i aşa? Adică ce i-a făcut lui Craig... SCORPIUS 
Hai să nu vorbim despre asta! Să ne concentrăm asupra faptului că nu avem 
nici baghete, nici mături şi nici vreo posibilitate de a ne întoarce în timpul 
nostru. Singurul lucru pe care ne putem bizui este mintea noastră şi... Ba 


nu, asta e tot... Nu ne putem bizui decât pe mintea noastră. Dar trebuie să 
facem tot ce putem ca s-o oprim! 

ȘEFUL GĂRII (cu un puternic accent scoțian) 

Băieți, ştiţi că trenul de Edinburgh întârzie? 

SCORPIUS 

Poftim? 

ȘEFUL GĂRII 

Dacă aşteptaţi trenul de Edinburgh, să ştiţi că întârzie. Da” trage el la linie. 
Este trecut pe tabelul de întârzieri. 

Se uită la cei doi, iar ei se uită la el buimaci. ȘEFUL GĂRII se încruntă şi 
le înmânează o foaie cu modificările mersului trenurilor, arătându-le ceva 
în partea dreaptă. 

întârzie! 

ALBUŞ ia hârtia şi o studiază cu atenţie. Expresia de pe chipul lui se 
schimbă în faţa cantităţii enorme de informaţii. SCORPIUS rămâne 
uităndu-se lung la ŞEFUL GĂRII. 

ALBUŞ 

Ştiu unde este Delphi! 

SCORPIUS 

Ţi-ai dat seama? 

ALBUŞ 

Uită-te la data de pe mersul trenurilor! 

SCORPIUS (apropiindu-se să citească) 

30 octombrie 1981. Cu o zi înainte de Halloween, cu treizeci şi nouă de ani 
în urmă. Dar... de ce să...? O! 

In momentul în care îşi dă seama, chipul i se întunecă. 

ALBUŞ 

E ziua în care au murit bunicii mei. Ziua în care a avut loc atacul împotriva 
tatălui meu când era mic... Momentul în care blestemul aruncat de 
Voldemort s-a întors împotriva lui însuşi. înseamnă că Delphi nu încearcă 
să împlinească profeția, ci să prevină catastrofa. 

SCORPIUS 

Catastrofa? 

ALBUŞ 

„Cel ce are puterea de a-l înfrânge pe Stăpânul întunericului se apropie...“ 
SCORPIUS începe să recite deodată cu ALBUŞ. 

SCORPIUS ŞI ALBUŞ 

„născut din cei ce l-au înfruntat de trei ori, născut la apusul celei de-a 
şaptea luni...“ 

SCORPIUS (chipul i se întunecă tot mai mult) 


Este vina mea! Eu i-am spus lui Delphi că profeţiile pot fi răsturnate... I-am 
spus că întreaga logică a profeților este îndoielnică... 

ALBUŞ 

în douăzeci şi patru de ore Voldemort îşi va lansa blestemul, încercând să-l 
omoare pe micul Harry Potter, iar Delphi încearcă să oprească acel blestem. 
Are de gând să-l omoare ea însăşi pe Harry. Trebuie să ajungem la Godric's 
Hollow! Acum! 

ALBUŞ şi SCORPIUS trec prin centrul localității Godric's Hollow, un 
sătuc frumos şi animat. 

SCORPIUS 

Nu se vede încă niciun semn clar că ar fi avut loc vreun atac... 

ALBUŞ 

Aşa arată Godric's Hollow? 

SCORPIUS 

Tatăl tău nu te-a adus niciodată aici? 

ALBUŞ 

Nu, a vrut de câteva ori, dar l-am refuzat. 

SCORPIUS 

Ei bine, nu avem timp să facem turul localităţii. Trebuie să scăpăm lumea 
de vrăjitoarea asta ucigaşă. Dar fii atent: Biserica Sf. Jerome... 

în zare se ivește o biserică, iar Scorpius arată spre ea. 

ALBUŞ 

Este magnifică! 

SCORPIUS 

Şi cimitirul Bisericii Sf. Jerome se presupune că este magnific de bântuit 
(Arată într-o altă direcție.) Acolo urmează să se ridice statuia lui Harry şi a 
părinților lui. 

ALBUŞ 

Tatăl meu are o statuie? 

SCORPIUS 

O, nu, nu încă. Dar să sperăm că va avea. lar aceasta... aceasta este casa în 
care a locuit, adică locuieşte Bathilda Bagshot... 

ALBUŞ 

Bathilda Bagshot? Cea care a scris Istoria magiei? SCORPIUS 

Chiar ea! O, Doamne, uite-o! Uau! Ura! Tocilarul din mine tremură de 
emoție. 

ALBUŞ 

Scorpius! 

SCORPIUS Si iată aici... 

ALBUŞ 


Casa lui James, Lily şi Harry Potter... 

Un bărbat şi o femeie, amândoi tineri, frumoşi, ies din casă împreună cu un 
copil mic într-un cărucior. ALBUŞ dă să se apropie de ei, dar SCORPIUS 
îl trage înapoi. 

SCORPIUS 

Nu se poate să te vadă, Albuş; s-ar putea să modifici trecutul, iar noi nu 
vrem să facem asta... Nu de data aceasta! 

ALBUŞ 

Dar asta înseamnă că Delphi încă nu... Am reuşit! Delphi nu a... 
SCORPIUS 

Bun, şi acum ce facem? Ne pregătim să ne batem cu ea? Fiindcă, ştii, e 
destul de... fioroasă. 

ALBUŞ 

Da, la asta nu prea ne-am gândit, nu-i aşa? Ce ne facem acum? Cum putem 
să-l protejăm pe tata? 

ACTUL IV, SCENA 4 

MINISTERUL AFACERILOR MAGICE, BIROUL LUI HARRY 
HARRY se uită în grabă peste hârtii. 

DUMBLEDORE 

Bună seara, Harry! 

Pauză de o secundă. HARRY ridică ochii spre portretul lui 
DUMBLEDORE; chipul lui HARRY trădează lipsa de interes. 

HARRY 

Domnule profesor Dumbledore, aţi venit în biroul meu! Sunt onorat! 
Probabil că astăzi mă aflu în locul în care se petrece acțiunea? 
DUMBLEDORE 

Ce faci? 

HARRY 

Mai citesc din hârtiile astea, să văd dacă nu mi-a scăpat vreun lucru 
esenţial. Organizez forțele care vor fi implicate în luptă, în măsura limitată 
în care putem noi lupta. Ştiu că bătălia se poartă altundeva, departe de locul 
în care ne aflăm noi, dar ce altceva pot face? 

Pauză. DUMBLEDORE nu spune nimic. 

Unde aţi fost până acum, domnule Dumbledore? 

DUMBLEDORE Iată-mă aici. 

HARRY 

Aţi ajuns tocmai în momentul în care suntem pe cale să pierdem bătălia. 
Sau vreţi să negaţi că Voldemort o să se întoarcă? 

DUMBLEDORE 

Asta... s-ar putea întâmpla. 

HARRY 


Plecaţi! Lăsaţi-mă! Nu vreau să fiţi aici, nu am nevoie de dumneavoastră! 
De fiecare dată când am avut într-adevăr nevoie de sprijin, aţi lipsit. M-am 
luptat de trei ori cu el fără ajutorul dumneavoastră; am să dau piept cu el 
încă o dată, dacă este nevoie... tot singur. 

DUMBLEDORE 

Harry, nu crezi că aş fi preferat să mă lupt eu cu el în locul tău? Te-aş fi 
scutit de toate astea dacă aş fi putut... 

HARRY 

Cică „Iubirea ne orbeşte“! Ştiţi măcar ce înseamnă iubirea? Ştiţi măcar ce 
sfat rău mi-aţi dat? Fiul meu este... Fiul meu va trebui să lupte pentru noi 
exact aşa cum eu am fost nevoit să mă lupt pentru dumneavoastră. lar eu m- 
am dovedit a fi un tată la fel de rău pentru el pe cât aţi fost dumneavoastră 
pentru mine. L-am făcut să simtă că nu-l iubesc, am făcut să se nască în 
sufletul lui resentimente pe care abia peste ani de zile le va înţelege... 
DUMBLEDORE 

Dacă te referi la casa de pe aleea Privet, atunci... 

HARRY 

Ani întregi! Ani întregi petrecuţi în casa aceea singur, iară să ştiu cine sunt 
şi de ce mă aflu acolo, fără să ştiu că există cineva căruia îi pasă de mine! 
DUMBLEDORE 

Eu... n-am vrut să mă ataşez de tine... 

HARRY 

V-aţi menajat, chiar şi atunci! 

DUMBLEDORE 

Nu! Pe tine te protejam! Ţie nu voiam să-ţi fac rău... 

DUMBLEDORE încearcă să iasă din portret şi nu reuşeşte, începe să 
plângă, dar încearcă să-şi ascundă lacrimile. 

însă în cele din urmă am fost nevoit să te întâlnesc... La vârsta de 
unsprezece ani erai deja atât de curajos. Atât de bun! Ai pornit pe calea care 
ți se aşternuse în faţă fără să te plângi. Bineînţeles că te-am iubit. Şi am 
ştiut că istoria se va repeta... că am să-l rănesc din nou, ireparabil, pe cel pe 
care îl iubeam... Nu sunt vrednic de iubire... De câte ori am iubit pe cineva, 
i-am făcut rău... 

Urmează o secundă de linişte. 

HARRY 

Mi-aţi fi făcut mai puţin rău dacă mi-aţi fi spus toate astea atunci. 
DUMBLEDORE (plângând fără stavilă acum) 

Am fost orbit. Asta face iubirea. N-am înţeles că ai nevoie să auzi că 
bătrânul ăsta introvertit, alunecos, periculos... te iubeşte... 

Pauză. Cei doi sunt copleşiţi de emoție. 


HARRY 

Nu este adevărat că nu m-am plâns niciodată. DUMBLEDORE 

Harry, în lumea aceasta haotică, fragilă, nu există niciodată un răspuns 
perfect. Perfecţiunea nu poate fi atinsă de oameni, nici măcar prin magie. în 
fiecare moment de fericire absolută există un strop de otravă: conştiinţa 
faptului că suferinţa va lovi din nou. Fii sincer cu cei pe care îi iubeşti, 
mărturiseşte-ţi suferinţa. A suferi este la fel de omenesc ca a respira. 
HARRY 

Mi-aţi mai spus asta o dată. 

DUMBLEDORE 

în seara asta este tot ce-ţi pot oferi. 

Dă să plece. 

HARRY 

Nu plecaţi! 

DUMBLEDORE 

Cei pe care îi iubim nu ne părăsesc niciodată de tot, Harry. Există lucruri pe 
care nici măcar moartea nu le poate atinge. Culori... şi amintiri... şi iubire. 
HARRY 

Si eu v-am iubit, domnule Dumbledore. 

DUMBLEDORE 

Ştiu. 

DUMBLEDORE pleacă, iar HARRY rămâne singur. Intră DRACO. 
DRACO 

Ştiai că în cealaltă realitate, cea în care a ajuns Scorpius, eu eram şeful 
Departamentului pentru Aplicarea Legislației Magice? Poate că această 
încăpere va fi a mea în curând. Eşti în regulă? 

HARRY este copleşit de suferinţă. 

HARRY 

Intră... Hai să-ţi prezint locul. 

DRACO intră în birou şovăielnic. Se uită înjur, strâmbând din nas. 
DRACO 

Totuşi, treaba este că eu nu mi-am dorit niciodată să lu- crez la minister. 
Nici măcar când eram copil. Tatăl meu însă... Asta era tot ce-şi dorea. Eu, 
nu! 

HARRY 

Şi tu ce voiai să faci? 

DRACO 

Să joc Quidditch. Doar că nu eram destul de bun. Dar cel mai mult voiam 
să fiu fericit. 


HARRY dă din cap. Privirea lui DRACO întârzie asupra lui încă un 
moment. 

îmi pare rău, nu mă prea pricep la discuţii din acestea mărunte. Te-ar 
deranja dacă am trece la problemele serioase? 

HARRY 

Nu, deloc. Ce probleme serioase? 

O secundă de linişte. 

DRACO 

Tu crezi că numai Theodore Nott avea un Girotimp? 

HARRY 

Cum adică? 

DRACO 

Girotimpul confiscat de minister era doar un prototip. A fost făcut dintr-un 
metal ieftin. Funcționează, desigur, dar nu te poate duce înapoi în timp mai 
mult de cinci minute... Asta este un defect major. Nu este un obiect pe care 
să-l poţi vinde colecționarilor de magie neagră serioşi. 

HARRY (înțelegând unde bate DRACO) 

Theodore Nott a lucrat pentru tine? 

DRACO 

Nu pentru mine, ci pentru tatăl meu. Lui îi plăcea să aibă obiecte pe care nu 
le mai avea nimeni altcineva. Girotim- purile ministerului - graţie lui 
Croaker - au fost întotdeauna cam prea simpluţe pentru gustul lui. El voia 
să se poată întoarce în trecut pentru mai mult de o oră şi voia să poată 
călători cu ani în urmă. Pe ăsta nu l-ar fi folosit niciodată. în adâncul 
sufletului cred că de fapt prefera o 

lume fără Voldemort. Dar, într-adevăr, Girotimpul pentru el a fost 
construit. 

HARRY 

ŞI l-ai păstrat? 

DRACO (scoțând la iveală Girotimpul) 

Cu ăsta nu eşti limitat la cinci minute şi mai şi străluceşte ca aurul, cum le 
place celor din familia Malfoy. Zâmbeşti... 

HARRY 

Mă gândesc la Hermione Granger. Ăsta a fost motivul pentru care l-a 
păstrat şi ea pe primul, teama că ar putea exista pe undeva încă un 
Girotimp. Dacă îl mai ţineai mult, ai fi putut sfârşi în Azkaban. 

DRACO 

Gândeşte-te şi din celălalt punct de vedere. La cum ar fi fost dacă lumea ar 
fi ştiut că am posibilitatea de a mă întoarce în trecut! Tuturor bârfelor, şi 
mai gogonate, care s-ar fi iscat li s-ar fi dat crezare. 

HARRY (se uită la DRACO şi-l înţelege perfect) 


Te referi la Scorpius. 

DRACO 

Eu şi Astoria puteam avea copii, dar Astoria era fragilă. Suferea de un 
blestem al sângelui, şi încă unul foarte grav. Un strămoș al ei a fost 
blestemat, iar blestemul a afectat-o pe ea. Ştii cum ies lucrurile acestea la 
iveală după mai multe generaţii... 


HARRY 

îmi pare rău, Draco. 

DRACO 

Eu n-am vrut să-i pun în pericol sănătatea şi am zis că nu are nicio 
importanţă dacă neamul Malfoy piere odată cu mine, orice ar fi zis tatăl 
meu. Dar Astoria nu voia un copil pentru numele Malfoy, ca să fie un copil 
pursânge sau pentru fala familiei, ci pentru noi. Şi s-a născut fiul nostru, 
Scorpius... A fost cea mai frumoasă zi din viaţa noastră, dar naşterea a 
slăbit-o pe Astoria foarte tare. Ne-am izolat de lume toţi trei. Eu încercam 
să o menajez... Aşa s-au născut bârfele acelea... 

HARRY 

Nu pot nici să-mi închipui cum te-ai simţit. 

DRACO 

Astoria a ştiut dintotdeauna că n-o să trăiască mult şi voia să fie cineva 
lângă mine după plecarea ei, fiindcă... Atunci când eşti Draco Malfoy, te 
simți îngrozitor de singur. Lumea o să se uite chiorâş la mine tot timpul. De 
trecut nu am cum să scap. Nu mi-am dat seama însă că ascunzându-l de 
lumea asta clevetitoare, care abia aşteaptă să-ţi sară la beregată, asupra 
băiatului meu vor începe să planeze bănuieli mai urâte, pe care eu nu le pot 
suporta. 

HARRY 

Iubirea te orbeşte. Amândoi am încercat să le oferim fiilor noştri nu 
lucrurile de care aveau ei nevoie, ci cele de care aveam noi nevoie. Şi am 
fost atât de ocupați să ne rescriem trecutul, încât le-am distrus lor prezentul. 
DRACO 

De aceea ai nevoie de Girotimpul ăsta. L-am tot păstrat, rezistând cu greu 
tentaţiei de a-l folosi, deşi, ştii, mi-aş vinde şi sufletul pentru încă un minut 
cu Astoria. 

HARRY 

O, Draco... dar nu se poate. Nu-l putem folosi. 

DRACO ridică ochii spre HARRY şi pentru prima oară, din străfundul 
înfiorătoarei gropi în care se află amândoi, se privesc ca doi prieteni. 
DRACO 


Trebuie să-i găsim! Chiar dacă va dura secole, trebuie să-i găsim pe băieții 
noştri! 

HARRY 

Dar nu avem nicio idee unde anume şi în ce an au ajuns. Să cauţi în timp 
când nu ai nici cea mai vagă idee unde trebuie să cauţi este curată prostie. 
Nu, nici iubirea pe care le-o purtăm şi nici măcar un Girotimp, mă tem, nu 
sunt de ajuns. De-acum înainte totul depinde de ei doi... Ei sunt singurii 
care ne pot salva. 

GODRIC'S HOLLOW, ÎN FAȚA CASEI LUI JAMES 

ŞI A LUI LILY POTTER, 1981 

ALBUŞ 

Oare ar trebui să le spunem bunicului şi bunicii mele? SCORPIUS 

Ce? Că n-o să-şi vadă fiul crescând? 

ALBUŞ 

Bunica este destul de puternică... Ştiu eu sigur... Doar ai văzut-o. 
SCORPIUS 

Intr-adevăr, arăta minunat, Albuş. Şi, dacă aş fi în locul tău, şi eu aş fi 
disperat să vorbesc cu ea. Dar ea va trebui să-l implore pe Voldemort 
pentru viaţa lui Harry, iar pentru asta va trebui să creadă că Harry este într- 
adevăr în pericol de moarte. Tu vrei să dai în vileag finalul unei poveşti 
care nici măcar nu e adevărată. 

ALBUŞ 

Atunci lui Dumbledore! Dumbledore trăieşte. Să-l implicăm pe 
Dumbledore în povestea asta. Aşa cum ai făcut tu cu Snape... 

SCORPIUS 

Dar putem risca să-i dezvăluim că tatăl tău va scăpa cu viaţă? Că va avea 
copii? 

ALBUŞ 

E vorba despre Dumbledore! El poate face față la orice. SCORPIUS 
Albuş, au apărut vreo o sută de cărți despre ce ştia Dumbledore şi de unde 
ştia şi cum a aflat tot ce ştia. Dar ceea ce este fără îndoială adevărat... ceea 
ce a făcut... ce trebuie să facă... Şi eu unul nu am de gând să risc să stric 
asta. Eu mi-am putut permite să cer ajutor fiindcă mă aflam într-o realitate 
alternativă. Noi acum nu suntem într-o realitate alternativă, ci în trecut. Nu 
putem să dregem ceva din trecut, fiindcă am crea şi mai multe probleme... 
Dacă am învăţat ceva din întâmplările prin care am trecut, atunci cu 
siguranță am învăţat asta. Pericolul de a altera timpul, atunci când vorbeşti 
cu cineva, este prea mare. 

ALBUŞ 

în cazul ăsta va trebui să vorbim cu cineva din viitor. Va trebui să-i 
trimitem un mesaj tatălui meu. 


SCORPIUS 

Dar de unde o bufniță care să călătorească în timp? Sau de unde să aibă 
tatăl tău un Girotimp? 

ALBUŞ 

Dacă reuşim să-i trimitem un mesaj, atunci tata sigur va găsi o modalitate 
de a veni aici, chiar dacă ar trebui să construiască un Girotimp cu mâinile 
lui. 

SCORPIUS 

Putem să-i trimitem o amintire, ca un Memo-decantor... Să stăm deasupra 
lui, să-i transmitem un mesaj şi să sperăm că ajunge la amintirea aceea 
exact la momentul potrivit. Mie mi se pare puţin probabil, dar... Stai 
deasupra copilului şi strigi tot timpul spre el: AJUTOR! AJUTOR! 
AJUTOR! De fapt, aşa s-ar putea să cam traumatizăm copilul. 

ALBUŞ 

Numai puţintel. 

SCORPIUS 

O mică spaimă ar fi nimic pe lângă ce se întâmplă... Şi poate că pe urmă, 
mai târziu, gândindu-se la asta, o să-şi amintească şi chipurile noastre 
deasupra lui, strigând... 

ALBUŞ 

Ajutor! 

SCORPIUS (uitându-se la ALBUȘŞ) 

Ai dreptate. E o idee foarte proastă. 

ALBUŞ 

Este una dintre cele mai proaste idei pe care le-ai avut vreodată. 
SCORPIUS 

Gata, ştiu! I-o ducem chiar noi! Aşteptăm patruzeci de ani... o ducem... 
ALBUŞ 

Nicio şansă! După ce va învârti timpul cum vrea ea, Delphi o să trimită 
armate întregi ca să ne găsească şi să ne omoare. 

SCORPIUS 

Şi atunci ce facem? Ne ascundem într-o văgăună? 

ALBUŞ 

Mi-ar plăcea să stau ascuns într-o văgăună împreună cu tine în următorii 
patruzeci de ani, dar ne vor găsi. Şi atunci noi o să murim, iar timpul o să 
rămână blocat într-o poziție greşită. Nu! Avem nevoie de un lucru pe care 
să-l putem controla, un lucru cu care să putem ajunge exact la momentul 
potrivit. Avem nevoie de un... 

SCORPIUS 


Nu există niciun astfel de lucru. Dar să ştii că, dacă ar trebui să-mi aleg un 
tovarăş alături de care să îmi petrec momentul întoarcerii întunericului 
etern, pe tine te-aş alege. 

ALBUŞ 

Fără supărare, dar eu aş alege o persoană mai solidă şi care să fie as la 
magie. 

LILY iese din casă împreună cu MICUŢȚUL HARRY într-un cărucior şi îl 
acoperă cu grijă cu o păturică. 

Asta e păturica! îl înfăşoară în păturică! 

SCORPIUS 

Păi, e destul de răcoare astăzi. 

ALBUŞ 

Tata spune mereu că ăsta este singurul lucru pe care îl are de la ea. Uită-te 
cu câtă dragoste îl acoperă... Cred că tata ar vrea să ştie asta... Aş vrea să-i 
pot povesti... 

SCORPIUS 

Şi eu aş vrea să-i pot spune tatălui meu... hm, nu ştiu ce. Cred că aş vrea să- 
i spun că uneori sunt mai curajos decât crede el. 

ALBUȘ (are o idee) 

Scorpius! Tata încă mai are păturica asta. 

SCORPIUS 

N-o să meargă! Dacă îi scriem un mesaj pe ea acum, chiar dacă va fi foarte 
MIC Scris, o să-l citească mult mai repede decât trebuie, iar timpul va fi dat 
peste cap. 

ALBUŞ 

Ce ştii despre filtrele de dragoste? Ce ingrediente conţin? SCORPIUS 
Printre altele, pudră de perle. 

ALBUŞ 

Iar pudra de perle este un ingredient destul de rar, nu-i aşa? 

SCORPIUS 

Da, în special fiindcă este destul de scump. Dar ce vrei să spui cu asta, 
Albuş? 

ALBUŞ 

Eu şi tata ne-am certat cu o zi înainte să pornesc spre scoală. 

SCORPIUS 

Asta ştiu. Cred că de aceea am şi ajuns în încurcătura asta. ALBUŞ 

Eu am aruncat păturica până în celălalt capăt al camerei şi am lovit cu ea o 
sticluţă cu un filtru de dragoste pe care mi l-a dăruit în glumă unchiul Ron. 
SCORPIUS 

E un tip foarte amuzant Ron. 


ALBUŞ 

Şi filtrul s-a vărsat şi s-a îmbibat în toată pătura. Şi ştiu sigur că, de când 
am plecat de acasă, mama nu l-a mai lăsat pe tata să intre în camera mea. 
SCORPIUS 

Si? 

ALBUŞ 

Şi! în timpul celălalt, ca şi în ăsta, se apropie Halloweenul, iar tata mi-a 
spus că întotdeauna de Halloween caută păturica aceea, vrea să fie cu ea... 
A fost ultimul lucru pe care i l-a dăruit mama lui... Aşa că o s-o caute, iar 
când o s-o găsească... 

SCORPIUS 

încă tot nu pricep unde vrei să ajungi. 

ALBUŞ 

Cu ce reacționează pudra de perle? 

SCORPIUS 

Păi, se spune că dacă peste pudra de perle torni tinctură de Deghizuş atunci 
arde. 

ALBUŞ 

Şi tinctură asta de... (nu este sigur cum să pronunțe cuvântul) Deghizuş este 
vizibilă cu ochiul liber? 

SCORPIUS 

Nu. 

ALBUŞ 

înseamnă că, dacă am lua păturica şi am scrie pe ea cu tinctură de 
Deghizuş, atunci... 

SCORPIUS (Evrika!) 

Nu va reacționa cu nimic până în momentul în care va veni în contact cu 
filtrul de dragoste. în camera ta, în prezent! Pe Dumbledore, îmi place la 
nebunie! 

ALBUŞ 

Trebuie doar să aflăm cum putem găsi nişte din ăştia... Deghizuşi. 
SCORPIUS 

Ştii, lumea zice că Bathilda Bagshot n-a înţeles niciodată de ce ar trebui 
vrăjitoarele şi vrăjitorii să-şi încuie uşile. 

Uşa se deschide. 

SCORPIUS 

Lumea avea dreptate. E vremea să furăm nişte baghete şi să ne punem pe 
preparat filtre. 

ACTUL IV, SCENA 6 

CASA LUI HARRY ŞI A LUI GINNY POTTER, CAMERA LUI ALBUŞ 


HARRY stă pe patul lui ALBUŞ. Intră GINNY şi se uită la el. GINNY 

Mă mir că eşti aici. 

> 

HARRY 

Nu-ţi fie frică, n-am atins nimic. Altarul tău e intact. (îi face cu ochiul.) îmi 
pare rău. A fost o exprimare nefericită. 

GINNY nu spune nimic. HARRY ridică ochii spre ea. 

HARRY 

Ştii, am păţit eu multe lucruri rele în zilele de Halloween... Dar ăsta este 
fără îndoială cel puţin... al doilea dintre cele mai rele. 

GINNY 

Am greşit când am dat vina pe tine. întotdeauna te acuz că tragi concluzii 
pripite, dar de data asta eu am fost cea care... Când a dispărut Albuş, am 
presupus automat că tu eşti de vină. îmi pare rău. 

HARRY 

Şi nu crezi că s-a întâmplat din vina mea? 

GINNY 

Harry, cum să fie vina ta că pe Albuş l-a răpit o foarte puternică vrăjitoare 
care practică magia neagră? 

HARRY 

Dar din cauza mea a plecat. Din cauza mea a ajuns la ea. 

GINNY 

Am putea să nu mai abordăm problema asta ca şi când bătălia ar fi pierdută 
deja? 
GINNY dă din cap, iar HARRY începe să plângă. 

HARRY 

îmi pare rău, Gin... 

GINNY 

N-ai auzit ce am spus? Şi mie îmi pare rău. 

HARRY 

N-ar fi trebuit să scap cu viaţă din atacul acela... Soarta mea era să mor... 
Chiar si Dumbledore credea asa... Si to- 

tuşi eu am trăit. L-am învins pe Voldemort. Toţi oamenii ăştia... toți 
oamenii ăştia - părinții mei, Fred, Cei Cincizeci de Eroi... Şi tot eu scap cu 
viaţă? Cum se poate? Atâtea vieţi distruse... şi totul din vina mea. 

GINNY 

Dar Voldemort i-a omorât! 

HARRY 

Poate dacă aş fi reuşit să-l opresc mai devreme... Am atâta sânge pe mâini. 
Iar acum a dispărut şi băiatul nostru... 


GINNY 

Dar Albuş nu a murit! M-ai auzit, Harry? Albuş nu a murit! 

îl ia pe HARRY în braţe. Urmează o pauză lungă; nefericire profundă. 
HARRY 

„Băiatul care a scăpat cu viață“... Câţi oameni vor mai trebui să moară 
pentru „băiatul care a scăpat cu viaţă“? (Ezită un moment. Apoi observă 
păturica şi porneşte spre ea.) Păturica asta e tot ce am, ştii... din ziua aceea 
de Hallo- ween. Asta este tot ce îmi mai aminteşte de părinții mei. Şi, cu 
toate că... (lapătura în mână şi descoperă că e găurită; se uită la ea şi se 
întristează.) S-a găurit. Porcăria aceea de filtru de dragoste de la Ron a ars- 
o, s-a îmbibat în ea. 

Uite! E distrusă, distrusă! (Desface pătura şi vede pe ea nişte litere arse. 
Este surprins.) Ce? 

GINNY 

Harry... Este... este ceva... scris... 

în celălalt capăt al scenei apar ALBUŞ şi SCORPIUS. 

ALBUŞ 

„Taţi...“ 

SCORPIUS 

începem cu „aţi“? 

ALBUŞ 

Da, ca să ştie că e de la mine. 

SCORPIUS 

Dar numele lui este Harry. Ar trebui să începem cu „Harry“. 

ALBUŞ (categoric) 

Nu, începem cu „Laţi“! 

HARRY 

„aţi“... Scrie „aţi“? Nu se poate distinge chiar aşa de bine... 
SCORPIUS 


„Taţi, AJUTOR!“ 

GINNY 

„Autor“... Scrie „autor“? Şi pe urmă... „Godac“... 
HARRY 


„Taţi Autor Godac Halou“*? Nu! Asta este o glumă sinistră. ALBUŞ 

„aţi! Ajutor! Godric's Hollow.“ 

GINNY 

Dă-mi-o mie! Eu văd mai bine decât tine. Da... „Taţi Autor Godac“... Dar 
ăsta nu este „Halou“, este „Holla“ sau „Hollow“? Şi urmează nişte 
numere... Astea se disting mai clar... „3... 1... 1... 0... 8... 1...“ Să fie oare un 
număr de 

telefon de-al Mageamiilor? Sau nişte coordonate geografice sau 0...? 
HARRY (îşi ridică privirea; într-o clipă prin minte îi trec o mulțime de 
gânduri) 

Nu. Este o dată. 31 octombrie 1981. Data când au fost ucişi părinții mei. 
GINNY se uită la HARRY, apoi îşi întoarce privirea din nou spre pătură. 
GINNY 

Şi nu zice „Autor“, ci „Ajutor“! 

HARRY 

„Taţi. Ajutor! Godric's Hollow. 31.10.81.“ Este un mesaj. Băiatul meu cel 
deştept mi-a trimis un mesaj! 

O sărută pe Ginny apăsat. 

GINNY 

Albuş a scris asta? 

HARRY 

Da, ca să-mi spună unde anume sunt şi în ce timp. Acum, că ştim unde este 
Delphi, putem să ne luptăm cu ea! 

O sărută încă o dată pe Ginny apăsat. 

GINNY 

Dar tot n-am reuşit încă să-i aducem înapoi. 

HARRY 

Am să-i trimit o bufnită lui Hermione. Tu trimite-i una lui Draco. Spune-i 
că ne întâlnim cu toții la Godric's Hollow şi să aducă şi Girotimpul. 
GINNY 

Şi ai spus ne întâlnim, da? Nici prin gând să nu-ţi treacă să mergi fără mine, 
Harry! 

HARRY 

Bineînţeles că vii şi tu! Avem o şansă, Ginny. Pe Dumble- dore, asta este 
tot ce ne trebuia! O singură şansă! 

Suntem în prezent. RON, HERMIONE, DRACO, HARRY şi GINNY 
umblă prin Godric's Hollow, un târguşor aglomerat (s-a mai dezvoltat între 
timp). 

HERMIONE 

Godric's Hollow... Trebuie să fi trecut vreo douăzeci de ani... GINNY 

Mi se pare mie sau sunt mai mulți Mageamii pe-aici? HERMIONE 

A devenit un loc de odihnă popular unde vine lumea să-şi petreacă sfârşitul 
de săptămână... 

DRACO 

Eu înţeleg de ce... Uitaţi-vă la acoperișurile din stuf. Şi aceea este o piaţă 
ţărănească? 


HERMIONE se apropie de HARRY, care priveşte împrejur, copleşit de 
ceea ce vede. 

HERMIONE 

îți aminteşti când am fost aici ultima oară? Este exact ca atunci. 

RON 

Da, ca atunci, plus câteva adaosuri nedorite. 

DRACO (pricepe aluzia) 

Pot să spun doar că...? 

RON 

Malfoy, oi fi tu numai lapte şi miere cu Harry şi poate că ai făcut şi un copil 
destul de ca lumea, dar i-ai spus soţiei mele - şi ai spus despre ea - nişte 
lucruri foarte nedrepte... 

HERMIONE 

Iar soția ta nu are nevoie să te lupţi pentru ea! 

îl fulgeră cu privirea pe RON, care încasează lovitura în plin. 

RON 

Aşa să fie! Dar dacă mai spui un singur lucru despre ea sau despre mine... 
DRACO 

Atunci ce ai să faci, Weasley? 

HERMIONE 

O să te îmbrăţişeze. Fiindcă acum suntem cu totii de ace- > > * 

eaşi parte a baricadei, nu-i aşa, Ron? 

RON (ezitând în faţa privirii ei hotărâte) 

Bine. Eu... hm... cred că ai un păr foarte frumos, Draco. 

HERMIONE 

Mulţumesc, dragul meu soţ! Uite, aici mi se pare că ar fi un loc potrivit. Să 
trecem la treabă! 

DRACO scoate Girotimpul, care începe să se rotească nebuneşte, iar 
ceilalţi se adună în jurul lui. 

Un vâjâit, apoi pentru o clipă se aprinde o lumină puternică. Un vacarm de 
zgomote stridente. 

Şi timpul se opreşte. Apoi se întoarce, stă pe gânduri o clipă, după care 
începe să se deruleze brusc în urmă, la început mai încet.... 

Apoi prinde viteză. 

Toţi privesc în jurul lor, curioşi. 

RON 

Ei? A funcţionat? 

ALBUŞ ridică privirea mirat şi dă cu ochii de GINNY, apoi de HARRY. 
Apoi vede şi restul grupului vesel (RON, DRACO şi HERMIONE). 
ALBUŞ 

MAMA? 


HARRY 

Albuş Severus Potter! Suntem atât de fericiţi să te vedem! 

ALBUŞ aleargă şi se aruncă în braţele lui GINNY, care îl îmbrăţişează, 
bucuroasă. 

ALBUŞ 

Ai primit mesajul nostru...? 

GINNY 

Da, am primit mesajul vostru. 

SCORPIUS aleargă spre tatăl lui. 

DRACO 

Putem să ne îmbrăţişăm dacă vrei... 

SCORPIUS se uită la tatăl lui, neştiind sigur ce să facă. Apoi cei doi par că 
se îmbrăţişează, dar într-un fel ciudat. DRACO zâmbeşte. 

RON 

Ei, unde e Delphi? 

SCORPIUS 

Ştiţi şi despre Delphi? 

ALBUŞ 

E aici... Credem că vrea să te omoare. înainte ca blestemul lui Voldemort să 
se întoarcă împotriva lui însuşi, Delphi are de gând să te omoare, şi în felul 
acesta să răstoarne profeția ŞI... 

HERMIONE 

Da, aşa ne-am gândit şi noi că trebuie să fie. Ştiţi unde anume este ea 
acum? 

SCORPIUS 

A dispărut. Dar voi cum aţi...? Cum, fără Girotimp? HARRY 
(întrerupăndu-l) 

Este o poveste lungă şi complicată, Scorpius, şi nu avem timp de ea acum. 
DRACO îi zâmbeşte lui HARRY recunoscător. 

HERMIONE 

Harry are dreptate. Timpul este scurt. Trebuie să plasăm oamenii pe poziţie. 
N-o fi Godric's Hollow un oraş mare, dar Delphi poate apărea din orice 
direcţie. Aşa că avem nevoie de un loc din care să vedem bine tot satul, un 
loc unde să putem instala mai multe puncte de observaţie şi unde - şi asta 
este cel mai important - să ne putem ascunde noi, fiindcă nu putem risca să 
fim văzuţi. 

Toţi se încruntă, concentrați. 

Eu zic că Biserica Sf. Jerome întruneşte amândouă criteriile. Ce ziceţi? 
ALBUŞ doarme într-o strană. GINNY îl supraveghează cu atenţie. HARRY 
se uită afară prin fereastra din partea opusă. 

HARRY 


Nu. Nimic. De ce nu a ajuns Delphi aici? 

GINNY 

Suntem împreună, mama şi tatăl tău sunt încă în viaţă... Putem întoarce 
timpul, Harry, dar nu-l putem grăbi. Va veni când va fi pregătită, iar noi 
vom fi pregătiţi s-o întâmpinăm. (Se uită la ALBUŞ, care doarm,e.) Sau 
măcar unii dintre noi vor fi. 

HARRY 

Bietul copil credea că el trebuie să salveze lumea. 

GINNY 

Bietul copil a salvat lumea. Ideea aceea cu păturica a fost genială. Mai 
înainte aproape că a distrus lumea, dar să nu mai vorbim doar despre asta. 
HARRY 

Crezi că Albuş este în regulă? 

GINNY 

O să fie, doar că s-ar putea să dureze ceva timp. Și poate c-o să-ţi ia şi ţie 
ceva timp. 


ACTUL IV. SCENA 9 

HARRY zâmbeşte. GINNY se uită din nou la ALBUŞ, iar HARRY la fel. 
GINNY 

Ştii, după ce am deschis Camera Secretelor, după ce m-a vrăjit Voldemort 
cu jurnalul acela îngrozitor şi aproape că am distrus totul... 

HARRY 

Da, îmi aduc aminte. 

GINNY 

După ce am ieşit din spital, toți m-au ignorat şi m-au izolat, mai puţin 
băiatul care avea totul... Care a venit din celălalt capăt al salonului casei 
Gryffindor şi m-a provocat la o partidă de Război cu explozii. Ceilalţi cred 
că ştiu totul despre tine, dar trăsătura ta cea mai plăcută este - şi a fost din- 
totdeauna - că ştii să te comporțţi eroic într-un fel foarte discret. Vreau să 
spun că atunci când toate acestea se vor sfârşi, poate ai să-ţi aminteşti că 
uneori tot ce doresc ceilalți, şi mai ales copiii, este să te joci Război cu 
explozii împreună cu ei. 

HARRY 

Şi crezi că de asta avem nevoie acum? De o partidă de Război cu explozii? 
GINNY 

Nu. Dar iubirea pe care am simţit-o din partea ta în ziua aceea... Nu cred că 
Albuş o simte. 

HARRY 

Dar aş face orice pentru el. 


GINNY 

Harry, tu ai face orice pentru oricine. Te-ai sacrificat bucuros pentru 
întreaga lume. Dar el are nevoie din partea ta de un fel special de iubire. 
Asta îl va face să se simtă mai puternic şi te va face şi pe tine mai puternic. 
HARRY 

Ştii, până în clipa în care ne-am dat seama că Albuş a fugit, eu n-am înţeles 
niciodată cu adevărat ce lucru mare a făcut mama mea pentru mine. O 
contravrajă atât de puternică, încât a reuşit să respingă blestemul morţii. 
GINNY 

Era singura vrajă pe care Voldemort nu putea s-o înţeleagă - iubirea. 
HARRY 

Eu chiar îl iubesc pe Albuş într-un mod special, Ginny. GINNY 

Ştiu, dar el trebuie să simtă asta. 

HARRY 

Ce norocos sunt eu că te am pe tine, nu crezi? 

GINNY 

Foarte! Dar aş fi încântată dacă am discuta despre asta altă dată. 
Deocamdată hai să ne gândim cum să o oprim pe Delphi. 

HARRY 

Trece timpul... 

GINNY (îi vine o idee) 

Doar dacă... Harry, s-a mai gândit cineva... De ce a ales Delphi tocmai ziua 
de astăzi? 

HARRY 

Pentru că este ziua în care totul se schimbă... 

GINNY 

Aveai mai mult de un an în ziua aceea, am dreptate? HARRY 

Un an şi trei luni. 

GINNY 

înseamnă că Delphi avea la dispoziție un an şi trei luni ca să te ucidă. Chiar 
şi acum, este în Godric's Hollow de douăzeci şi patru de ore. Ce mai 
aşteaptă? 

HARRY 

Nu prea înţeleg ce vrei să spui... 

GINNY 

Dacă nu te aşteaptă pe tine? Dacă îl aşteaptă pe el? Ca să-l oprească... 
HARRY 

Cum? 

GINNY 

Delphi a ales seara acestei zile fiindcă este el aici, fiindcă urmează să vină 
tatăl ei. Vrea să-l întâlnească. Să fie cu el, cu tatăl pe care îl iubeşte. 


Problemele lui Voldemort au început din clipa în care te-a atacat pe tine. 
Dacă n-ar fi făcut asta... 

HARRY 

Ar fi devenit din ce în ce mai puternic... Iar întunericul ar fi devenit din ce 
în ce mai adânc. 

GINNY 

Atunci cea mai bună cale prin care Delphi ar putea răsturna profeția ar fi nu 
să-l omoare pe Harry Potter, ci să-l oprească pe Voldemort să acţioneze în 
orice fel. 

Toţi stau adunaţi laolaltă, nedumeriţi. 

RON 

Stai aşa, să pricep... Adică să luptăm ca să-l protejăm pe Voldemort? 
ALBUŞ 

Pe Voldemort? Ca să-mi ucidă bunicii? Ca să încerce să-l omoare pe tatăl 
meu? 

HERMIONE 

Ai dreptate, Ginny! Delphi nu încearcă să-l omoare pe Harry, ci să-l 
împiedice pe Voldemort să încerce să-l omoare pe Harry. Minunat! 
DRACO 

Şi atunci... noi nu facem decât să aşteptăm? Până când apare Voldemort? 
ALBUŞ 

Dar ea ştie când urmează să apară? Nu a venit ea oare aici cu douăzeci şi 
patru de ore mai devreme fiindcă nu este sigură când va apărea tatăl ei şi 
din ce direcție? Cărţile de istorie - corectează-mă, Scorpius, dacă greşesc - 
nu consemnează nimic despre când şi cum a ajuns Voldemort în Godric's 
Hollow. 

SCORPIUS şi HERMIONE Aşa este! 

RON 

Fir-ar să fie! Acum sunt doi! 

DRACO 

Şi cum putem folosi asta în avantajul nostru? 

ALBUŞ 

Ştiţi la ce mă pricep eu foarte bine? 

HARRY 

Sunt multe lucrurile la care te pricepi, Albuş. 

ALBUŞ 

La prepararea Elixirului Polisevă. Şi cred că Bathilda Bagshot are în pivniţă 
toate ingredientele pentru Elixirul Polisevă. Putem să ne transformăm în 
Voldemort şi s-o atragem încoace. 

RON 

Ca să foloseşti Elixirul Polisevă trebuie să ai un obiect 

care-i aparține persoanei respective. Noi nu avem nimic de la Voldemort. 
HERMIONE 

Mie îmi place ideea! Un şoarece de jucărie pentru pisica Delphi! 
HARRY 

Şi prin transfigurare cât de aproape putem ajunge de înfăţişarea lui? 

HERMIONE 

Ştim cum arată Voldemort. Şi suntem cu toții vrăjitori excepționali. 
GINNY 

Ce, vrei să te transformi în Voldemort? 

ALBUŞ 

Altă cale nu există. 

HERMIONE 

Asta cam asa este. 

Viteaz, RON face un pas înainte. 

RON 

Atunci aş vrea să... Cred că eu ar trebui să fiu Voldemort. Adică, nu va fi 
tocmai plăcut să fiu Voldemort... Nu vreau să mă bat cu pumnii în piept, 
dar probabil că sunt cel mai relaxat dintre toți, aşa că poate că dacă mă 
transform în elin Stăpânul întunericului... pe mine o să mă afecteze mai 
puţin decât pe voi, care sunteţi mai... mai pătimaşi din fire. 

HARRY se trage într-o parte, gânditor. 

HERMIONE 

Pe cine faci tu pătimaş? 

DRACO 

Aş vrea să mă ofer şi eu. Cred că - nu vreau să te jignesc, Ron - rolul lui 
Voldemort necesită multă precizie, plus nişte cunoştinţe de magie neagră 
ŞI... 

HERMIONE 

Şi eu vreau să mă ofer. în calitate de ministru al afacerilor magice, cade, 
cred, în sarcina mea şi este dreptul meu. 

SCORPIUS 

Poate că ar trebui să tragem la sorți... 

DRACO 

Tu nu te oferi, Scorpius! 

ALBUŞ De fapt... 

GINNY 

Nu, în niciun caz! Cred că aţi înnebunit cu toții. Eu ştiu cum este să-ţi sune 
vocea aceea în cap... Eu n-am s-o mai las să-mi intre în minte niciodată! 


HARRY 

Şi oricum... Eu sunt cel care trebuie să facă asta. 

Toţi se întorc spre HARRY. 

DRACO 

Cum? 

HARRY 

Pentru ca acest plan să funcționeze, Delphi trebuie să fie convinsă că îl are 
în faţă pe el, să nu aibă nicio ezitare. Va vorbi în Herpetiliană... Ştiam eu că 
trebuie să existe un motiv pentru care încă nu mi-am pierdut abilitatea asta. 
Dar, mai mult decât atât, eu ştiu cum este să te simți ca el. Ştiu cum este să 
fii Voldemort. Aşa că eu trebuie să mă transform. 

RON 

Prostii! Foarte frumos exprimat, dar e o tâmpenie. Nici prin cap să nu-ți 
treacă să... 

HERMIONE 

Mă tem că ai dreptate, vechiul meu prieten. 

RON 

Hermione, greşeşti! Voldemort nu este o persoană în care să-ţi doreşti să... 
Harry n-ar trebui să... 

GINNY 

Nu-mi place deloc treaba asta, dar sunt de aceeaşi părere cu fratele meu... 
RON 

Dar s-ar putea să rămâi aşa - sub formă de Voldemort - pentru totdeauna! 
HERMIONE 

La fel ar putea păți oricare dintre noi. îngrijorările voastre sunt întemeiate, 
dar... 

HARRY 

Stai puţin, Hermione! Gin! (Schimbă o privire cu GINNY.) Dacă nu eşti tu 
de acord, n-am să fac asta. Dar mie mi se pare că nu prea avem altă soluţie. 
Greşesc? 

GINNY stă o clipă pe gânduri, apoi dă din cap uşor. Chipul lui HARRY se 
înăspreşte. 

GINNY 

Ai dreptate. 

HARRY 

Atunci aşa facem! 

DRACO 

Nu ar trebui să discutăm pe unde să o iei... şi... 

HARRY 

Delphi îl caută, aşa că mă va găsi ea pe mine. 

DRACO 


Şi după aceea? Când va fi cu tine? Vreau să-ţi amintesc că este o vrăjitoare 
foarte puternică. 

RON 

Asta-i uşor! Harry o aduce aici, iar noi o lichidăm împreună. 

DRACO 

O „lichidăm”? 

HERMIONE (făcând ochii roată prin încăpere) 

O să ne ascundem în spatele uşilor. Dacă poți s-o aduci în punctul acesta 
(indică locul în care lumina care intră prin fereastra rotundă cu vitralii 
atinge podeaua), vom ieşi cu toții din ascunzătoare şi vom face tot ce 
trebuie ca să nu mai aibă nicio şansă de scăpare. 

RON (aruncând o privire spre DRACO) 

Şi apoi o s-o lichidăm. 

HERMIONE 

Harry, te mai întreb o dată: eşti sigur că poți să faci asta? HARRY 

Da, pot s-o fac. 

DRACO 

Nu, sunt prea multe necunoscute... Prea multe lucruri care ar putea merge 
anapoda... S-ar putea să nu țină Transmutaţia, s-ar putea ca Delphi să-şi dea 
seama... Şi nu putem şti de ce rele ar fi în stare dacă ne-ar scăpa... Avem 
nevoie de timp ca să facem un plan ca lumea, ca... 

ALBUŞ 

Draco, ai încredere în tata! N-o să ne dezamăgească. 

HARR Ypriveşte spre ALBUŞ; este mişcat. 

HERMIONE 

Baghetele! 

Toţi îşi scot baghetele. HARRY o ţine pe a lui strâns în mână. 

Apare o lumină care se tot măreşte; este copleşitoare... Transmutaţia este 
monstruoasă la privit şi se petrece încet. Din trupul lui HARRY se ridică 
silueta lui VOLDEMORT. Şi este înspăimântătoare. 

El se întoarce. Priveşte în jur la prietenii şi membrii familiei lui. 

Toţi se uită la el înfricoşaţi. 

RON 

Dumnezeule sfinte! 

HARRY/VOLDEMORT Aşadar, a funcţionat? 

GINNY (gravă) 

Da. A funcţionat. 

ACTUL IV, SCENA II 

GODRIC'S HOLLOW, BISERICA SF. JEROME, 1981 

RON, HERMIONE, DRACO, SCORPIUS şi ALBUŞ stau la fereastră şi 
privesc afară. GINNY nu se poate uita. Ea stă undeva mai în spate. 


ALBUŞ bagă de seamă că mama lui stă deoparte şi se apropie de ea. 
ALBUŞ 

O să fie bine, doar ştii asta, nu, mami? 

GINNY 

Ştiu c-o să fie bine. Sau cel puţin aşa sper. Doar că... nu pot să-l văd aşa. 
Omul pe care îl iubesc sub înfăţişarea omului pe care îl urăsc. 

ALBUŞ (aşezându-se lângă mama lui) 

Mi-a plăcut de ea, mami, ştii? Mi-a plăcut foarte mult de ea, de Delphi. Şi 
era fiica lui Voldemort. 

GINNY 

La asta se pricep ei, Albuş... Să prindă în plasă persoane inocente. 
ALBUŞ 

Numai eu am fost de vină. 

GINNY (luându-l pe ALBUŞ în braţe) 

Ce nostim! Tatăl tău crede că el a fost de vină. Ciudaţi mai 

sunteţi! 

SCORPIUS 

Asta-i ea! Asta-i ea! L-a văzut! 

HERMIONE 

Pe poziţii! Toată lumea! Şi ţineţi minte, nu ieşiţi din ascunzătoare decât 
după ce a adus-o în lumină... Avem o singură încercare şi nu ne permitem 
să dăm greş. 

Toţi se mişcă foarte repede. 

DRACO 

Hermione Granger... Am ajuns sub comanda lui Hermione Granger. 
HERMIONE întoarce capul spre el; DRACO zâmbeşte. 

Ba aş putea spune că-mi şi place. 

SCORPIUS 

Taţi!... 

Toţi se împrăştie, ascunzându-se în spatele a două uşi mari. 
HARRY/VOLDEMORT (intră din nou în biserică; face câţiva paşi, apoi se 
întoarce) 

Tu, cel sau cea care mă urmăreşte, ai cuvântul meu, ai să regreţi asta! 
DELPHI apare în spatele lui. Este atrasă irezistibil spre el. Este tatăl ei; 
acesta este momentul pe care DELPHI l-a aşteptat toată viaţa. 

DELPHI 

Lord Voldemort! Eu sunt. Eu te urmăresc. 

HARRY/VOLDEMORT 

Nu te cunosc. Vezi-ţi de drumul tău! 

DELPHI (trăgând aer în piept) 


Sunt fiica ta. 

HARRY/VOLDEMORT 

Dacă ai fi fiica mea, te-aş cunoaşte. 

DELPHI (privindu-l rugător) 

Vin din viitor. Sunt fiica ta şi a lui Bellatrix Lestrange. M-am născut la 
conacul Malfoy înaintea Bătăliei de la Hogwarts. O bătălie pe care ai s-o 
pierzi. Am venit să te salvez. 

HARRY/VOLDEMORI se întoarce şi privirile lor se întâlnesc. 
Rodolphus Lestrange, soţul devotat al lui Bellatrix, este cel care mi-a spus 
cine sunt când s-a întors de la Azkaban şi mi-a dezvăluit profeția pe care el 
credea că trebuia să o împlinesc. Sunt fiica ta. 

HARRY/VOLDEMORT 

O cunosc pe Bellatrix şi constat că există nişte asemănări între chipul ei şi 
al tău, deşi tu nu i-ai moştenit cele mai frumoase trăsături. Dar fără 
dovadă... 

DELPHI începe să vorbească în Herpetiliană. HARRY/ VOLDEMORT 
râde cu răutate. 

Asta ţi-e dovada? 

Atunci DELPHI se înalță în aer fără niciun efort. HARRY/ VOLDEMORT 
face un pas înapoi, uimit. 

DELPHI 

Eu sunt Augureul înălțimii tale, Stăpâne al întunericului, şi sunt gata să-ţi 
ofer tot ce am, punându-mă în slujba ta. 

HARRY/VOLDEMORT (încercând să nu lase să se vadă cât este de şocat) 
Ai învăţat... să zbori... cum... zbor eu? 

DELPHI 

Da, am încercat să urmez calea pe care ai deschis-o tu. 
HARRY/VOLDEMORT 

Nu am mai întâlnit niciodată până acum o vrăjitoare sau un vrăjitor care să 
încerce să-mi fie egal. 

DELPHI 

Nu mă înţelege greşit... Nu aş pretinde niciodată, Stăpâne, că sunt vrednică 
de tine. Dar scopul vieţii mele a fost să fiu un copil de care să poţi fi 
mândru. 

HARRY/VOLDEMORT (întrerupând-o) 

Văd ce eşti şi văd ce ai putea fi. Fiica mea. 

DELPHI se uită la el, deosebit de mişcată. 

DELPHI 

Tată! 

HARRY/VOLDEMORT 

Cât de puternici am putea fi împreună! 


DELPHI 

Tată... 

HARRY/VOLDEMORT 

Vino aici, în lumină, să pot vedea mai bine ce a ieşit din sângele meu. 
DELPHI 

Misiunea aceasta a ta este o greşeală. Este o greşeală să-l ataci pe Harry 
Potter. Te va distruge. 

Mâna lui HARRY/VOLDEMORI se preschimbă înapoi în mâna lui 
HARRY. Acesta o priveşte uluit şi înspăimântat, apoi o ascunde repede în 
mânecă. 

HARRY/VOLDEMORI E doar un bebeluş. 

DELPHI 

Dar are de partea sa dragostea mamei. Vraja ta va ricoşa şi te va distruge, 
făcându-l pe el foarte puternic, iar pe tine foarte slab. Iţi vei reveni, dar vei 
petrece următorii şaptesprezece ani luptându-te cu el şi vei pierde lupta 
aceea. 

Lui HARRY/VOLDEMORT începe să-i crească părul. El simte şi încearcă 
să-l acopere, trăgându-şi gluga pe cap. 

HARRY/VOLDEMORT 

Atunci n-am să-l atac. Ai dreptate. 

DELPHI 

Tată? 

HARRY/VOLDEMORT începe să se micşoreze; începe să semene mai 
mult cu HARRY decât cu VOLDEMORT. Se întoarce din nou spre 
DELPHI. 

Tată? 

HARRY (încercând cu disperare să imite vocea lui Voldemort) Planul tău e 
bun. Renunţ la luptă. M-ai servit bine, acum vino aici, să te pot vedea mai 
bine! 

DELPHI zăreşte o uşă deschizându-se uşor şi apoi închizân- du-se brusc. 
Se încruntă, îi trec prin minte tot felul de gânduri, iar bănuielile ei sporesc. 
DELPHI 

Tată... 

încearcă să se uite din nou la faţa lui; cei doi parcă dansează. 

Tu nu eşti Lord Voldemort! 

DELPHI lansează din mână un fulger. 

Incendio! 

HARRY (parează, lansând şi el un fulger) 

Incendio! 

Cele două fulgere se lovesc, explodând spectaculos în mijlocul încăperii. 


Cu cealaltă mână Delphi trimite fulgere spre cele două uşi tocmai în clipa 
în care ceilalţi încearcă să le deschidă. 

DELPHI 

Potter! Colloportus! 

HARRY se uită spre cele două uşi, disperat. 

Ce? Ai crezut că prietenii tăi o să-ţi sară în ajutor, nu? 

HERMIONE (din culise) 

Harry... Harry... 

GINNY (din culise) 

A blocat uşile din partea cealaltă. 

HARRY 

Foarte bine! Am să mă lupt cu tine fără niciun ajutor. 

încearcă s-o atace din nou, dar ea este mult mai puternică. Bagheta lui 
HARRY zboară în aer, spre DELPHI. HARRY este dezarmat, neajutorat. 
Cum ai...? Ce eşti tu? 

DELPHI 

Te observ de multă vreme, Harry Potter. Te cunosc mai bine decât te 
cunoştea tatăl meu. 

HARRY 

Şi crezi că mi-ai aflat slăbiciunile? 

DELPHI 

Am studiat mult ca să fiu vrednică de el! Da, el este cel mai mare vrăjitor 
din toate timpurile, dar am să-l fac mândru de mine! Expulso! 

HARRY se rostogoleşte într-o parte în clipa în care podeaua explodează în 
spatele lui. Se târăşte repede sub o strană, încercând să găsească o cale de a 
o înfrânge. 

Te târăşti ca să scapi de mine? Harry Potter! Eroul lumii vrăjitorilor! Se 
târăşte ca un şobolan! Wingardium Leviosa! (Strana se ridică în aer.) 
întrebarea este dacă merită să-mi irosesc timpul omorându-te, ştiind că, 
îndată ce-l voi opri pe tatăl meu, tu oricum vei fi distrus cu siguranţă. Cum 
să mă hotărăsc? O, sunt plictisită, am să te omor. 

Aruncă strana cu toată puterea pe pardoseală; strana se face ţăndări, iar 
HARRY de-abia reuşeşte să se ferească, rostogolindu-se într-o parte. 
Printr-un grilaj din podea iese ALBUŞ. Nici HARRY, nici DELPHI nu-l 
observă. 

Avada... 

ALBUŞ 

Taţi... 

HARRY 

Albuş! Nu! 

DELPHI 


Oho, sunteţi doi! Pe care să-l aleg oare? Cred că am să-l omor pe băiat 
primul. Avada Kedavra! 

Lansează spre ALBUŞ Blestemul Morţii, dar HARRY reuşeşte să-l arunce 
din calea lui. Fulgerul loveşte podeaua. HARRY trage un fulger înspre ea. 
Crezi că eşti mai puternic decât mine? 

HARRY 

Nu, nu sunt. 

Cei doi trag fără milă unul asupra celuilalt în timp ce ALBUŞ se 
rostogoleşte iute într-o parte şi lansează o vrajă spre una dintre uşi, apoi 
spre cealaltă. 

Dar toţi împreună suntem! 

ALBUŞ (deschizând amândouă uşile cu bagheta) 

Alohomora! Alohomora! 

HARRY 

Eu n-am fost niciodată singur în luptă, să ştii. Şi n-am să fiu singur 
niciodată. 

HERMIONE, RON, GINNY şi DRACO ies din spatele uşilor şi o 
bombardează pe DELPHI cu vrăji. DELPHI urlă, exasperată, înfruntarea 
este titanică, dar ea nu reuşeşte să le ţină piept tuturor. 

Se aud mai multe bubuituri, după care, copleşită, DELPHI se dă peste cap 
şi cade la pământ. 

DELPHI Nu... Nu... 

HERMIONE 

Brachiabindo! 

DELPHI este legată. HARRY înaintează spre ea, fără să o piardă din ochi 
nicio clipă. Toţi ceilalți rămân deoparte. 

HARRY 

Albuş, eşti în regulă? 

ALBUŞ 

Da, tati, sunt în regulă. 

HARRY e tot cu ochii pe DELPHI. încă îi este frică de ea. HARRY 
Ginny, e rănit? Trebuie să ştiu că este în siguranţă... GINNY 

A insistat. El era singurul destul de mic ca să încapă prin grilaj... Am 
încercat să-l opresc. 

HARRY 

Spune-mi doar dacă este în regulă. 

ALBUŞ 

Sunt bine, tati, pe cuvânt! 

HARRY (înaintând în continuare spre DELPHI) 

Au încercat mulți să-mi facă rău... Dar să-i facă rău fiului meu... Ai 
îndrăznit să-l răneşti pe fiul meu! 


DELPHI 

Tot ce am vrut a fost să-mi cunosc tatăl. 

Aceste cuvinte îl iau pe HARRY prin surprindere. 
HARRY 

Nu ai cum să-ţi preschimbi viaţa. întotdeauna vei fi orfană. N-o să scapi de 
asta. 

DELPHI 

Lasă-mă doar să-l văd! 

HARRY 

Nu pot şi nu vreau! 

DELPHI (este cu adevărat jalnică) 

Atunci omoară-mă! 

HARRY (după ce stă pe gânduri o clipă) 

N-am să fac nici asta. 

ALBUŞ 

Cum? Tată, dar este periculoasă! 

HARRY 

Nu, Albuş... 

ALBUŞ 

Dar este o ucigaşă... Am văzut-o omorându-l... 

HARRY (se întoarce şi se uită la fiul lui, apoi la GINNY) 
Da. Albuş, ea este o ucigaşă, dar noi nu suntem! 
HERMIONE 

Trebuie să fim mai buni decât ei. 

RON 

Da, chestia asta e cam enervantă, dar aşa am învăţat noi. DELPHI 
Măcar ia-mi mintea! la-mi memoria! Fă-mă să uit cine sunt! 
RON 

Nu! Te vom duce înapoi în timpul nostru. 

HERMIONE 

Şi vei ajunge la Azkaban, la fel ca mama ta. 

DRACO 

Unde ai să putrezeşti. 

HARRY aude un zgomot. Un şuierat. 

Şi apoi se aude un zgomot de dincolo de moarte; un sunet care nu seamănă 
cu nimic din ce s-a auzit vreodată. 

Haaarry Poootter... 

SCORPIUS 

Ce este asta? 

HARRY 

Nu! Nu! Nu încă! 


ALBUŞ Cee? 

RON 

Voldemort! 

DELPHI 

Tată? 

HERMIONE Acum? Aici? 

DELPHI 

Tată! 

DRACO 

Silencio! 

DELPHI este redusă la tăcere. 

Wingardium Leviosa! 

DELPHI este azvârlită în aer şi dispare. 

HARRY 

Vine. Vine chiar acum! 

VOLDEMORT vine din spatele scenei, traversează scena şi coboară în 
sală, aducând cu el moartea. Şi toată lumea ştie asta. 

ACTUL IV, SCENA 12 

GODRIC'S HOLLOW, 1981 

HARRY se uită după VOLDEMORT neputincios. 

HARRY 

Voldemort o să-mi ucidă mama şi tatăl... Iar eu nu pot face nimic ca să-l 
opresc. 

DRACO 

Asta nu este adevărat. 

SCORPIUS 

Tată, nu e momentul... 

ALBUŞ 

Există un lucru pe care l-ai putea face... pentru a-l opri. Dar n-o să-l faci. 
DRACO 

E un moment eroic... 

GINNY (atingându-i mâna lui HARRY) 

Nu trebuie să priveşti asta, Harry. Putem merge acasă. 

HARRY 

Eu las să se întâmple asta... Fireşte că trebuie să privesc. HERMIONE 
Atunci o să fim cu toţii martori la ce se întâmplă. 

RON 

O să privim cu toții. 

Auzim nişte voci pe care nu le cunoaştem... 

JAMES (din culise) 

Lily, ia-l pe Harry şi intră în casă! E el! Du-te! Fugi! Eu o să-l ţin pe loc... 


Urmează o explozie, apoi un hohot de râs. 

Nu te apropia de noi, ai înţeles? Stai acolo! 

VOLDEMORT (din culise) 

Avada Kedavra! 

HARRY tresare; de jur împrejurul întregii săli licăresc lumini ca nişte 
fulgere verzi. 

ALBUŞ îl prinde de mână. HARRY îi strânge mâna; are nevoie de asta. 
ALBUŞ 

Bunicul a făcut tot ce a putut. 

GINNY se apropie de HARRY şi îl ia de cealaltă mână. El se apleacă spre 
ei; cei doi îl susţin acum. 

HARRY 

Cea de la fereastră este mama mea. O văd pe mama... Este atât de 
frumoasă. 

Se aude un zgomot şi uşile sunt făcute ţăndări. 

LILY (din culise) 

Nu pe Harry, nu pe Harry, te rog, nu pe Harry... VOLDEMORT (din culise) 
Dă-te din calea mea, prostuţo! Dă-te din calea mea, acum! LILY (din 
culise) 

Nu pe Harry, te rog! la-mă pe mine, omoară-mă pe mine în locul lui! 
VOLDEMORT (din culise) 

Ăsta a fost ultimul meu avertisment! 

LILY (din culise) 

Nu pe Harry! Te rog... ai milă! Nu pe băiatul meu! Te rog... Am să fac 
orice! 

VOLDEMORT (din culise) 

Avada Kedavra! 

Prin trupul lui HARRY parcă trece un fulger. Este azvârlit pe podea, înfrânt, 
îndurerat. 

Un urlet tot mai slab coboară şi se înalță în jurul nostru. Iar noi nu facem 
decât să privim. 

Şi încet-încet ceea ce a fost acolo înainte dispare. 

lar scena se transformă şi se roteşte. 

HARRY împreună cu familia şi prietenii lui dispar odată cu scena. 
ACTUL IV, 

GODRIC'S HOLLOW, CASA LUI JAMES 

SI A LUI LILY POTTER, 1981 

Ne aflăm printre ruinele unei case. O casă care a suferit un atac distrugător. 
HAGRID păşeşte printre ruine. 

HAGRID 

James? (Priveşte împrejur.) Lily? 


Păşeşte încet, nedorind să vadă prea multe prea curând. 

Este copleşit. Şi apoi îi vede. Se opreşte şi nu spune nimic. 

O! O! Asta nu-i... nu-i... N-am fost... Mi-au spus ei, da’... Am tras nădejde 
c-o să fie bine... 

Se uită la ei şi îşi înclină capul. Murmură câteva cuvinte, apoi scoate din 
buzunarele adânci nişte flori strivite şi le aşază pe podea. 

Aşa-mi pare de rău... Mi-au spus, mi-a spus şi el, Dumble- dore mi-a zis. 
Nu pot rămâne aici, cu voi. Vin Mageamiii, ştiţi, cu luminile lor albastre 
intermitente şi n-o să le placă de-un tăntălău ca mine. (Suspină.) Da-i tare 
greu să vă las acilea. Şi să ştiţi că n-o să vă uităm... nici io... nici nimenea. 
în clipa aceea aude un sunet, un gângurit de copil mic. HAGRID se întoarce 
într-acolo, călcând ceva mai apăsat acum. Priveşte în jos şi se apleacă 
deasupra leagănului, din care parcă radiază lumină. 

Iote-te! Salut! Tu-i fi Harry... Salut, Harry Potter. lo-s Rubeus Hagrid şi-o 
să fiu prietenu” tău ori că-ți place, ori că nu. Pen” că ai păţit-o rău de tot, da’ 
acuma nici habar n-ai. Şi-o să ai nevoie de prieteni. Acuma ere” că-i mai 
bine să vii cu mine, ce zici? 

în momentul în care încăperea se umple de lumini albastre intermitente, 
dându-i o strălucire aproape eterică, HAGRID îl ridică uşor în braţe pe 
MICUL HARRY. 

Şi apoi, fără să mai privească în urmă, se îndepărtează, ieşind din casă. 
Scena se scufundă într-un întuneric blând. 

ACTUL IV, SCENA 14 

HOGWARTS, ÎNTR-O SALĂ DE CLASĂ 

SCORPIUS şi ALBUȘŞ intră în clasă agitaţi, trântind, uşa în urma lor. 
SCORPIUS 

Nu-mi vine să cred ce am făcut! 

ALBUŞ 

Nici mie nu prea îmi vine să cred ce ai făcut. 

SCORPIUS 

Rose Granger-W easley! Am invitat-o pe Rose Granger-W eas- ley să iasă 
cu mine! 

ALBUŞ 

Iar ea a refuzat. 

SCORPIUS 

Da, dar am invitat-o! Am plantat sămânţa. Şi din sămânţa asta o să crească 
nunta noastră. 

ALBUŞ 

Sper că-ţi dai seama că baţi câmpii rău de tot! 

SCORPIUS 


Să ştii că aş fi de acord cu tine... Doar că Polly Chapman chiar m-a invitat 
la banchetul şcolii. 

ALBUŞ 

Asta s-a întâmplat într-o altă realitate, în care erai mult, mult, mult mai 
popular... lar cea care te-a invitat era o altă fată... Ceea ce înseamnă... 
SCORPIUS 

Şi da logic vorbind, ar fi mai bine să mă lin după Polly sau sa o las pe ea sa 
se ţină după mine... In definitiv, toată lumea spune că e o frumuseţe... Dar... 
Rose e o roză! 

ALBUŞ 

Ştii că, logic vorbind, tu eşti cam ciudat? Rose nu te poate suferi. 
SCORPIUS 

Să te corectez: Rose nu mă putea suferi. Tu n-ai băgat de seamă expresia 
din ochii ei când am invitat-o să iasă cu mine? Nu era ură, ci milă. 
ALBUŞ 

Şi ce, mila e ceva bun? 

SCORPIUS 

Mila este un bun început, prietene, o fundaţie pe care poţi construi un palat. 
Un palat al dragostei. 

ALBUŞ 

Sincer, credeam că eu voi fi primul dintre noi doi care va avea o prietenă. 
SCORPIUS 

O, da, absolut sigur! Poate noua profesoară de filtre şi elixire, cea cu ochi 
fumurii? O fi destul de matură pentru tine? 

ALBUŞ 

Nu mă interesează femeile mai în vârstă! 

SCORPIUS 

ŞI ai şi timp... Ai o grămadă de timp ca s-o seduci, fiindcă pe Rose o să-mi 
ia ani de zile până s-o conving. 

ALBUŞ 

îmi place că eşti foarte încrezător. 

ROSE trece pe lângă ei pe scări şi se uită la cei doi. 

ROSE 

Bună! 

Niciunul dintre băieţi nu ştie ce să spună. ROSE se uită la SCORPIUS. 
ACTUL IV. SCENA 14 

Ştii, situaţia asta va fi jenantă numai dacă o laşi tu să devină aşa. 
SCORPIUS 

Recepţionat şi înţeles în întregime! 

ROSE 

Bine, „Rege-Scorpion“. 


Se îndepărtează de ei; pe chip îi flutură un zâmbet. SCORPIUS şi ALBUŞ 
se uită unul la celălalt. ALBUŞ zâmbeşte larg şi îi trage lui SCORPIUS un 
pumn în braţ. 

ALBUŞ 

Poate că ai dreptate... Mila ar putea fi un început. SCORPIUS 

Mergi la meciul de Quidditch? Slytherin împotriva Huf- flepuff... E un 
meci important... 

ALBUŞ 

Parcă nu-ţi plăcea jocul de Quidditch. 

SCORPIUS 

Oamenii se mai schimbă. în plus, am mai şi exersat. Cred că până la urmă 
s-ar putea să mă primească şi pe mine în echipă. Hai! 

ALBUŞ 

Nu pot. Tata a aranjat să vină încoace... 

SCORPIUS 

îşi ia liber de la minister? 

ALBUŞ 

Vrea să facem o plimbare împreună... Vrea să-mi arate ceva şi să-mi spună 
ceva. 

SCORPIUS O plimbare? 

ALBUŞ 

Ştiu... Cred că încearcă să se apropie de mine sau altceva la fel de scârbos. 
Totuşi, ştii cum e, cred că am să merg. 

SCORPIUS se apropie de ALBUŞ şi-l îmbrăţişează. 

ALBUŞ 

Ce-i asta? Credeam că am stabilit că nu ne mai îmbrățişăm. 

SCORPIUS 

Nu eram chiar sigur dacă e bine sau nu pentru Albuş şi Scorpius în 
versiunea nouă... cea pe care o aveam eu în minte. 

ALBUŞ 

Mai bine întreab-o pe Rose dacă e bine sau nu. 

SCORPIUS 

Ha! Da, sigur! 

Cei doi băieți se despart şi îşi zâmbesc. 

ALBUŞ 

Ne vedem la cină. 

ACTUL IV, SCENA 15 

UN DEAL SUPERB 

HARRY şi ALBUŞ urcă pe deal. E o zi de vară minunată. 

Cei doi nu vorbesc între ei, doar se bucură de soarele care le luminează 
feţele. 


HARRY 

Şi? Eşti pregătit? 

ALBUŞ 

Pentru ce? 

HARRY 

Păi, urmează examenele de anul patru, apoi vine anul al cincilea, un an 
foarte important... In anul cinci eu... 

Se uită la ALBUŞ şi zâmbeşte. Continuă repede. 

Am făcut o mulţime de lucruri, unele bune, altele rele. Şi o mulţime dintre 
lucrurile acelea au fost cam de neînțeles. 

ALBUŞ 

E bine de ştiut. 

HARRY zâmbeşte. 

Am apucat să-i văd şi eu... ştii tu... să-i privesc o bucată de vreme... pe 
mama şi pe tatăl tău. Erau... vă distraţi tare bine împreună. Tatălui tău îi 
plăcea să-ţi arate trucul ăla cu rotocolul de fum, iar tu nu te mai puteai opri 
din râs. 

HARRY 

Da? 

ALBUŞ 

Cred că i-ai fi iubit foarte mult. Şi cred că şi eu, Lily şi James i-am fi iubit 
foarte mult. 

HARRY dă din cap. Apoi se aşterne o tăcere stânjenitoare. Amândoi 
încearcă să ajungă unul la celălalt, dar niciunul dintre ei nu reuşeşte. 
HARRY 

Ştii, am crezut că am scăpat de el... de Voldemort... Am crezut că am scăpat 
de el, dar apoi a început să mă doară din nou cicatricea, am început să-l 
visez din nou, am început să vorbesc din nou Herpetiliana şi am început să 
simt că, de fapt, nu m-am schimbat chiar aşa de tare, că el nu mi-a dat 
drumul niciodată. 

ALBUŞ 

Şi este adevărat? 

HARRY 

Partea din mine pe care o aveam de la Voldemort a murit cu mult timp în 
urmă, dar n-a fost de ajuns să scap de el fizic; trebuia să mă eliberez şi 
mental de el. Iar asta este foarte greu pentru un bărbat de patruzeci de ani. 
(Se uită la Albuş.) Lucrul acela pe care ţi l-am spus... Este de neiertat şi nu- 
ți pot cere să-l uiţi, dar sper că vom putea trece peste el. Am să încerc să fiu 
un tată mai bun pentru tine, Albuş. Am să încerc să fiu sincer cu tine şi... 
ALBUŞ 

Taţi, nu e nevoie să... 


HARRY 

Mi-ai spus că tu crezi că nu mi-e frică de nimic, iar asta... Vreau să zic, mă 
tem de tot felul de lucruri. De pildă, mi-e frică de întuneric, ştiai asta? 
ALBUŞ 

Lui Harry Potter îi e frică de întuneric? 

HARRY 

Şi nu-mi plac spaţiile mici şi... Pe asta n-am spus-o nimănui, dar nu prea 
îmi plac... (ezită înainte de a pronunţa cuvântul) porumbeii. 

ALBUŞ 

Nu-ţi plac porumbeii? 

HARRY (se strâmbă) 

Sunt nişte păsări nesuferite, toată ziua ciugulesc şi fac murdărie. îmi dau 
fiori pe şira spinării. 

ALBUŞ 

Dar porumbeii sunt inofensivi! 

HARRY 

Ştiu. Dar lucrul care mă sperie cel mai tare, Albuş Severus Potter, este că 
sunt tatăl tău. Fiindcă în privinţa asta nu am repere. Majoritatea oamenilor 
au un tată la care măcar să se raporteze, cu care încearcă să semene sau să 
nu semene. Eu nu am aşa ceva, sau am într-o măsură prea mică. Aşa că încă 
învăţ, ştii? Şi am să mă străduiesc din toate puterile să fiu un tată bun 
pentru tine. 

ALBUŞ 

Şi eu am să încerc să fiu un copil mai bun. Ştiu că eu nu semăn cu James, 
tati. N-am să semăn cu voi doi niciodată... 

HARRY 

James nu seamănă deloc cu mine. 

ALBUŞ 

Nu? 

HARRY 

Pentru James totul este uşor. Pentru mine copilăria a fost o luptă continuă. 
ALBUŞ 

Şi pentru mine tot aşa. Deci ceea ce spui tu este că... eu semăn cu tine? 
HARRY (zâmbindu-i) 

De fapt, semeni mai mult cu mama ta - îndrăzneţ, energic, amuzant - şi asta 
îmi place... Asta cred că te face un băiat pe cinste. 

ALBUŞ 

Dar am fost cât pe ce să distrug lumea! 

HARRY 


Albuş, fără tine Delphi nu ajungea nicăieri... Tu ai adus-o în lumină şi tot tu 
ai găsit metoda prin care am reuşit s-o înfrângem. Poate că nu-ţi dai seama 
de asta acum, dar tu ne-ai salvat. 

ALBUŞ 

Dar n-aş fi putut să nu fac atâtea greşeli? 

HARRY 

Tu crezi că eu nu-mi pun aceeaşi întrebare? 

ALBUŞ (devine şi mai posomorât; ştie că tatăl său nu ar face asta) 

Şi atunci... atunci când am prins-o... Am vrut s-o omor. HARRY 

Ai văzut-o când l-a omorât pe Craig, Albuş. Erai furios şi aveai dreptate să 
fii furios. Şi oricum n-ai fi omorât-o. 

ALBUŞ 

De unde ştii? Poate că asta este latura mea de Slytherin. Poate că asta a 
văzut Pălăria de Selecţie în mine. 

HARRY 

Albuş, eu nu înţeleg prea bine felul în care gândeşti tu... De fapt, câtă 
vreme eşti adolescent, nici nu am cum să înţeleg felul tău de a gândi. Dar îţi 
înţeleg inima. Multă vreme n-am înţeles-o, dar, graţie acestei... „escapade“, 
acum ştiu cum eşti pe dinăuntru. Slytherin, Gryffindor, orice etichetă ți s-ar 
pune, eu ştiu, ştiu că ai o inimă bună. Da, fie că îți convine, fie că nu, eşti 
pe drumul bun: ai să devii un vrăjitor pe cinste. 

ALBUŞ 

O, dar n-am să fiu vrăjitor! Am să iau parte la concursurile de porumbei. 
Mă pasionează. 

HARRY (rânjind) 

Ştii, numele pe care le porţi n-ar trebui să fie o povară. Albuş Dumbledore 
a avut şi el momentele lui de cumpănă... Iar Severus Snape... ei, despre el 
ştii totul... 

ALBUŞ 

Au fost doi oameni buni. 

HARRY 

Au fost nişte oameni mari, dar au avut şi ei defecte uriaşe. Insă ştii ce? 
Defectele acelea i-au făcut chiar mai mari. 

ALBUŞ (privind de jur împrejur) 

Tată, de ce am venit aici? 

HARRY 

Eu vin aici des. 

ALBUŞ 

Dar ăsta e un cimitir. 

HARRY 


Da, este cimitirul unde e îngropat Cedric. 

ALBUŞ 

Tată? 

HARRY 

Băiatul acela care a fost ucis, Craig Bowker... Cât de bine l-ai cunoscut? 
ALBUŞ 

Nu prea bine. 

HARRY 

Nici eu nu l-am cunoscut prea bine pe Cedric. Ar fi putut ajunge să joace în 
echipa de Quidditch a Angliei. Ar fi putut fi un Auror pe cinste. Ar fi putut 
deveni orice. Amos are dreptate... Cedric a fost furat. De aceea vin aici, ca 
să-mi cer iertare. Când pot. 

ALBUŞ 

Asta este un lucru foarte bun. 

ALBUŞ se apropie de tatăl lui, care stă în faţa mormântului lui CEDRIC. 
HARRY îi zâmbeşte fiului său şi ridică privirea spre cer. 

HARRY 

Cred că o să fie o zi frumoasă. 

îşi pune mâna pe umărul lui ALBUŞ. Cei doi se apropie uşor unul de altul, 
iar siluetele lor se contopesc. 

ALBUŞ (zâmbind) 

Şi eu cred. 

SFÂRSIT 

Harry Potter şi copilul blestemat, Piesă în două părţi, a fost pusă în scenă 
pentru prima oară de către Sonia Friedman Productions, Colin Callender şi 

J.K. ROWLING Poveste originală 

J.K. Rowling este autoarea celor şapte volume din seria Harry Potter, care 
s-au vândut în peste 450 de milioane de exemplare şi au fost traduse în 79 
de limbi, precum şi a trei cărți inspirate de lumea Harry Potter, publicate în 
scopuri caritabile. De asemenea, este autoarea romanului Moarte subită, 
publicat în anul 2012, şi, sub pseudonimul Robert Galbraith, a seriei de 
romane polițiste din seria Cormoran Strike. J.K. Rowling debutează ca 
scenaristă, fiind şi producătoarea filmului Animale fantastice şi unde le poţi 
găsi, o nouă poveste despre lumea vrăjitorilor, cu premiera în noiembrie 
2016. 

JOHN TIFFANY 

John Tiffany a regizat adaptarea pentru scenă a filmului Once, care a fost 
distinsă cu numeroase premii atât în West End, cât şi pe Broadway. în 


calitate de regizor asociat al Teatrului Royal Court, a semnat regia unor 
creaţii cum ar fi The Twits, Hope şi The Pass. A regizat de asemenea 
spectacolul Let the Right One In pentru National Theatre of Scotland, 
spectacol transferat ulterior la Teatrul Royal Court, în West End, şi la St. 
Ann's Warehouse. Printre celelalte montări ale lui John Tiffany pentru 
National Theatre of Scotland se numără: Macbeth (şi pe Broadway), 
Enquirer, The Missing, Peter Pan, Casa Bernardei Alba, Transform 
Caithness: Hunter, Be Near Me, Nobody Will Ever Forgive Us, Bacantele, 
Black Watch, pentru care a fost distins cu Premiul Olivier şi cu Premiul 
Cercului Criticilor pentru cel mai bun regizor, precum şi Elizabeth Gordon 
Quinn şi Home: Glasgow. Printre celelalte spectacole regizate de John 
Titfany se numără Menajeria de sticlă, montată la American Repertory 
Theatre şi pe Broadway, şi Ambasadorul, la Brooklyn Academy of Music. 
Tiffany a fost regizor asociat la National Theatre of Scotland din 2005 până 
în 2012, şi a fost bursier al Institutului Radcliffe pentru Studii Avansate din 
cadrul Universităţii Harvard în anul universitar 2010-2011. 

JACK THORNE 

Poveste originală şi scenariu 

Jack Thorne scrie pentru teatru, film, televiziune şi radio. Printre piesele de 
teatru al căror autor este se numără Hope şi Let the Right One In, ambele în 
regia lui John Tiffany, The Solid Life of Sugar Water pentru Compania 
Teatrală Graeae şi Teatrul Naţional, Bunny pentru Edinburgh Festival 
Fringe, Stacy la Trafalgar Studios, precum şi 2nd May 1997 şi When You 
Cure Me pentru Teatrul Bush. Printre adaptările realizate de el se numără 
The Physicists la Teatrul Donmar Warehouse şi Stuart. O viaţă pe dos la 
Teatrul HighTide. Printre scenariile de film semnate de Jack Throne se 
numără: War Book, Turnul sinucigaşilor şi The Scouting Book for Boys. 
Pentru televizune a scris scenariile filmelor The Last Panthers, Don't Take 
My Baby, This Is England, The Fades, Glue, Cast-Offs şi National 
Treasure. A câştigat premiile BAFTA 2016, categoriile miniserii (cu This 
Is England '90) şi cel mai bun film de dramă (Don't Take My Baby), iar în 
2012 a câştigat premiul pentru cel mai bun serial de dramă (The Fades) şi 
cea mai bună miniserie (This Is England '88). 

